
REVISTĂ  TEOLOGICĂ 

—  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  200  Lei.  Pe  o  jumătate  de  an  100  Lei. 
—  Un  număî  15  Lei.  - 


Elocventa  unui  buget,  sau  „deopotrivă 
protecjiune  a  cultelor". 

Până  la  realizarea  unităţii  noastre  politice,  viaţa 
Bisericii  ortodoxe  de  sub  stăpânirile  streine  a  fost  o 
viaţă  de  mucenicie.  Instituţia  sacră  fiind  cetatea  nebi¬ 
ruită  a  naţionalităţii  noastre,  toate  privaţiunile  şi  atacurile 
duşmanilor  erau  îndreptate  împotriva  ei.  Slăbind  Biserica 
ortodoxă,  duşmanii  neamului  ţinteau  slăbirea  noastră 
naţională.  Clerului  i  s’a  refuzat  multă  vreme  până  şi 
libertatea  morală  de  a  se  împărtăşi  din  luminile  unei 
culturi  superioare,  iar  Bisericii  înseşi  i  s’au  refuzat  cele 
mai  elementare  drepturi  de  liberă  desvoltare. 

Privaţiunile  şi  atacurile  împotriva  cetăţii  de  apărare 
a  neamului  nostru  au  venit  din  toate  părţile.  Dela 
Habsburgii  catolici  şi  dela  principii  calvini.  îndeosebi 
dela  cei  dintâi,  cari  nu  s’au  sfiit  să  facă  uz  de  cele  mai 
neîndurate  mijloace  pentru  «extirparea  schizmaticilor». 
Când  privaţiunile  şi  ispitele  erau  întâmpinate  cu  eroism, 
intra  în  acţiune  bătaia  şi  temniţa;  când  nici  acestea  nu 
aveau  puterea  de  a  încovoia  spinarea  Valahilor  îndă¬ 
rătnici  în  pravoslavia  lor,  intrau  în  acţiune  tunurile,  cari 
făceau  una  cu  pământul  locaşurile  noastre  sfinte. 

Multă  vreme  a  fost  aşa. 

Abia  în  a  doua  jumătate  a  veacului  trecut  Biserica 
noastră  din  cuprinsul  fostei  împărăţii  habsburgice  a  ajuns 
să  se  bucure  de  o  oarecare  libertate  şi  protecţiune  din 

partea  statului.  Inegalitatea  prăpăstioasâ  între  Biserica 
ortodoxă  şi  celelalte  culte  însă,  în  ceeace  priveşte  trata¬ 
mentul  din  partea  statului,  a  rămas.  Aşa  ne-am  dus 
via^a  şi  în  epoca  «libertăţilor»  şi  a  «protecţiunii»  sta¬ 
tului  unguresc:  noi  cu  robia  şi  sărăcia  noastră,  iar 
celelalte  confesiuni  cu  privilegiile  şi  latifundiile  lor.  Jal-  ] 
bele  noastre  Ia  împăratul  erau  zadarnice,  iar  Liga  Na¬ 
ţiunilor  încă  nu  exista...  . 

A  venit  ziua  izbăvirii  neamului  românesc  şi  ziua  , 
dreptăţii  pentru  toate  bisericile  din  cuprinsul  României  ■ 
Nouă.  ' 

A  dreptăţii  tuturora  —  nu  a  privilegiilor  pentru  | 
una  şi  a  robiei  pentru  altele.  Biserica  orîodoxă,  care 
însemnează  neamul  românesc,  a  suferit  prea  mult  pentru  ! 
a  fi  în  stare  să  i  mai  dorească  cuiva  suferinţă;  şi  Ro¬ 
mânul  este  prea  creştin  pentru  a-şi  răsbuna  pe  cineva. 

Prin  Constituţia  ţării  «statul  garantează  tuturor  cui-  j 
telor  o  deopotrivă  libertate  şi  protecţiune».  O  garan-  î 

tează  dar  n’o  execută.  Fiindcă,  mire-se  lumea  de  el, 
stat  românesc,  Biserica  ortodoxă,  căreia  statul  românesc 
îi  debitează  însăşi  existenţa  sa  —  şi  în  România  mare 
a  rămas  tot  «miluită»,  cu  toată  «dominanţa»  ei,  care  se 
vede  că  a  fost  înscrisă  în  Constituţie  numai  pentruca 
politicianii  noştri  să  aibă  de  ce-şi  bate  joc;  câtă  vreme 
cultele  minoritare,  în  special  cel  catolic  (de  amândouă 
nuanţele)  continuă  să  fie  alintatele  inconştiinţei  româneşti. 

Oricât  de  paradoxală  şi  revoltătoare  ar  fi  această 
constatare,  ea  este  perfect  adevărată.  Am  arătat-o  şi 
cu  alt  prilej  şi  o  arătăm  şi  acuma,  în  speranţa  că  guver¬ 
nanţii  noştri  îşi  vor  da  seama  de  ciudăţenia  acestei 
situaţii  şi  se  vor  îndura  vr’odată  să-i  aplice  corectivul  V 
necesar. 

Dovada  cea  mai  recentă  a  acestei  stări  incalificabile 
ne-o  furnizează  bugetul  cheltuielilor  Ministerului  de 
culte  şi  arte  pe  exerciţiul  anului  1928,  a  cărui  elocvenţă 
nu  admite  nici  un  fel  de  replică. 

Intr’adevăr  acest  buget  este  o  dovadă,  că  şi  astăzi 
în  această  ţară  cu  majoritatea  zdrobitoare  a  credincio- 

şiior  ortodocşi,  statul  oferă  un  mult  mai  mare  ajutor 
material  bisericilor  minoritare  şi  în  special  bisericii  gre- 
cocatolice,  cari  sunt  cu  mult  mai  bine  situate  materia¬ 
liceşte,  decât  Biserica  ortodoxă,  umilită  şi  tratată  maşter 
de  asupritorii  de  ieri. 

Dar  înainte  de  a  înşira  cifrele  din  buget,  credem 
că.  sunt  necesare  câteva  date  statistice,  pentruca  com¬ 
paraţia  să  fie  cât  mai  uşoară. 

In  ţara  noastră  sunt  în  total  cam  14  milioane  de 
ortodocşi  (cu  sârbi  cu  tot);  deci  75%  şi  cam  4  mili¬ 
oane  alte  confesiuni  (25%),  dintre  cari  cam  1.200,000 
greco-catolici  români  (uniţi).  Deci  proporţia  între  or¬ 
todocşi  şi  uniţi  este  de  11  la  1.  Ce  ar  fi  mai  natural, 
ca  statul  ţinând  seamă  şi  de  situaţia  materială  a  dife¬ 
ritelor  culte  să  acorde  ajutorul  în  proporţia  numărului 
sufletelor,  ceeâce  ar  fi  just  şi  echitabil  şi  în  conformi¬ 
tate  cu  principiul  exprimat  în  constituţia  ţării  (Art.  22). 

După  statisticele  oficiale,  din  proprietăţile  bisericii 
la  ortodocşii  români  din  Mitropolia  Ardealului  revine 
câte  un  jugăr  de  pământ  la  fiecare  1777  suflete,  pe  când 
la  uniţi  câte  un  jugăr  la  fiecare  7  suflete.  Biserica  unită 
are  deci  în  proporţia  numerică  de  253  de  ori  mai  multă 
avere  decât  biserica  ortodoxă.. 

La  catolicii  latini  vine  un  jugăr  la  6  suflete.  Reforma 
agrară  a  schimbat  întrucâtva  această  proporţie,  însă  nu 
în  favorul  Bisericii  ortodoxe.  Cu  toată  averea  imensă  ce 
o  au  biserica  unită  şi  celelalte  biserici  minoritare,  ele 
sunt  sprijinite  cu  sume  mult  mai  mari  decât  Biserica 
ortodoxă. 

Bugetul  întreg  ai  Ministerului  cultelor  şi  artelor  pe 
1928  este  de  1,295.976,000  Lei,  care  se  repartizează  astfel: 
Cheltueli  materiale  şi  personale  ale  Ministerului  (art. 
1—21,  28,  29)  pag.  7-8  (5  la  sută),  69.488,544  Lei. 
Cheltueli  pt.  arte  148.822,890  Lei,  (art.  78—91)  p.  11-12 
(1 1  la  sută),  Biserica  ortodoxă  (art.  22 — 26),  31 — 56  pag. 
8—9  (61  la  sută)  776.754,454  Lei.  Bisericile  minoritare 
(inclusiv  biserica  unită)  (art.  27,  30,  57—77)  pag.  8,  10, 
11,  (23  la  sută)  300,910,112  Lei. 

Din  această  sumă  revine  bisericii  unite  suma  de 

125,774,771  Lei  (cam  a  6  parte  din  suma  ce  o  primeşte 
Biserica  ortodoxă). 

Biserica  unită  în  loc  să  primească  a  unsprezecea 
parte  din  bugetul  Bisericii  ortodoxe  conform  proporţiei 
numerice  a  ei,  primeşte  a  6  parte,  abstrăgând  dela  averea 
considerabilă  ce  o  are,  ceeace  constitue  o  mare  ne¬ 
dreptate. 

Dacă  vom  analiza  mai  deaproape  cifrele  singuratice 
din  buget,  tratamentul  maşter  al  Bisericii  ortodoxe  va 
fi  şi  mai  evident. 

Bisericile  minoritare  (inclusiv  biserica  unită),  deşi 
numără  cel  mult  25  la  sută  din  populaţia  ţării,  primesc 
39  la  sută  din  cât  primeşte  Biserica  ortodoxă,  deci  un 
plus  di  14  la  şuti,  —  cu  toate  averile  mari  ce  le  au. 

O  şi  mai  mare  nedreptate  se  face  cu  preoţii  pen- 
zionaţi,  văduvele  şi  orfanii  de  preoţi.  Pe  când  celor  din 
vechiul  regat  li  se  dă  100,000  (una  sută  mii)  Lei  (art. 
34),  —  pentru  biserica  unită  se  prevăd  700,000  Lei  (stat 
99  pag.  84),  deci  de  7  ori  atâta. 

Tuturor  acestor  nenorociţi  ai  soartei,  cu  penziuni 
derizorii,  li  se  dă  abia  a  şaptea  parte  din  cât  capătă 
biserica  unită,  deşi  vor  fi  cel  puţin  de  10  ori  atâţia. 

In  ce  priveşte  penzionarii  din  Ardeal  ai  Bisericii 
ort.,  aceştia  abia  primesc  suma  de  500,000  Lei  —  cu 
considerare  la  penziile  minime  de  1000—3000  Lei  pe  an 
ce  primesc  aceştia. 

Pentru  înfiinţarea  alor  40  parohii  ortodoxe  se  dau 
225,000  Lei  (stat  4  pag.  24),  iar  pentru  înfiinţarea  alor  10 
parohii  unite  se  dau  206,400  Lei  (stat  96  pag.  83);  deci 
pe  când  pentru  înfiinţarea  unei  parohii  ortodoxe  se  dau 
5062  50  Lei,  pentru  înfiinţarea  unei  parohii  unite  se  dau 
20640,  de  4  ori  atâta.  Pe  când  biserica  unită  are  sute 
de  parohii  cu  mai  puţin  de  100  suflete  —  chiar  şi  cu 
10—20  suflete,  —  statul  sprijineşte  în  forma  aceasta, 
înfiinţarea  de  noi  parohii  în  detrimentul  Bisericii  ort. 
şi  plăteşte  salar  preoţilor,  cari  nu  au  decât  10—20  cre¬ 
dincioşi,  la  fel  ca  şi  celorlalţi. 

Un  ordin  ministerial  dispune,  ca  fiecare  protopres- 
biterat  să  aibă  cel  puţin  20  parohii ;  Biserica  ort,  s’a  supus 

acestui  ordin,  biserica  unită  însă  nu;  căci  avem  şi  azi 
protopresbiterate  unite  cu  7—10  parohii,  între  cari  pro- 
topresbiteratul  unit  al  Geoagiului  are  8  parohii,  cu  abia 
1 200  suflete.  Şi  câte  vor  mai  fi  încă  la  fel !  —  Statul 
plăteşte  în  Ardeal  la  27a  milioane  ortodocşi  37  asesori 
consistoriali,  iar  la  uniţi  28  de  asesori  (canonici)  şi  17 
canonici  romano-catolici. 

Pentru  zidirea  de  biserici  şi  case  parohiale  în  co¬ 
munele  rurale  şi  urbane  din  Ardeal  şi  Basarabia  pentru 
ortodocşi  se  dau  4  milioane  Lei  (art.  3  pag.  8):  Cam 
atât  cu  cât  se  poate  zidi  o  singură  biserică  modestă. 
Pentru  biserica  unită  se  dau  600,000  Lei  (stat  99  pag.  84) 
deci  a  şaptea  parte. 

Burse  pentru  străinătate  pe  seama  studenţilor  în 
teologie  ortodocşi  600,000  Lei  (art.  35  pag.  8),  iar  pentru 
uniţi  Lei  100,000  (stat  99  pag.  84)  plus  alte  ajutoare 
150,000  Lei  (stat  99  pag.  34). 

In  ce  priveşte  ajutorul  ce  se  dă  pentru  întreţinerea 
studenţilor  dela  Academiile  teologice  şi  seminariile  din 
Ardeai,  pentru  ortodocşi  se  dă  nutremântul  abia  la  310 
studenţi  bursieri,  pe  când  la  uniţi  la  368  studenţi. 
Deşi  pentru  Academia  teologică  din  Sibiiu  s'a  cerut  nutre¬ 
mântul  la  110  studenţi,  Ministerul  nu  a  luat  în  buget 
decât  85  studenţi.  Aceasta  s’a  făcut  de  sigur  ca  să 
ajungă  mai  mult  pentru  studenţii  uniţi,  căci  altă  explicare 
nu  putem  afla. 

Dacă  judecăm  pe  baza  cifrelor  din  buget  —  spri¬ 
jinul  ce-1  dă  statul  diferitelor  nevoi  arzătoare  ale  Bisericii 
ortodoxe,  putem  constata  cu  durere,  că  acest  sprijin  nu 
este  nici  pe  departe  mulţumitor.  Aşa  d.  e.  pentru  procu¬ 
rarea  de  cărţi  rituale,  icoane  etc.  se  ia  suma  de  250,000  Lei 
(art.  23  pag.  8)  pentru  vase  sacre,  ornate  etc.  tot  atâta 
ţstat  24),  —  pentru  opere  pastorale  şi  de  propagandă 
religioasă,  culturală  pentru  conferenţiari  —  abia  1  milion 
(stat  26). 

Când  ştim  cât  au  suferit  bisericile  noastre  ortodoxe 
în  răsboiu,  mai  ales  sub  ocupaţiunea  germană  şi  cât 
sânt  ele  de  lipsite  de  cele  mai  necesare  obiecte  ale 

cultului,  putem  constata  ce  puţină  grijă  arată  statui 
nostru  în  scumpetea  de  azi  pentru  înzestrarea  lăcaşu¬ 
rilor  dumnezeieşti  cu  cele  necesare.  De  cinci  ani  încoace 
în  buget  s’au  luat  aceleaşi  sume  pentru  trebuinţele  Bise¬ 
ricii  ortodoxe.  Pe  când  bugetul  întreg  al  Ministerului 
Cultelor  şi  artelor  s’a  dublat  în  ultimii  4  ani,  sumele 
alocate  Bisericii  ortodoxe  au  rămas  aceleaşi,  afară  bine 
înţeles  de  salarii. 

Am  fi  foarte  curioşi  să  ştim  ce  zic  la  toate  acestea 
cei  mai  proaspeţi  apologeţi  ai  «deopotrivei  protecţiuni». 
Dela  Blaj  sau  de-aiurea.  Am  dori  să  ştim  ce  părere  au 
despre  această  stare  de  lucruri  toţi  acei  advocaţi  ai 
dreptăţii  tarifate,  cari  ne  atribue  -intenţii  criminale,  de 
sugrumare  a  bisericii  unite  —  ori  de  câteori  îndrăznim 
să  pretindem  respectul  cuvenit  pentru  Biserica  neamului 
şi  suprimarea  privilegiilor  în  care  s’au  blindat  celelalte 
culte,  din  dărnicia  Habsburgilor  dărâmători  de  altare 
«schismatice». 

Şi  am  dori  să  ştim  în  special  ce  zice  la  această 
stare  de  lucruri  însuşi  dl  Al.  Lapedatu,  ministrul  cul¬ 
telor,  care  cu  ocazia  unei  recepţii  din  anul  Domnului 
1923  (Ia  Cluj)  a  spus  între  alte  şi  aceste  cuvinte  pe 
care  lumea  nu  le-a  uitat: 

«Trebue  să  ţineţi  seamă,  că  Biserica  ortodoxă  ro¬ 
mână  din  Ardeal*  se  găseşte,  pe  urma  regimului  vitreg, 
în  multe  privinţe,  în  situaţii  inferioare  bisericilor  mino¬ 
ritare  şi  că  este  de  datoria  noastră  să  lucrăm  îndeosebi 
pentru  ridicarea  nivelului  acesteia». 

O  declaraţie  credem  că  obligă  până  şi  pe-un  mi¬ 
nistru... 

Cât  vom  mai  aştepta  până  la  realizarea  acestei  so¬ 
lemne  declaraţii? 

Redacţia. 

„Smochini  sterpi,  smochini  lângă  cale“. 

(Mateiu  XXI,  19;  Marcu  XI,  12—24;  Luca  XIII,  6—7]. 

De  şease  ori  se  mai  vorbeşte  încă  în  Sfintele 
Evanghelii  de  smochin,  de  frunzele  şi  de  rodurile 
lui  şi  de  şease  ori,  ni  se  pilduesc  prin  ele,  dato¬ 
riile  şi  grijile  noastre  duhovniceşti. 

Intr’o  ţară,  atât  de  prielnică  creşterii  acestui  pom, 
cu  roade  atât  de  plăcute,  era  foarte  firesc,  ca  Mân¬ 
tuitorul  care  îndreaptă  totdeauna  privirea  oamenilor 
asupra  firii,  pentruca  s’o  adâncească  apoi  în  lumea 
de  dincolo  de  firea  cea  văzută,  în  lumea  sufletului 
şi  a  lui  Dumnezeu,  să  se  folosească  în  asemănările 
şi  cuvântările  Sale,  de  icoana  unuia  din  cei  mai  fa¬ 
miliari,  mai  folositori  şi  mai  preţuiţi  pomi  ai  Pale¬ 
stinei. 

* 

*  * 

„Au  -doară  vor  culege  din  ciulini  smochine  ?“ 
[Mat.  VII,  16],  „Că  nu  adună  nimeni  smochine  din 
mărăcini"  [Luca  VI,  44], 

„Şi  Ie-a  zis  lor  pildă:  vedeţi  smochinul  şi  toţi 
copacii.  Când  înfrunzesc,  văzând  din  voi  înşi-vă,  ştiţi 
că  de-acum  aproape  este  vara.  Aşa  şi  voi  când  veţi 
vedea  aceasta  făcându-se,  să  ştiţi  că  aproape  este 
împărăţia  lui  Dumnezeu"  [Luca  XXI,  29 — 31].  „Zis-a 
Natanail  Lui:  „de  unde  mă  cunoşti".  [Mat.  XXIV, 
32 — 35,  Marcu  XIV,  28].  Răspuns-a  Isus  şi  i-a  zis  lui : 
„Mai  înainte  până  a  nu  te  chema  pe  tine  Filip,  fiind 
tu  sub  smochin,  te-am  văzut"  [Ioan  I,  48]. 

* 

*  * 

La  umbra  unui  smochin,  se  odihnise  oarecând 
Natanael,  „Israilteanul  întru  care  nu  era  vicleşug", 
adâncind  taina  credinţă  şi  visând  împărăţia  lui  Dum¬ 
nezeu  şi  smochinul  acesta  fu  pentru  el  mijlocul  pro¬ 
videnţial  al  unei  descoperiri  minunate. 

Infrunzirea  smochinului  simbolizează  apropierea 
împărăţiei  lui  Dumnezeu  şi  judecata  de  apoi,  iar 

roadele  lui  închipuesc  faptele  cele  bune  pe  care  nu 
le  pot  săvârşi  decât  oamenii  isbăviţi  de  păcat.  Dar 
de  trei  ori  ni  se  vorbeşte  în  Sf.  Evanghelii,  de  alţi 
smochini,  uscaţi,  aşezaţi  lângă  cale,  şi  împresurând 
pământul  în  zadar,  icoană  tragică  a  unui  suflet  sterp 
şi  a  unei  vieţi  netrebnice. 

Smochinul  sădit  în  vie  şi  din  care  ani  de-arândul 
stăpânul  lui  na  putut  culege  nici  un  rod,  cu  toate  în¬ 
grijirile  pe  care  i  le-a  dat  în  nădejdea  unei  rodnicii 
îmbelşugate,  e  chipul  nepăsării  şi  învârtoşerii  inimii 
omeneşti  îmbolnăvite  de  păcat. 

Propoveduitorii  Sf.  Evanghelii  au  desţelenit  su¬ 
fletul  la  timp,  ca  să  ajute  pătrunderea  „apei  celei 
vii“  la  rădăcini  şi  l-au  Hrănit  cu  sporul  învăţăturii 
dumnezeeşti,  dar  în  zadar,  el  nu  s’a  adăpat,  nu  s’a 
hrănit  şi  na  rodit,  pentrucă  în  el  se  astupaseră  dru¬ 
murile  vieţii  şi  se  istovise  puterea  rodniciei. 

Câteva  foi  veştede  şi  nici  un  rod! 

Câteva  zădărnicii  triste  şi  nici  o  virtute!  « 

Lumina  şi  căldura  credinţi!  sunt  pentru  astfel 
de  suflete  o  osândă  şi  un  chin,  cum  e  soarele  pentru 
smochinii  uscaţi.  Cuvântul  sfânt  nu  le  mai  slujeşte 
spre  înviorare,  cum  nu  mai  ajută  cu  nimic  nici  ploaia, 
pomului  secătuit  de  vlagă.  Să  trăieşti  o  viaţă  întreagă, 
să  ţi  se  dea  atâtea  prilejuri  ca  să-ţi  rodeşti  sufletul  cu 
binecuvântările  dumnezeeşti  ale  harului,  să  vezi  cu 
ochii  tai  şi  să  simţi  cu  inima  ta,  cât  prăpăd  aduce 
în  fiinţa  omului  necredinţa  şi  uitarea  de  sine,  să 
asculţi  mustrarea  apostolilor  şi  să  le  preţueşti  pil¬ 
dele  sfintelor  lor  jertfelnicii  şi  să  nu  te  pocăieşti,  să 
nu  simţi  nevoia  de  a-ţi  preface  cugetul  şi  de  a-ţi 
sfinţi  inima,  e  ceva  cu  adevărat  înfiorător. 

Păcatul  a  îngheţat  inima  omului  într  atât,  încât 
orice  încercare  de  a  o  face  să  se  încălzească  şi  să 
svâcnească  din  nou  pentru  Dumnezeu,  pare  zadar¬ 
nică. 

Smochinul  a  fost  sădit  întro  vie,  adică  într’un 
loc  prielnic  creşterii  şi  rodirii  lui.  Omul,  este  sădit 
în  biserică.  Sfintele  Taine  îi  înfrăgezesc  statornic 
puterile  vieţii  lui,  sfinţindu-i  sufletul.  Când  Domnul 

ne  va  cere  roadele  vieţii  noastre,  va  avea  El  oare 
faţă  de  noi  aceiaşi  îngăduinţă  pe  care  a  arătat-o 
faţă  de  smochinul  neroditor?  Mântuitorul  se  roagă 
pentru  noi  în  fiecare  zi  Părintelui  său,  ca  să  nu  fim 
osândiţi  din  pricina  stârpiciunii  noastre  şi  ne  îmbie, 
nepregetat,  prin  slujitorii  Lui  credincioşi,  toate  mij¬ 
loacele  trebuitoare  renaşterii  şi  rodniciei  noastre 
spirituale. 

Dar  noi  abuzăm  de  bunătatea  Lui  şi  rămânem 
ce  suntem:  smochini  sterpi  acoperiţi  de  frunze  ve¬ 
ştede,  buni  de  aruncat  în  foc,  nevrednici  de  milă  şi 
vrednici  de  chin.  Prin  roadele  vieţii  noastre,  noi  tre¬ 
buie  să  îndestulăm  foamea  şi  setea  de  suflete  mân¬ 
tuite  a  Mântuitorului. 

Sunt  smochini  sădiţi  în  vie  şi  smochini  sădiţi  lângă 
cale.  Sunt  suflete  cari  trăiesc  în  condiţii  mai  priel¬ 
nice  mântuirii  lor  şi  suflete  mai  expuse  primejdiilor 
înstrăinării  de  Dumnezeu.  Dar  şi  unele  şi  altele  tre¬ 
buie  să  rodească  la  fel  de  îmbelşugat,  pentrucă 
Dumnezeu  le  împărtăşeşte  aceleaşi  binecuvântări 
şi-şi  pune  aceeaşi  nădejde  în  rodnicia  lor. 

Sunt  creştini  cari  sunt  mai  feriţi  de  ispitele 
veacului  şi  care  se  aseamănă  cu  smochinul  din  vie. 
—  Ei  au  pilda  rodniciei  viţei  care  odrăsleşte,  în¬ 
floreşte  şi  rodeşte  din  aceeaşi  ţarină. 

Sunt  creştini  cari  trăiesc  însă  în  vălmăşagul 
lumii,  la  răspântia  tuturor  ademenirilor  şi  a  tuturor 
păcatelor,  asemeni  smochinului  de  lângă  cale. 

Atâţia  drumeţi  îşi  pun  nădejdea  în  ei. 

Obosiţi  de  pribegie  şi  istoviţi  de  foame  şi  de  sete, 
ei  doresc  să-şi  reîntremeze  puterile  vieţii  lor,  cu 
roadele  bogate  ale  inimii  creştine.  Şi  voi  le  daţi 
numai  frunze?  Numai  înfăţişarea  de  creştini?  Numai 
iluzia  vieţii  spirituale?  Ce  suflet  se  poate  hrăni  cu 
aparenţe  şi  cu  iluzii  ?  „Dacă  aceştia  sunt  cu  adevărat 
creştini,  unde  le  sunt  faptele  creştineşti,  roadele  cre- 
dinţii  lor,  se  vor  întreba  ei,  cu  drept  cuvânt.  Frunze? 
Frunze  au  toţi  copacii.  Pomii  trebue  să  aibă  şi 
roade!  Pomi  sălbateci  suntem  şi  noi,  dar  vrem  să 
fim  altoiţi  cu  mlădiţe  de  pomi  roditori.  Dela  cine 

să  le  luăm  dacă  pomii  roditori,  creştinii,  sunt  sterpi 
şi  uscaţi  ?“ 

Dar  când  va  trece  pe  lângă  noi  Drumeţul  cel 
sfânt  şi  tainic,  flămând  de  roadele  vieţii  noastre  şi 
nu  va  afla  decât  frunze?... 

Câţi  flămânzi  sar  fi  putut  îndestula  cu  roadele 
sufletului  nostru !  Câţi  din  ei  n’or  fi  murit,  poate,  de 
foame  din  pricină  că  noi,  deşi  în  calea  lor,  am  fost 
totuşi  sterpi! 

După  o  viaţă  întreagă  de  stârpiciune  şi  uscă¬ 
ciune  sufletească,  cu  anevoie  vom  mai  putea  da 
vre-un  rod.  Osânda  e  rostită:  nu  veţi  mai  'rodi  în 
veci!  Nici  frunzele  nu  vor  mai  împodobi  trunchiul 
smochinului!  Nici  iluziile,  nici  înfăţişerile  noastre 
ademenitoare  nu  vor  mai  înveseli  pe  nimeni! 

Sa  isprăvit  cu  minciuna  vieţii  noastre  pentru 
totdeauna!  Numai  securea  se  va  mai  opri  întro  zi 
înaintea  noastră  şi  numai  focul  ne  va  primi  cu  bu¬ 
curie  în  îmbrăţişarea  flăcărilor  lui  mistuitoare. 

Deşi  smochini,  firea  noastră  nu  se  deosebeşte 
de  a  ciulinilor  şi  mărăcinilor! 

Smochini  sterpi  ca  spinii  şi  uscaţi  ca  ciulinii! 
Cine  se  va  apropia  de  noi  ?  Cine  ne  va  iubi  ?  Nimeni ! 
Pentrucă  nimeni  nu  s’a  putut  ferici  cu  noi! 

Am  trăit  numai  pentru  noi!  Ne-am  folosit  de 
toate  bunurile  vieţii  altora,  dar  nu  le-am  sporit  cu 
bunătatea  şi  rodnicia  inimii  noastre,  pentrucă  să  se 
poată  folosi  şi  alţii  de  ele.  Am  ocupat  un  loc  pe 
care  nu  l-am  cinstit  cu  vrednicia  noastră  şi  am  îm¬ 
piedecat  astfel  şi  pe  alţii  de  a-1  cinsti  cu  vrednicia 
lor,  căci  unde  a  stat  un  smochin  neroditor  putea  sta 
unul  roditor. 

Tinereţea  a  trecut  fără  rod,  zilele  bătrâneţii 
noastre,  se  deapănă  fără  nici  un  folos  pentru  nimeni. 
„Tăiaţi-i!“ 

t-  „Lasă-L,  Doamne,  şi  într acest  an!1' 

Domnul  tace! 

Ne  aşteaptă  rodul!  Dela  oameni  însă  El  nu 
aşteaptă  rodul,  ca  dela  smochin,  într’un  an,  ci  azi. 

mâine,  imediat,  pentrucă  cine  ştie,  dacă  vom  mai 
fi  aici  peste  un  ceas,  peste  o  zi,  peste  o  lună!... 

Tăcerea  lui  Dumnezeu  este  semnul  că  El  a 
ascultat  rugăciunea  grădinarului  milos! 

Să  nu  înceteze,  însă,  nici  o  clipă,  rugăciunile 
noastre  de  laudă,  de  mulţămire  şi  de  cerere,  către 
El,  căci  atunci  Dumnezeu  din  nou  va  vorbi,  şi  cel 
dintâi  cuvânt  al  Său  va  fi : 

« Tăiaţi-i  şi  ar  uneai i-i  in  foci » 

Prof.  Dr.  Gr.  Cristescu. 


Amintirile  unui  preot  romano-catolic 
devenit  preot  ortodox. 

[Urmare], 


M'am  mirat  mult  aflând  din  această  scrisoare  că  dl 
Leon  Garapin  a  vorbit  de  o  comisiune  numită  de  arhi¬ 
episcopul  de  Reinîs. 

I-am  scris  şi  mi  s’a  răspuns  că  dl  L.  Garapin  spusese 
pur  şi  simplu  M.  Pallu  că  eram  în  corespondentă  cu  M. 
Gousset  care  se  învoise  să-mi  cerceteze  cartea  în  anumite 
conditiuni. 

El  n'a  dat  de  loc  ca  sigură  ideea  comisiunii,  şi  n’a 
spus  decât  ceeace-i  scrisesem  eu. 

Era  bine  stabilit  că  nimenea  nu  voia  să-mi  examineze 
lucrarea  afară  de  M.  Gousset  care  a  avut  toată  grija  să-mi 
puie  dinainte  condiţii  pe  care  nu  puteam  să  le  primesc. 

Punerea  la  Index  a  cărţii  mele  a  mirat  mult  pe  preoţii 
cei  mai  inteligenţi  şi  culţi  ai  diecesei  Blois.  Dl  Leon  Garapin, 
admirator  al  cărţii  mele,  mă  sfătuia  să  fac  act  de  supu¬ 
nere  pentru  ca  să  nu  mă  expun  neplăcerilor  ce  le  prilejuia 
rezistenta  mea.  Pentru  prima  oară  n  am  putut  să  fiu  de 
părerea  lui.  N'am  voit  să  fiu  asemenea  dlui  Lequeux  care 
se  supusese  numai  în  aparenţă,  care  cerea  ca  şi  mine  me¬ 
moriul  consilierului  şi  se  văzuse  refuzat  în  mod  brutal. 

Conduita  mea  mi  se  părea  mai  sinceră.  Era  întocmai 
cu  ceeace  mi-a  scris  un  mare  număr  de  clerici,  cari  nu 


ştiau  că  am  făcut  ce  sfătuit  ei  să  fac.  Dintre  aceste 


,  *  „i.  . 

scrisori,  voi  copia  una  care  vine  dela  un  om  pentru  care 
aveam  încă  din  copilărie  un  adânc  respect  şi  era  de  sigur 
un  preot  cu  multă  capacitate  şi  mare  virtute.  Iat-o: 

Romorantin,  22  Febr.  1652. 

Domnule  şi  scumpe  confrate  ! 

„Abia  astăzi  am  putut  să-ţi  descoper  adresa  exactă 
şi  mă  şi  grăbesc  să-mi  uşurez  syfletui  de  o  adevărată  tre¬ 
buinţă,  aceea  de  a-ţi  mărturisi  cât  am  fost  de  întristat  aflând 
că  lucrarea  d-tale  a  fost  pusă  !a  index.  Vedeam  cu  bucurie 
cum  succedăndu-se  volumele  le  creştea  valoarea  prin  fond 
şi  prin  felul  de  a  expune  faptele ,  când  decretul  Congregaţiei 
a  venit  să  spulbere  toate  speranţele  ce  le  aveam  în  cartea 
D-tale,  cu  toate  că  nu  împărtăşam  toate  aprecierile  D-tale 
fără  nici  o  rezervă  din  partea  mea. 

„Catolic  adevărat  înainte  de  toate  eu  nu  mă  îndoesc 
că  nu  se  găsesc  inexactităţi  de  doctrină  cari  au  atras  censu- 
rarea  lucrării ;  însă  eu  mă  tem  mai  ales  că  iubirea  de  adevăr 
n’a  fost  totdeauna  însoţită  de  acea  dragoste  care  previne 
răul  şi-l  potoleşte... 

D-ta  nu  erai  din  şcoala  nouă  care  arată  mai  mult  zel 
cătră  Sf.  Scaun  decât  Sf.  Scaun  cătră  el  însuş.  Aceasta 
a  fost  destul  pentru  a  continua  inexactităţile  cari  au  scăpat 
spiritului  dar  nu  şi  inimii  D-tale,  în  această  lungă  lucrare. 
Afacerea  D-tale  e  asemănătoare  cu  a  M,  Lequeux  care 
de  asemenea  m’a  întristat  adânc. 

„Dar,  scumpe  prietine  (permite-mi  acest  cuvânt,  pe 
care  nu-l  întrebuinţez  decât  ca  să-ţi  arăt  viul  interes  ce-ţi 
port],  suntem  catolici  înainte  de  toate  şi  o  greşală  a  spiri¬ 
tului  nune  costă  nimic  recunoscând-o  oricari  ar  fi  motivele 
oamenilor  cari  au  adus  acest  lucru  la  cunoştinţa  autorităţii 
în  drept. 

„Voi  îndrăzni  oare,  nu  ştiu  într’ adevăr  în  ce  calitate, 
să-ţi  dau  o  ideie  care  mi-a  venit  şi  o  supun  aprecierii  d-taie 
şi-mi  pare  inspirată  numai  din  iubire  de  adevăr,  luând  şi 
eu  parte  la  suferinţa  D-tale? 

„Mi  s'a  spus  (fiindcă  n’am  văzut  textul  decretului]  că 
Istoria  Bisericii  Franţei,  a  fost  interzisă  pur  şi  simplu,  fără 
a  fi  comentată  teologiceşte,  acest  procedeu  arată  aşa  dar 

că  această  lucrare  este  mai  curând  inexactă  decât  cuprin¬ 
zând  greşeli  grave.  Ei  bine,  în  această  stare,  supunând 
lucrarea  unui  teolog  serios  n'ar  putea  să  fie  îndreptată 
din  punct  de  vedere  al  doctrinei  şi  volumele  editate  le- 
gându-se  în  carton  să  nu  mai  aibă  nici  o  greşală  şi  să  se 
înfăţişeze  ca  o  nouă  ediţie  şi  cu  cheltueli  cât  mai  mici? 
pentrucă  D-ta  ai  vrut  să  fii  mai  mult  istoric  decât  teolog ; 
iată  deci  o  frază,  un  cuvânt  care  ar  trebui  îndreptat ;  fisio- 
nomia  istorică  nu  s’ar  schimba. 

„Prin  acest  mijloc  ai  dovedi  mai  întâi  că  eşti  catolic 
adevărat  fără  a  fi  partizan  al  exagerărilor  nouei  şcoale, 
vei  demonstra  că  spiritul  s'a  putut  înşela  însă  conştiinţa  a 
rămas  curată  ;  lucrarea  D-tale,  care  cuprinde  atâtea  lucruri 
bune  ar  putea  fi  folositoare  Bisericii  şi  continuată,  luând 
aceleaşi  -măsuri  pentru  volumele  în  manuscris. 

„De  când  a  apărut  decretul  mi-a  trecut  prin  cap  de 
nenumărate  ori  acest  gând.  N’am  putut  să-l  supun  apre¬ 
cierii  D-tale  fiindcă  nu-ţi  cunoşteam  adresa.  Ţi-1  ofer  fiind 
ferm  convins  că  nu  ţi-1  prezint  decât  din  dorinţa  vie  de  a 
fi  folositor  şi  din  trebuinţă  pe  care  o  simţiam  de  a-ţi  măr¬ 
turisi  cât  de  mult  ţin  să  nu  părăsiţi  această  lucrare. 

„Fără  îndoială  că  această  scrisoare  te  va  mira  mai 
ales  după  oarecari  observaţii  pe  cari  te-am  făcut  să  le  as¬ 
culţi  şi  ţi  le-am  exagerat ;  însă  prietinii  sinceri  şi  devotaţi  se 
găsesc  acolo  unde  hăntieşti  mai  puţin.  Voi  putea  astfel  să 
văd  această  afacere  dusă  la  bun  sfârşit  pentru  gloria  Bi¬ 
sericii  şi  propria  D-tale  mângâiere.  Să  fii  asigurat  că  aceasta 
este  dorinţa  cea  mai  ferbinte  a  celui  ce  esţe  cu  cel  mai 
adânc  respect 

Al  D-tale  devotat  servitor, 

A.  Meunier 

Preot  al  Romorantin-ului. 

„Felul  în  care  e  redactată  această  scrisoare  arată  că 
nu  mi-a  fost  dictată  de  nimeni  şi  la  nevoe  pot  să  dove¬ 
desc  că  e  o  manifestaţie  spontană  a  mea”. 

Observaţiile  de  cari  vorbeşte  bunul  preot  nu  mi-au 
fost  aduse  la  cunoştinţă,  nu  că  le-aş  fi  uitat  eu.  Nu- mi  ră¬ 
mâne  nici  o  amintire.  Cât  despre  restul  scrisorii  m’a  mişcat 
adânc;  aceasta  era  ceeace  gândiau  şi  ceeace  doriau  cei 
mai  culţi  şi  mai  inteligenţi  preoţi.  Dl  abate  Meunier  nu 

ştia  că  eu  făcusem  cu  exactitate  ce  doria  el  şi  că  dacă 
lucrarea  mea  na  fost  examinată  aceasta  se  datoreşte  a 
ceeace  se  numeşte  şcoala  nouă ,  nu  auzise  că  lucrarea  mi-a 
fost  corectată  însă  cu  scopul  de  a  o  distruge.  Ei  nu  s'au 
ascuns.  îşi  închipuiau  că  decretul  Indexului  m'a  lovit  aşa 
de  tare  că  n’am  continuat  lucrarea.  Se  bucurau  totuş  de 
supunerea  librarilor  Quyot  către  decretul  Indexului  şi  o 
considerau  ca  un  act  de  înmormântare  a  cărţii  mele. 

Era  o  adevărată  comedie  această  supunere  a  librarilor, 
însărcinaţi  de  editorii  mei  numai  cu  vânzarea,  cari  n'au 
vărsat  nici  un  ban  din  ce  au  încasat,  au  întrebuinţat  pros¬ 
pectul  ca  hârtie  de  împachetat,  prospect  care  a  costat 
mult,  şi  cari  au  trebuit  să  restitue  cheltuelile  cu  poşta  pe 
cari  nu  le-au  plătit.  O  supunere  din  partea  acestor  fel  de 
oameni  nu  era  o  comedie  ?  şi  Prietenul  Religiei,  fără  a 
mai  ţine  seamă  de  ziarele  bisericeşti  din  provincie  o  lua 
în  serios.  Puţin  timp  după  aceea  Universul,  publica  cele 
ce  urmează: 

„Ne  amintim  cu  cât  zei  religios  s’au  supus  fraţii  Quyot 
în  ce  priveşte  decretul  pontifical  prin  care  a  fost  pusă  la 
index  cartea  d-lui  abate  Guettee  întitulată:  Istoria  Bisericii 
Franţei.  Sfântul  Părinte  voind  să  le  dovedească  cât  a  fost 
de  măgulit  de  această  supunere  filială,  ei  au  primit,  cu  o 
măreaţă  medalie  de  aur  cu  efigia  sa  scrisoarea  ce  urmează. 
Acest  dar  îi  va  mângâia  de  durerea  ce-a  putut  să  le  pri¬ 
cinuiască  reclamaţiile  unei  feţe  bisericeşti  care  ar  fi  trebuit 
să  le  dea  exemplu  de  supunere  şi  care  n’are  cel  puţin 
curajul  să-i  imite. 


Cătră  Fraţii  Guyot 

Domnilor! 


Paris,  1  Maiu  1852. 


„Sfântul  Părinte  a  fost  informat  de  exemplul  de  su¬ 
punere  religioasă  datorită  decretelor  Sf.  Scaun  apostolic, 
„pe  care  l-aţi  dat,  fără  a  avea  în  vedere  vre-un  interes  tem- 
„ poral ,  cu  ocazia  decretului  Congregaţiei  Sacre  a  Indexului 
„cu  data  de  22  Ianuarie,  aprobat  de  Sanctitatea  Sa  la  1 
„Februarie  şi  publicat  din  ordinul  său  la  3  ale  aceleaşi 
„luni.  Sanctitatea  Sa  voind  să-şi  manifeste  satisfacţia  sa 
„pentru  onorabila  D-voastră  purtare,  a  binevoit  să  mă  însăr- 

„cineze  să  vă  dau  în  numele  său,  o  medalie  de  aur  cu 
„efigia  sa  augustă.  V’o  trimit  alăturat  ca  o  dovadă  a  bu¬ 
năvoinţei  sale  părinteşti. 

„S.  arhiepiscop  de  Myre  nunţiu  ap.» 

Fraţii  Guyot  au  pus  chipul  medaliei  pe  catalogul  lor  ; 
Sfântul  Părinte  devenea  aşadar  samsar  de  librărie  şi  trecea 
în  stadiul  de  reclamă. 

Aceasta  era  tot  ce  merita. 

S’ar  crede  că  fraţii  Guyot  au  fost  mângâiaţi  pentru 
reclamaţiile ;  editorilor  mei  cari  le-au  produs  atâta  supărare 
cerându-le  banii  furaţi.  Se  poate  crede  de  asemenea  că 
librarii  Guyot  au  dus  cu  dânşii  în  închisoarea  unde  au  fost 
transportaţi  pentru  bancrută  frauduloasă,  şi  medalia  de  aur 
cu  augusta  efigie  a  papei  şi  frumoasa  scrisoare  a  M.  Ga- 
ribaldi. 

Şi  iarăşi,  s’ar  crede  că  ei  râd  din  toată  inima,  însă 
la  răcoare,  de  scrisoarea  şi  de  medalia  pe  care  au  meri¬ 
tat-o  aşa  de  bine. 

In  timp  ce  se  juca  această  comedie,  am  scris  cardi¬ 
nalului  Brignole  că  am  consultat  patru  episcopi  cari  au  re¬ 
fuzat  însă  să-mi  comunice  observaţiile  lor.  Mi-a  răspuns 
prin  nunţiu  că  trebuie  să  consult  pe  alţii. 

Eu  nu  m’am  dedat  mult  timp  la  această  comedie. 

Ultramontanii  erau  furioşi  că  nu  vedeau  venind  un 
act  de  supunere  pe  care  se  bizuiau. 

Fiindcă  Universul  m’a  descris  ca  pe  un  revoltat  în 
contra  unei  autorităţi  în  afară  de  lege  şi  nerecunoscută  în 
Franţa,  a  trebuit  să-i  răspund. 

Era  stabilit  ca  să  arăt  toate  scrisorile  mele  dlui  Le- 
queux.  M’am  dus  deci  Ia  arhiepiscopie  cu  un  răspuns 
pentru  Universul.  Mi-a  luat-o  înainte  primul  auditor  al  nun- 
ţiaturei  care  cerea  ca  arhiepiscopul  să  mă  facă  să  tac.  Nu 
s'a  dat  curs  reclamaţiei  sale  şi  s’a  hotărât  să  răspund.  Scri¬ 
soarea  mi-a  fost  aprobată.  In  consecinţă  m’am  prezentat 
la  birourile  Universului  pentru  a  cere  inserarea.  Un  domn 
Dulac,  teolog  canonist  al  Universului  şi  ce  e  mai  mult,  că¬ 
lugăr  despopit,  mi-a  declarat  că  ziarul  nu  va  publica  nimic 
de  mine,  doar  dacă  va  fi  forţat  de  portărei. 

Nu  m’am  gândit  nici  odată  că  trebue  un  portărel  pentru 
a  sili  un  om  cinstit  să-şi  facă  datoria.  Mam  întors  acasă ; 

am  făcut  o  a  doua  scrisoare  şi  m’am  dus  cu  ea  Ia  dl  Le- 
queux. 

Scrisoarea  de-a  doua  a  fost  schimbată  întrun  post- 
scriptum  pe  care  I-am  scris  pe  biroul  dlui  Lequeux  şi  pe 
o  hârtie  cu  antetul  marelui  seminar  din  Soissons  pe  care 
o  avea  încă  de  pe  când  era  superior.  Am  observat  că  dl 
Lequeux  era  distrat  însă  n’am  zis  nimic.  Nu  eram  de  loc 
supărat  să  arăt  Universului  că  lucram  sub  patronajul  ar¬ 
hiepiscopiei. 

Forţat  să  publice  scrisoarea  împreună  cu  post-scrip- 
tum-ul.  Universul  le-a  adăugat  aceste  reflexii  răutăcioase: 

„Referindu-ne  la  ultimul  decret  al  Congregaţiei  Sacre 
a  Indexului,  prin  care  se  condamnă  Istoria  Bisericii  Franţei 
de  dl  abate  Guettee,  am  crezut  de  a  noastră  datorie  să 
reamintim  că  sunt  deja  şase  luni  de  când,  Monseniorul 
Episcop  de  Blois,  a  făcut  cunoscut  printr'o  scrisoare  pu¬ 
blicată  în  ziare,  că  departe  de  a  aproba  această  lucrare 
era  mâhnit  să  dea  la  iveală  lucruri  cari  cer  corectare.  Am 
crezut  de  asemenea  că  avem  voie  să  reproducem  ştirea 
dată  de  Gazeta  de  Lpon  că  dnii  Guyot,  librari,  supunân- 
du-se  fără  întârziere  deciziei  Sf.  Scaun,  au  şters  din  cata¬ 
logul  lor  cartea  oprită.  Aceste  observaţii  aşa  de  naturale 
au  displăcut  dl  abate  Guettee  şi  el  a  găsit  pretextul  unei 
scrisori  în  care  caută  înzadar  să-şi  exprime  supunerea 
sa  judecăţii  Sf.  Scaun  şi  ne  obliga  a-i  pune  sub  ochi  bu¬ 
căţile  următoare  reproduse  deja  de  noi  în  numărul  din  8 
Septembre'. 

„Iată  acum  scrisoarea  pe  care  dl  abate  Guettee  ne-a 
adresat-o  la  17  ale  Junei  curente ;  o  dăm  cu  toate  adău¬ 
girile  şi  modificările  ce  i  le-a  făcut  ulterior  şi  astfel  astăzi 
24  Februarie  ne  sileşte  să  o  publicăm: 

•-Paris,  17  Februarie  1832. 

« Domnule  Director  al  Universului, 

„In  reflexiile  pe  cari  le  faceţi  cu  prilejul  decretului 
„Congregaţiei  Indexului  în  legătură  cu  lucrarea  mea  înti¬ 
tulată  Istoria  Bisericii  Franţei,  comiteţi  mai  multe  inexac¬ 
tităţi  pe  cari  vă  rog  să  Ie  îndreptaţi  în  numărul  următor. 

5  Aceste  bucăţi  sunt  Scrisoarea  D.  Pallu  către  Prietinul  Religiei  şi 
răspunsurile. 


REVISTA  TEOLOGICĂ 


57 


„Ia  loc  să  ziceţi  că  primul  volum  a  fost  aprobat  de 
„fostul  Monsenior  des  Essarts  ar  fi  trebuit  să  ziceţi  că 
„ primele  cinci  volume  au  fost  examinate  pe  corecturi  din 
„ordinele  sale,  precum  şi  o  parte  din  al  şaselea  şi  cari  au 
„fost  publicate  sub  ochii  şi  cu  aprobarea  sa.  Ar  mai  fi 
„trebuit  să  adăugaţi  că  aceste  cinci  volume  au  fost  apro¬ 
bate  de  Eminenţa  Sa  Monseniorul  De  la  Tour  d’Auvergne 
„vechiu  episcop  de  Arras,  fără  a-i  cere  această  aprobare 
„cu  totul  spontană  şi  din  propria-i  voinţă. 

„In  ce  priveşte  anunţul  pretins  echivoc,  era  al  DD. 
„Guyot  şi  lor  le  las  pur  şi  simplu  grija  să  se  apere  contra 
„insinuărilor  d-voastră  puţin  binevoitoare. 

„Cât  despre  stăruinţele  făcute  de  aceşti  librari  ca  să 
„obţină  dela  mine  oarecari  modificări  eu  nu  le-am  ţinut  în  . 
„seamă  până  când  am  citit  extractul  din  Gazeta  de  Lyon 
„citat  de  d- voastră ;  şi  dacă  ele  mi-ar  fi  fost  făcute  de.aceşti 
„domni  i-aş  fi  făcut  să  înţeleagă  că  nu  erau  deloc  compe- 
„tenţi  în  materie  de  teologie  şi  istorie  bisericească.  Nu  re¬ 
cunosc  decât  superiorilor  mei  dreptul  de  a-mi  face  obser- 
„vaţii ;  şi  ei  mi-ar  fi  dat  dovada  că  am  ascultat  totdeauna  cu 
„respect  şi  recunoştinţă  cele  ce-au  binevoit  să-mi  adre¬ 
seze. 

„Scriu  astăzi  şi  M.  nunţiu  relativ  la  decretul  Indexului 
„în  legătură  cu  lucrarea  mea. 

„Cred  Domnule  Redactor,  că  nu  voiu  avea  nevoia  să 
„recurg  la  ajutorul  legii  pentru  a  vă  face  să  inseraţi  această 
„scrisoare  în  întregime  în  numărul  dv.  următor. 

„Am  onoare  să  vă  salut 

„Abatele  Guettee". 

„P.  S.  Intre  inexactităţile  conţinute  de  reflexiile  dv. 
„aţi  publicat  în  Universul  o  notă  extrasă  din  Gazeta  de 
... Lyon  în  care  librarii  Guyot  declară  că,  consideră  ca  nea¬ 
venite  toate  comenzile  cari  se  vor  face  din  lucrarea  mea. 
„Vă  rog  să  declaraţi  că  Istoria  Bisericii  Franţei  va  fi  con¬ 
tinuată.  Numai  pentru  volumele  publicate  voiu  face  toate 
„corecturile  cari  îmi  vor  fi  indicate  de  autoritatea  biseri¬ 
cească.  Cât  despre  volumele  ce  vor  fi  publicate  în  viitor 
ie.  voiu  supune  aceleiaşi  autorităţi. 

„Abatele  Guettee". 

„Vom  căuta  imediat  ce  poate  să  însemne  acest  post- 
scriptum ;  dar  mai  întâi  două  cuvinte  ca  răspuns  la  scri¬ 
soare  ; 

„Dacă  am  vorbit  de  aprobarea  dată  Istoriei  Bisericii 
Franţei  de  monseniorul  Fabre  des  Essarts  aceasta  n'a  fost 
decât  întâmplător ;  singurul  nostru  gând  era  să  reamintim 
că  această  lucrare  a  fost  desaprobată  de  M.  episcop  de 
Blois  înainte  de  fi  condamnată  de  Congregaţia  Sacră  a 
Indexului.  Noi  nu  discutăm  aici  aşadar,  nici  numărul  aprobă¬ 
rilor  date  cărţii,  nici  chipul  cum  au  fost  obţinute  aceste 
aprobări,  nici  numărul  volumelor  cari  au  fost  tipărite.  In 
privinţa  aceasta  lăsăm  d-lui  abate  Guettee  toată  răspunderea 
afirmaţiilor  sale.  In  ce  priveşte  anunţul  echivoc,  noi  rugăm 
pe  dl  abate  Guettee  să  recitească  scrisoarea  adresată  de 
Mons.  episcop  de  Blois  către  Prietinul  Religiei.  Noi  îl  rugăm 
totodată  să  recitească  scrisorile,  pe  care  le-a  adresat  însuşi 
acestui  jurnal,  şi  în  cari  el  nu  respingea  câtuşi  de  puţin 
răspunderea  acestui  anunţ. 

„In  ce  priveşte  articolul  din  Gazeta  de  Lyon,  dacă  con¬ 
ţine  inexactităţi,  ele  nu  sunt  făcute  de  noi;  remarcăm  tot¬ 
odată  că  un  librar  n’are  nevoe  să  fie  teolog  pentru  a  avea 
dreptul  să  ceară  unui  autor  să-şi  îndrepte  cartea,  când 
aceasta  a  fost  obiectul  desaprobării  publice  impusă  de  un 
episcop  şi  când  toată  lumea  ştie  că  ceilalţi  prelaţi  au  so¬ 
cotit-o  ca  vrednică  de  mustrare.  Cu  atât'  mai  mult  are  un 
librar  dreptul  şi  datoria  să  refuze  continuarea  vânzării  unei 
cărţi  prohibite  de  Sf.  Scaun  mai  ales  când  autorul  este  un 
preot ;  el  trebue  să  se  gândească  că  lucrând  în  felul  acesta 
îşi  distruge  toate  aspiraţiile.  Dar  dacă  în  Ioc  sâ-i  dea 
exemplu  de  supunere  preotul  condamnat  voia  să-l  aşeze 
între  interesul  şi  conştiinţa  sa,  şi  avea  pretenţia  să-l  silească 
a  viola  prescripţiile  decretului  pontifical,  atunci  nu  existau 
termeni  destul  de  drastici  pentru  a  înfiera  o  astfel  de  purtare. 

„Dl  abate  Guettee  nu  recunoaşte  decât  superiorilor  săi 
dreptul  de  an  tace  observaţii ;  noi  avem  curajul  să  credem 
câ  atunci  când  un  autor  pune  în  scrierile  sale  lucruri  su¬ 
părătoare  şi  periculoase,  îi  e  permis  celui  din  urmă  dintre 
credincioşi  să  i  le  semnaleze. 

„N’am  pus  la  îndoială  nici  recunoştinţa,  nici  respectul 
cu  cari  dl  abate  Guettee  ascultă  observaţiile  superiorilor 

săi  şi  nu  vedem  pentruce  ne  vorbeşte  de  ele.  Poate  că 
vrea  să  motiveze  scrisoarea  din  Amicul  Religiei  ca  răspuns 
M.  episcop  de  Blois ;  poate  că  vrea  să  ne  pregătească  pentru 
actul  ce-1  va  face  cunoscut,  după  cum  îi  e  şi  datoria,  al 
supunerii  sale  decretului  Sacrei  Congregaţii  a  Indexului. 
Orice  ar  fi,  nouă  ni  se  pare  că  în  astfel  de  materie  res¬ 
pectul  şi  recunoştinţa  nu  simt  de  ajuns  şi  mai  trebue  şi 
puţină  umilinţă.  Vom  vedea  că  scrisorile  sale  ne  permit 
să  credem  că  ea  este  în  deajuns  în  inima  dlui  abate  Guettee 
şi  simte  de  asemenea  acest  sentiment  de  recunoştinţă  de 
care  trebue  să  fie  pătruns  fiecare  scriitor  când  autoritatea 
bisericească  îl  anunţă  că  e  rătăcit  şi-i  dă  şi  mijlocul  să 
Iftdrepteze  răul  ce-ar  fi  putut  să  facă  scrierile  sale. 

Dl  abate  Guettee  spera  că  nu  o  să  aibă  nevoe  să  re¬ 
curgă  Ia  lege,  se  înşela;  dacă  portărelul  său  n‘ar  fi  venit 
să  ne  silească,  nici  odată  n’am  fi  publicat  o  scrisoare  a 
unui  preot  care,  sub  povara  unei  condamnări  pronunţată 
de  Sfântul  Scaun,  nare  altă  grije  decât  să  opuie  acestei 
condamnări,  aprobările  anterioare  a  doi  episcopi. 

Cât  priveşte  p ost-sctip tum-ul  admirăm  iscusinţa  cu  care 
e  redactat.  Dl  abate  Guettee  declară  că  Istoria  Bisericii 
Franţei  va  fi  continuată  şi  că  va  supune  autorităţii  biseri¬ 
ceşti  volumele  ce  vor  fi  publicate  de  aci  înainte.  La  aceasta 
»u  e  nimic  de  zis,  numai  dacă  aceste  volume  sunt  afară 
din  chestie.  Volumelor  deja  publicate  dl  abate  Guettee  le 
va  face  toate  corecturile  ce-i  vor  fi  arătate  de  autoritatea 
bisericească.  Dl  abate  Guettee  vrea  să  vorbească  fără  în¬ 
doială  de  Congregaţia  Sacră  a  Indexului  fiindcă  nu  are 
speranţa  după  cât  se  pune  ca  o  altă  autoritate  să  se  ocupe 
de  o  cauză  judecată  deja  de  acest  tribunal.  D.ar  că  deo¬ 
camdată  Congregaţia  Indexului  a  ridicat  toate  corecturile 
necesare  şi  totodată  ea  găseşte  de  cuviinţă  că  Istoria  Bi¬ 
sericii  Franţei  poate  fi  corectată  este  îndoios.  Dl  abate 
Guettee  va  face  ceeace  e  ţinut  să  facă  în  termenii  decre¬ 
tului  pontifical  tot  ce-i  stă  în  putinţă  pentru  a  suspenda 
publicarea  volumelor  interzise?  Astfel  stă  chestiunea  pe 
care  dl  Abate  Guettee  evită  să  o  rezolve.  Termenii  din 
declaraţia  sa  sunt  calculaţi  în  aşa  fel  încât  să-i  lase  ale¬ 
gere  liberă  între  revoltă  şi  supunere.  Aceasta  este  deja 
destul  de  grav.  Nu  insistăm". 

Lovitura  de  picior  cu  post-scriptum-vl  era  pentru  ar¬ 
hiepiscopie  şi  pentru  abatele  Lequeux. 

Dacă  râspopitul  Dulac  ar  fi  cunoscut  teologia  el  n’ar 
fi  confundat  Congregaţia  Indexului  cu  Biserica ;  nu  făcea 
dintr’un  preot  care  cerea  explicaţii  un  revoltat ;  n’ar  fi  privit 
persoana  mea  ca  a  unui  condamnat,  când  el  nu  lucra  decât 
cu  censuri  ascunse  de  cari  a  fost  lovită  lucrarea  mea. 
Dar  dl  Dulac  nu  se  opria  în  drumul  cărtelilor  şi  al  falsi- 
tăţilor  fiindcă  vedea  în  faţa  sa  un  om  hotărît  să  fie  înţelept 
şi  să  nu  se  supună  orbeşte  Romei. 

Acest  fel  de  oameni  se  consideră  de  apărători  ai  au¬ 
torităţii.  Ei  Sunt  duşmanii  ei. 

Nu  înseamnă  aceasta  a  ataca  autoritatea  de  a  o  aşeza 
acolo  unde  nu  e  şi  a-i  atribui  drepturi  pe  cari  nu  le  are  ? 
Este  a  o  confunda  cu  despotismul.  Cei  cari  abuzează  şi 
cei  cari  încurajază  abuzul  sunt  pentru  autoritate  duşmani 
cu  mult  mai  primejdioşi  decât  cei  cari  nu  vreau  să  se  su¬ 
pună  decât  dreptului  şi  justiţiei.  Cerând  explicaţii  Congre¬ 
gaţiei  Indexului  am  avut  pentru  ea  mai  multă  supunere 
decât  merită,  de  vreme  ce  Biserica  Franţei  nu  i-a  recu¬ 
noscut  nici  odată  autoritatea.  M  am  arătat  cu  mult  mai 
respectuos  faţă  de  autoritate  decât  râspopitul  Dulac. 

Abatele  Migne,  proprietarul  ziarului  Glasul  Adevărului, 
a  fost  mult  mai  drept  ca  Dulac.  Cum  el  anunţase,  că  fraţii 
Guyot  vor  înceta  vânzarea  cărţii  mele,  i-am  trimis  urmă¬ 
toarea  desminţire : 

Domnule  redactor, 

Aţi  publicat  în  Nrul  D-voastră  din  19  o  notă  extrasă 
din  Prietinul  Religiei  după  care  s  ar  putea  crede  că  lucrarea 
mea  întitulată  Istoria  Bisericii  Franţei  nu  va  fi  continuată. 
In  consecinţă  vă  rog  să  publicaţi  în  numărul  D-voastră 
viitor  prezenta  reclamaţie  pentru  a  face  cunoscut  cetitorilor 
d-voastră  intenţia  ce  o  am  de  a  continua  publicarea  lu¬ 
crării,  cu  toate  că  librarul  Guyot  a  declarat  că  nu  se  mai 
însărcinează  cu  vânzarea  ei. 

Primiţi  vă  rog  salutările  mele,  „Abatele  Guetf^., 

(Va  urmaţ.  Iii®  Beleuţă. 

Sergiu  Bulgakoff. 

Cerul  pe  pământ, 
i. 

După  o  pioasă  legendă,  propoveduitorul  creşti¬ 
nismului  în  Rusia,  prinţul  Vladimir,  cel  deopotrivă 
cu  Apostolii,  trimise,  înainte  de  a  fi  primit  ţara  sa 
botezul,  ambasadori  în  mai  multe  ţări  ca  să  cu¬ 
noască  credinţa  care  se  profesa  acolo.  Delegaţii 
aceştia,  luând  contact  cu  diferitele  religiuni,  avură 
astfel  ocazia  să  asiste  la  serviciul  divin  în  biserica 
sfintei  Sofii  din  Bizanţ.  Exprimându-şi  impresia  lor 
despre  acel  serviciu,  ei  declarară  ca  nu  ştiau  dacă 
se  aflau  în  cer  sau  pe  pământ.  Vedenia  aceea  fu 
suficientă  pentru  a-i  covârşi  şi  pentru  a  determina 
destinele  spirituale  ale  Rusiei.  Descrierea  aceea 
uneşte  naivitatea  copilărească  cu  o  adâncă  perspi¬ 
cacitate.  Delegaţii  au  văzut  ceeace  este  esenţial, 
propriu  Bisericii,  ceeace  este  în  firea  ei:  cerul  pe 
pământ. 

Aceasta  se  rapoartă  nu  numai  la  frumuseţea 
serviciului  divin,  la  uimitoarea  splendoare  a  sfintei 
Sofii,  ci  înainte  de  toate  la  această  notă  de  supra¬ 
natural  şi  de  miraculos,  care  constitue  viaţa  Bisericii 
şi  care  te  constrânge  să  o  concepi  şi  să  o  trăieşti  pe 
aceasta  din  urmă  ca  pe  minunea,  în  gestaţiune  con¬ 
tinua,  a  unei  creaţium  nouă.  Iată,  toate  le  fac  nouă 
(Apoc.  XXI,  j5).  «Iată  cortul  lui  Dumnezeu  între 
oameni ».  Biserica  este  tocmai  acest  cort.  „Deci 
dar  oricare  este  întru  Hristos,  făptură  nouă  este1- 
|2  Cor.  V,  17],  Biserica  }este  viaţa  acestei  făpturi 
nouă. 

Delegaţii  au  văzut-o  prin  pompa  şi  slava  ritului 
bizantin.  Biserica  până  în  prezent  rămâne  cerul  spi¬ 
ritual  pe  care  trebue  să-l  vezi  cu  spiritul.  L-ai  văzut 
odată,  nu  poţi  să  nu-1  iubeşti,  să  nu  i  te  dai  cu  totul, 
citm  au  făcut  şi  cum  fac  şi  în  zilele  noastre  sufle¬ 
tele  alese,  cum  e  de  exemplu  înţeleptul  şi  savantul 
filozof  Constantin  de  Zederholm,  devenit  călugărul 

Clement  de  pe  lângă  venerabilul  Ambrozie  dela  mă¬ 
năstirea  Optina.  Sufletul  poate  fi  orb  faţă  de  fru¬ 
museţea  spirituală,  poate  să  rămână  surd  faţă  de 
sunetele  cereşti  şi  atunci  Biserica  nu-i  apare  decât 
ca  o  viziune  exotică  sau  curat  estetică,  de  folclor 
şi  de  arheologie.  Tocmai  din  această  cauză,  dacă 
cineva  vrea  să  studieze  ortodoxia  numai  pe  din¬ 
afară,  nu  va  putea  să  o  înţeleagă :  trebue  să  o  vadă 
cu  spiritul;  dupăce  a  văzut-o  o  cunoaşte,  şi  dupăce 
o  cunoaşte  o  iubeşte  şi  i  se  dă  ei  fără  sfârşit  şi 
fără  limită. 

n. 

Orice  religie  îşi  are  doctrina  sa,  organizaţia 
sa,  cultul  său,  iar  preponderanţa  vitală  în  reali¬ 
zarea  practică  poate  să  aparţină  fiecăruia  din  aceste 
aspecte  diferite.  Astfel  catolicismul  este  organizaţie 
înainte  şi  mai  presus  de  toate,  plena  potestas  pa¬ 
pală,  în  care  se  confirmă  doctrina  şi  cultul,  biserica 
ca  autoritate  şi  împărăţie  —  civitas  divina  in  te r- 
venis;  protestantismul  este  „slujba  prin  cuvânt",  stu¬ 
diul,  investigaţiuriea,  căutarea  soluţiunilor  — •  aceasta-i 
baza  care  determină  doctrina  şi  organizaţia  sa.  Orto¬ 
doxia  înainte  de  toate  îşi  găseşte  expresia  sa  în  cult, 
care  este  într’o  oarecare  măsură  viaţa  în  Dumnezeu ; 
din  el  sunt  extrase,  în  el  se  concentrează  şi  se  pă¬ 
strează  în  acelaş  timp  şi  studiul  şi  autoritatea  şi  orga¬ 
nizaţia.  Principalul  în  catolicism  este  autoritatea  cle¬ 
rului,  în  protestantism,  cabinetul  şi  sala  de  curs,  în 
ortodoxie  viaţa  şi  acţiunea  liturgică  în  Dumnezeu. 
Serviciile  divine  ortodoxe  apar  lungi  şi  obositoare, 
în  realitate,  dacă  avem  în  vedere  scopul  existenţei 
lor,  ele  sunt  scurte  şi  dacă  n’ar  fi  slăbiciunea  noa¬ 
stră,  ele'  ar  putea  să  cuprindă  în  limitele  lor  tot 
timpul  de  care  dispune  omul,  ar  putea  să  transforme 
viaţa  noastră  întreagă  întro  viaţă  liturgică  în  Dum¬ 
nezeu.  Ortodoxia  nu  caută  nici  o  autoritate  puter¬ 
nică,  nici  un  învăţământ  minuţios  elaborat,  ci  viaţa 
în  plenitudinea  sa.  Ea  este  această  viaţă  (liturgicăj, 
viaţa  graţiei  în  Dumnezeu  —  ca  nouă  creatură.  Iată 

pentruce  ortodoxia  nu  se  învaţă  din  cărţi  —  (cu 
toate  că  ele  pot  servi  ca  puncte  de  contact  cu  ea] ; 
iată  pentruce  „esenţa*1  ortodoxiei  nu  poate  fi  defi¬ 
nită  prin  scris.  Faţă  de  alte  confesiuni  —  catolică 
şi  protestantă  —  mai  savante,  cari  de  altcum  caută 
să  se  acopere  de  erudiţie,  ortodoxia  pare  o  con¬ 
fesiune  săracă  şi  primitivă,  care  nu  se  înteme¬ 
iază  decât  pe  rituri,  care  nu  poate  ajunge  la 
erudiţie,  având  în  vedere  ignoranţa  sa  şi  lipsa  sa 
de  cultură  [de  altcum  o  asemenea  judecată  uită 
epoca  înfloritoare  a  Bizanţului].  Desigur,  vârsta 
culturii  şi  a  ştiinţă  se  prezintă  sub  aspectele  cele 
mai  diverse ;  dar  ortodoxia  nu  poate  deveni  erudită, 
dacă  se  are  în  vedere  însăşi  natura  sa.  Ar  fi  ne¬ 
drept  să  se  ceara  erudiţie  unui  pictor;  (specificul] 
propriul  acestuia  rezidă  în  artă  şi  în  geniul  creator. 
Ţpt  aşa  Biserica  în  esenţa  sa  nu  poate  fi  înţeleasă 
decât  atunci  când  trăeşti  în  ea,  căci  Biserica  este 
plenitudinea  vieţii,  esenţa  căreia  nu  poate  fi  re¬ 
data  într  o  carte.  Se  poate  vedea  sau  nu  se  poate 
vedea  Biserica,  se  poate  cunoaşte  sau  nu  se  poate 
cunoaşte;  cu  toate  acestea  la  cunoaşterea  ei  nu  se 
poate  ajunge  prin  cunoştinţa  abstractă,  ci  prin  ex¬ 
perienţă,  prin  sine  însuşi.  Aici  e  dificultatea,  sau, 
cel  puţin,  proprietatea  particulară  a  apostolatului 
ortodox.  Biserica  totdeauna  continuă  să  atragă  la  ea 
şi  să  se  impună  fără  doar  şi  poate  acelora  cari  au 
cunoscut-o,  întocmai  cum  s’a  impus  vechilor  delegaţi 
ai  prinţului  Vladimir;  însă  ea  nu  poate  fi  demon¬ 
strată  într  un  mod  abstract  acelora  cari  nu  voesc  să 
o  vadă.  In  aceasta  rezidă,  în  general,  natura  mi¬ 
siunii  ortodoxe,  care  nu  poate  fi  ofensivă  în  mijlocul 
celorlalte  confesiuni.  Caracterul  intim  al  ortodoxiei 
în  plenitudinea  sa  nu  se  poate  descoperi  în  lupta 
cu  alte  confesiuni,  deoarece  ea  este  silită  să  între¬ 
buinţeze  armele  adversarului,  adecă  dizertaţii  de 
teologie  abstractă.  Sub  acest  raport,  ea  se  apropie 
de  creştinismul  primelor  veacuri,  care  triumfa  nu 
prin  erudiţia  teologică,  ci  prin  forţa  lăuntrică  a  ade¬ 
vărului  pe  care-1  purta  în  el.  Iată  pentruce,  în  ter- 


64 


REVISTA  TEOLOGICĂ 


meni  generali,  ortodoxia  este  anevoie  de  înţeles, 
mai  anevoie  decât  celelalte  confesiuni,  dupăcum  mai 
anevoie  este  de  mers  pe  cărăruşa  strâmtă  a  ade¬ 
vărului,  decât  pe  drumul  larg  al  semi-adevărurilor 
şi  al  adaptărilor.  Şeful  spiritual  al  ortodoxiei  este 
sfântul  Ioan,  discipolul  iubit  al  Mântuitorului. 

III. 

In  ortodoxie  e  cuprinsă  plenitudinea  tradiţiei 
Bisericii,  nu  aşa  că  e  păstrată  în  creerul  oamenilor, 
sau  în  cărţi,  ci  trăind  în  ea  ca  un  fapt  imediat.  O 
comparaţie  va  explica  gândirea  noastră.  Noi  avem 
—  graţie  învăţăturii  noastre  ştiinţifice  şi  abstracte  — 
cunoştinţe  mai  mult  sau  mai  puţin  întinse  asupra  pro¬ 
priei  noastre  naturi,  asupra  corpului  nostru  şi  asupra 
sufletului  nostru;  însă  înainte  de  toate  noi  trăim  noi 
înşi-ne  şi  «eu/»  nostru  ne  este  dat  în  viaţa  noastră. 
Aceea  ce  studiem,  noi  o  simţim  în  interiorul  nostru, 
pentrucă  suntem  noi.  Aşa  este  şi  ortodoxia  în  ce 
priveşte  dogmatica  sa  complexă  şi  anevoie  de  în¬ 
ţeles,  cu  care  se  sbate  gândirea  noastră  savantă 
până  la  cele  din  urmă  limite  ale  forţei  sale.  Aici 
dogmatica  nu  mai  este  un  învăţământ,  ci  o  experi¬ 
enţă  în  continuă  desvoitare,  un  fapt  de  viaţă  ime¬ 
diată.  Ortodoxia  este  religia  Sfintei  Treimi,  căci  ea 
ne  procură  experienţa  vieţii  în  Sfânta  Treime.  Or¬ 
todoxia  este  creştinismul,  credinţa  în  Hristos  cel  în¬ 
trupat,  care  trăeşte  în  Biserica  Sa  şi  toată  viaţa  Bi¬ 
sericii  este  o  unire  imediată  cu  El.  Ceeace  este 
esenţial  în  ortodoxie,  nu  este  învăţământul  asupra 
cutărei  chestiuni  dogmatice,  ci  faptul  de  a  rămânea 
în  experienţa  dogmatică  şi  de  a  trece  totdeauna 
prin  ea.  Cu  un  cuvânt,  ortodoxia  nu  este  un  învă¬ 
ţământ,  ci  viaţa  în  Dumnezeu.  învăţământul  este 
adaptaţiunea  la  nevoile  spiritului  omenesc  şi  ale 
epocii  —  la  cutare  sau  cutare  aspect  al  experienţei 
întregi:  aşadar  Biserica  conţine  în  ea  posibilitatea 
vieţii  chiar  în  Dumnezeu.  Ea  poate  chiar  să  se  lip¬ 
sească  de  tot  învăţământul  omenesc,  de  toată  adap- 

tarea  spiritului;  făcliile  Bisericii  —  sfinţii  —  trăiesc 
îndeobşte  în  afară  de  cultura  intelectuală  şi  de  teo¬ 
logia  omenească.  Dar  aceasta  nu  însemnează  că  ei 
rămân  în  afară  de  tradiţie  şi  de  dogme;  din  contră 
ei  tocmai  trăiesc  în  ele  şi  simt  adevăratele  lor  sen¬ 
tinele.  In  ce  chip?  Prin  cunoştinţa  interioară,  aso- 
ciindu-şi  puterea  interioară  a  Bisericii.  „De  unde  îi 
este  Lui  înţelepciunea  aceasta  şi  puterile?"  [Matern 
XIII,  54]  se  zicea  despre  El.  In  Biserica  Sa  dease- 
menea  nu  sunt  savanţi  ceice  au  studiat  cu  creerul 
lor,  ci  ceice  au  studiat  prin  viaţa  lor.  Cunoaşterea 
misterelor  divine  este  un  dar  dela  Dumnezeu,  este 
fructul  plin  de  graţie  al  unei  vieţi  ea  însăşi  plină 
de  graţie. 

IV. 

Astfel,  întreg  învăţământul  Bisericii  se  cuprinde 
în  experienţa  sa  vitală  şi  aceasta  pentrucă  îl  găsim 
în  cult,  adecă  în  viaţa  în  Dumnezeu.  Tipicurile,  sau 
regulamentele  Bisericii  prescriind  felul  de  executare 
al  tuturor  serviciilor  divine  de  peste  an,  sunt  un  fel 
de  partiţiune  a  misterelor  divine,  sunt  călăuza  miş¬ 
cărilor  cerului  spiritual  înstelat.  Ortodoxia  nu  se 
poate  pricepe  decât  prin  cult,  cu  toate  că  bine  în¬ 
ţeles,  acesta  din  urmă  nu  o  poate  epuiza.  Este 
.  imposibil  să  se  poată  îmbrăţişa  tot  conţinutul  pe 
care  ni-1  dă  cultul.  Insă  proprietatea  sa  fundamen¬ 
tală  şi  universală  trebue  căutată  în  sentimentul  pe 
care-1  are  cineva  de  a  fi  înaintea  lui  Dumnezeu  şi 
de  a-L  şti  de  faţă  —  în  întâlnirea  cu  El  prin  invo¬ 
carea  Numelui  Său.  Solomon  construi  im  templu 
„în  numele  celui  Etern"  [I  Regi  VIII,  44];  tot  astfel 
în  templele  ortodoxe  trăieşte,  sfinţit,  Numele  lui 
Dumnezeu  şi  Numele  Sfintei  Treimi,  Creatoarea  vieţii. 
Este  imposibil  ca  cineva  să  nu  se  minuneze  de  nu¬ 
mărul  incalculabil  al  rostirilor  Numelui  Divin  şi  Nu¬ 
melui  Sfintei  Treimi  în  Biserică :  se  invoacă  fără  în¬ 
trerupere,  se  adoară  neîncetat.  Ne  acoperim  fără 
întrerupere  cu  acest  nume,  fie  pronunţându-1,  fie 
prin  semnul  simbolic  al  crucii.  Niciodată  acest  nume 

nu  lipseşte,  niciodată  nu  e  uitat.  Fără  întrerupere  bi¬ 
necuvântarea  se  coboară  prin  El.  El  este  sufletul 
rugăciunii,  bătaia  inimii.  In  exterior  această  invocare 
se  pare  că  este  o  repetiţie  monotonă  şi  incompre- 
henzibilă,  un  exerciţiu  de  rugăciune  mecanică,  dar 
înlăuntru  ea  este  o  întâlnire,  care  se  efectuează  fără 
încetare,  ea  este  viziunea  lui  Dumnezeu,  vederea 
fixată  asupra  Lui  în  rugăciuni.  Puterea  Divină,  Dum¬ 
nezeu  El-Insuşi,  Nu  putem  ieşi  de  sub  acest  văl 
cu  care  ne  acopere  acest  Nume.  Din  contră,  trebue 
ca,  în  măsura  posibilului,  să  ne  acoperim  cu  acest 
Nume  şi  să  rămânem  lângă  El.  Prea  Sfânta  Treime 
t —  Dogma  Sa,  iar  nu  doctrina  Sa  —  intră  deodată 
cu  Numele  Său  în  conştiinţa  creştinului.  Invocarea 
Numelui  este  vălul  ceresc  întins  peste  lumea 
ortodoxă.  Trebue  să  înţelegi  tot  realismul  acestei 
invocaţii,  să-i  simţeşti  forţa  activă  pentru  a  fi  în 
stare  să  înţelegi  Biserica.  Acest  Nume  e  singura 
poartă  prin  care  se  poate  intra  în  Biserică. 

Numele  Sfintei  Treimi  şi  numele  lui  Isus,  Nu¬ 
mele  Tatălui,  al  Fiului  şi  al  Sfântului  Duh  în  parti¬ 
cular,  şi  al  întregii  Sfintei  Treimi  luat  laolaltă  — 
sunt  Nume  de  Persoane  vii  cu  cari  sufletul  credin¬ 
cios  este  în  legătură  intimă  şi  în  convorbire.  Bise¬ 
rica  se  apropie  de  Vechiul  Testament  prin  adorarea 
Numelui  prin  viziunea  puterii  Lui,  iar  de  Noul  Te¬ 
stament  prin  destăinuirea  Numelui  —  căci  vechiul 
Iehova  în  ortodoxie  este  Sfânta  Treime. 

V. 

Dogma  Sfintei  Treimi  defineşte  şi  cuprinde  toată 
viaţa  Bisericii,  care  o  descopere  o  mărturiseşte, 
chiamă  la  ea,  o  manifestează.  Nu  numai  nici  o 
îndoială,  dar  nici  o  falsă  interpretare,  în  compa¬ 
raţie  cu  această  desvăluire  simfonică  de  Trei. 
Sfânta  Treime  este  îndreptată  către  lume  prin  chipul 
Omenesc  al  Fiului  lui  Dumnezeu  şi  tocmai  în  aceasta 
aflăm  creştinismul  adecă  în  învăţământul  şi  religia 
profetului  Isus,  care  le-a  arătat  oamenilor  pe  Tatăl 
Său,  care  L-a  revelat  pe  Tatăl,  care  a  deschis  calea 

prin  exemplpl  Său:  pe  un  astfel  de  Isus,  Rabbi  de 
Nazaret,  Biserica  nu-1  cunoaşte  şi  nu  poate  să-l 
cunoască,  ea  nu  poate  să-l  vadă  pe  Isus  al  istoriei 
religiunilor,  deoarece  ea  cunoaşte  pe  Fiul  lui  Dum¬ 
nezeu,  tînul  din  Sfânta  Treime. 

Fiul  lui  Dumnezeu  II  revelează  pe  Tatăl  şi-I 
împlineşte  voia  Sa  şi  către  Tatăl  se  îndreptează 
neîncetat  inimile  fiilor  lui  Dumnezeu,  cari  au  devenit 
fii  în  Hristos.  Inima  care  se  roagă,  prin  iubire,  II 
recunoaşte  întotdeauna  pe  Tatăl  prin  Fiul  şi-L  invoacă 
în  rugăciunile  cele  mai  solemne  şi  cele  mai  vii  :în 
„Tatăl  nostru11  în  rugăciunea  dela  Sf.  împărtăşanie  şi 
în  rugăciunile  solemne  ale  Rusaliilor.  Ţatăl  nostru  cel 
ceresc,  sfânt  şi  înfricoşat,  bun  şi  milostiv,  intră  prin 
iubirea  Sa  în  inimile  noastre.  Hristos  nu  ni-L  acopere 
pe  Tatăl  Său,  ci  ni-L  revelează,  ne  învaţă  să-L  iubim 
pe  Tatăl  Său  iubindu-L  El-Insuşi,  ne  învaţă  misterul 
iubirii' divine:  „Eu  şi  Tatăl  una  suntem".  Mai  ales 
Ortodoxiei  îi  sunt  inerente  paternitatea  şi  filiaţiunea ; 
chiar  în  sfânta  tradiţiune  ea  vede  paternitatea  vie, 
trâdiţiunea  paternă,  a  cărei  pază  nu  e  o  poruncă,  o 
lege,  ci  o  datorie  de  fii  iubitori.  Tradiţia  îşi  are 
rădăcinile  în  acest  sentiment  de  paternitate,  ea  se 
naşte  pe  baza  cunoaşterii  vii  a  Primului  şi  a  Se¬ 
cundului  Ipostas,  pe  baza  ascultării  fieşti  şi  pe  baza 
cunoaşterii  paternităţii.  Orice  abatere  dela  regula¬ 
mentele  Bisericii,  ce  ar  fi  de  provenienţă  raţiona- 
listă  sau  mistică,  este  un  păcat  contra  iubirii,  este 
negaţia  iubirii. 

Fidelitatea  faţă  de  tradiţie  nu  însemnează  nici 
imobilitate,  nici  tradiţionalism  şi  nici  chiar  spirit 
conservator,  ci  iubire  faţă  de  părinţi,  iubire  cu  pă¬ 
rinţii,  iubire  în  părinţi,  după  chipul  iubirii  Fiului :  „Eu 
nu  caut  voia  Mea,  ci  voia  Tatălui  celui  ce  M’a  trimis" 
[Ioan  V,  30). 

VI. 

Sfânta  Treime  îndreptată  către  lume  prin  Chipul 
omenesc  al  Fiului  se  revelează  în  chip  viu  în 
Sfântul  Duh.  Al  Treilea  Ipostas,  e  atât  de  intim, 

atât  de  profund  şi  atât  de  viu  cunoscut  de  ortodoxie, 
încât  aceasta  [Ortodoxia],  deşi  este  credinţa  în  Sfânta 
Treime,  deşi  este  Creştinismul,  ca  religie  a  mântuirii, 
în  toate  inspiraţiunile  sale,  în  tot  ceeace  o  luminează, 
în  toate  scopurile  ei,  este  religia  Duhului  Sfânt. 
Achiziţiunea  Duhului  Sfânt  este  singurul  şi  supremul 
scop  al  vieţii  creştine.  Trimiterea  darurilor  Duhului 
Sfânt  în  sfintele  taine  şi  în  rituri  este  un  fapt  atât 
de  fundamental  al  vieţii  ortodoxe,  încât  el  este  su¬ 
ficient  ca  să  o  determineze.  Toate  suspinele  asce¬ 
ţilor,  toate  rugăciunile,  toate  actele  se  îndreptează 
către  Sfântul  Duh.  Sfântul  Duh  este  Biserica  şi 
trăeşte  în  Biserică  şi  tot  ce  face  parte  din  Biserică 
—  de  mare  Sau  de  mică  importanţă  [dacă  se  poate 
face  această  deosebire]  primeşte  duhul  Său.  Sfântul 
Duh  este  cunoscut  de  credincioşi  mai  direct  şi  mai 
imediat  decât  Hristos,  pe  care  II  recunosc  în  El. 
Biserica  este  Rusaliile  în  perpetuă  gestaţhme,  neîn¬ 
cetata  pogorâre  a  limbilor  şi  neîncetata  împărţire  a 
darurilor.  Orice  cuvânt  asupra  Sfântul  Duh  este 
neputincios,  dar  în  El  sunt  toate  speranţele  veacului 
ce  va  să  vie.  In  rugăciunile  noastre  nu  invocăm  pe 
Duhul  Sfânt  mai  puţin  decât  pe  Hristos.  Biserica 
şi  tot  ce  se  întâmplă  în  ea  este  o  neîncetată  măr¬ 
turie  a  Duhului  Sfânt.  Mângăitorul  ne  umple  de  o 
bucurie  perfectă  pe  care  ortodoxia  o  constată  la 
sfinţi,  oameni  purtători  ai  Duhului  Sfânt  şi  în  revela- 
ţiunile  vii  ale  Duhului  Sfânt.  El  străluceşte  în  faţa 
Sfântului  Serafim,  care  întimpină  pe  fiecare  om  cu 
cuvintele  „[Voi  sunteţi]  bucuria  mea“. 

(Urmează),  Trad.  de  Oct.  Dragoş. 


Biserica  răsăriteană  este  Biserica  universală ,  cu  daruri 
şi  comori  nepreţuite.  Neperitorul  ei  titlu  de  nobleţe  este  că 
a  păstrat  neatinse  peste  veacuri  comorile  vechei  creştinătăţi. 
Cea  mai  scumpă  comoară  a  ei  este  însă  Liturghia  euharisticâ. 
Liturghiile  Bisericii  orientale  sunt  —  după  St.  Scriptură  — 
cele  mai  însemnate  momente  ale  credinţei  creştine. 


Heiler. 

Din  trecutul  Bisericii  ortodoxe  din 

Săcuime.1 

Ca  să  putem  cunoaşte  greutăţile  păstoririi  credincio¬ 
şilor  ortodocşi  din  comunele  secueşti,  e  absolut  necesar 
să  cunoaştem  în  mod  sumar  greutăţile  de  păstorire  din 
trecutul  bisericei  noastre  ortodoxe,  din  Ardeal.  De  aceea 
voi  încerca,  pe  scurt,  a  arăta  după  cei  mai  buni  istorici 
ai  bisericii  naţionale :  N.  lorga,  N.  Dobrescu,  Ştefan  Meteş 
şi  I.  Lupaş,  suferinţele  trecutului  şi  greutăţile  de  păstorire 
întâmpinate  de  biserica  ortodoxă  în  Transilvania,  ca  astfel 
prin  deducţiune  şi  o  localizare  a  acestora  în  cele  patru 
judeţe :  Treiscaune,  Ciuc,  Odorheiu  şi  stânga  Murăşului  să 
se  reliefeze  marele  greutăţi  de  păstorire  întâmpinate  în 
comunele  secueşti,  căci  urme  istorice  scrise  despre  acestea 
ne-au  rămas  foarte  puţine. 

La  începutul  veacului  al  VH-iea  şi  până  prin  veacul  X. 
după  Hristos  neamul  românesc,  urmaş  al  Dacilor,  şi  colo¬ 
niştilor  romani  aduşi  de  Traian,  era  format  atât  ca  limbă 
cât  şi  ca  credinţă.  După  cercetările  cele  mai  nouă  ale  sa¬ 
vantului,  cu  renume  mondial,  Vasile  Pârvan,  adânc  cer¬ 
cetător  al  culturii  Traco-Ilirice  în  basenul  Dunării  şi  pe 
cele  două  versante  ale  Carpaţilor,  în  aceste  locuri  se  găsea 
o  cultură  întemeiată  înainte  de  cea  romană. 

După  studiile  sale  epigrafice,  această  cultură  a  fost 
influenţată  de  cea  gre  că  şi  apoi  de  cea  romană.  Ca  dintr’un 
adânc  de  lumi  necunoscute,  apare  pe  la  începutul  veacului 
al  VH-lea  poporul  român,  ca  creştin  cu  o  cultură  şi  organi¬ 
zaţie  bisericească  influenţată  de  episcopiile  latine  dela  Du¬ 
năre.  Cele  dintâi  cuvinte  de  cult  creştin  sunt  de  origine  latină 
şi  rugăciunile  „împărate  ceresc",  „Tatăl  nostru”,  „Crezul” 
şi  alte  noţiuni  de  cult,  sunt  toate  formate  din  cuvinte  latine. 
„Românismul  şi  Creştinismul  nostru  sunt  născute  şi  con¬ 
crescute  în  chip  firesc:  încet  şi  trainic  în  Dacia  lui  Traian 
şi  dacă  acestea  sau  putut  astfel  des  volta,  cauza  e  că  noi 
am  putut  trăi  până  în  veacul  al  VH-lea  în  continuitatea 

1  Conferinţă  cetită  în  adunarea  Secţiei  Sibiu,  a  Asociaţiei  Preo¬ 
ţilor  «A.  Şaguna»  ţinută  la  18  Iulie  1927. 

trupească  şi  sufletească  cu  patria  mamă  —  romană  — 
căci  Dunărea  n’a  fost  totdeauna  un  duşman  hain  al  Ro¬ 
mânilor  din  Dacia,  ci  şi  un  prietin",  spune  V.  Pârvan  în 
„Contribuţii  epigrafice  la  istoria  creştinismului  daco-roman", 
Săpăturile  intreprinse  la  pasul  Oituz,  Ariuşd,  pe  Mureş  şi 
alte  locuri  din  judeţul  Treiscaune  de  profesorii  E.  Panai- 
tescu,  Gh.  Mateescu  şi  alţii,  unde  s’au  găsit  urme  romanice, 
ne  dovedesc,  că  şi  în  aceste  judeţe  de  care  ne  ocupăm 
procesul  de  formare  al  neamului  nostru  românesc  şi  creştin 
a  avut  acelaş  curs  şi  că  el  dispunea  dela  începutul  for¬ 
mării  sale  de  o  organizaţie  bisericească  pe  care  au  îm¬ 
prumutat-o  şi  popoarelor,  cari  au  venit  peste  ei  mai  târziu: 
Unguri,  Slavi  şi  apoi  Saşi,  încreştinându-i  şi  exercitând  o 
influenţă  de  organizare  asupra  lor.  După  cercetările  distin¬ 
sului  istoric  Ştefan  Meteş  se  constată,  că  Românii  n’au  fost 
numai  un  neam  de  păstori  cum  se  credea,  ci  şi  agricultori 
şi  numai  o  parte  a  neamului  nostru  şi  mai  ales  cea  dela 
poalele  Carpaţilor  s’au  ocupat  cu  oeritul,  iar  cealaltă  cu 
agricultura.  Prin  această  ocupaţie  a  lor  au  influenţat  asupra 
conlocuitorilor.  Aşa  dară  primii  creştini  din  aceste  părţi 
de  sub  poalele  munţilor  şi  de  pe  şesul  râurilor  au  fost 
toţi  români,,  cu  sate,  a  căror  case  se  vor  fi  făcut  din  nuele 
şi  bârne,  o  tradiţie  până  azi  la  Români.  Ei  vor  fi  atârnat 
la  început  de  patriarhia  de  Roma  cu  care  avea  legătură 
canonică  şi  preoţii  noştri  din  aceste  vremuri,  din  aceste 
ţinuturi  se  vor  fi  hirotonit  de  episcopii  dela  Dunăre,  Siii- 
stra  şi  Vidin,  căci  despre  existenţa  acestor  episcopii  latine 
aminteşte  istoria. 

După  ce  poporul  bulgar  se  aşează  în  sudul  Dunării 
şi  primeşte  religia  creştină  şi  adoptă  limba  slavonă,  limba 
latină  din  cultul  nostru  începe  să  se  piardă  şi  prin  veacul 
al  X-lea  se  infiltează  cuvintele  slavone  şi  astfel  încetul  cu 
încetul  locul  limbii  latine  în  biserică  îl  ia  cea  slavonă,  care 
îmbogăţeşte  cultul  şi  dă  bisericii  organizaţie  mai  amplă. 
Aşa  dară  în  acest  colţ  de  ţară  —  Terra  Siculorum  —  cum 
le  place  Maghiarilor  a-1  numi  autohtonă,  băştinaşe,  a  fost 
populaţia  românească  şi  creştină,  care  se  ocupa  cu  agri¬ 
cultura  şi  o  parte  cu  oeritul  şi  numai  mai  târziu  s’a  infil¬ 
trat  elementul  secuesc,  o  ramură  a  naţiei  maghiare,  care  pri¬ 
meşte  creştinismul  dela  Români  şi  învaţă  agricultura  dela 

el,  deşi  ei  până  în  ziua  de  azi  sunt  mai  mult  crescători  şi 
iubitori  de  vite  cornute  şi  cai.  In  această  stare  de  stăpâni 
ai  gliei  strămoşeşti  au  trăit  Românii  din  judeţele  săcuieşti 
de  astăzi,  împrumirtându-le  acestora  religia  creştină  orto¬ 
doxă,  lucrarea  pământului,  economia  de  oi  şi  organizaţia 
politică  şi  administrativă.  Secuii  au  luat  multe  obiceiuri  dela 
Români,  dar  cu  timpul  favorizaţi  de  stăpânirea  ungurească, 
ei  au  trecut  la  altă  religie,  rămânând  Românii  „6  hituek“, 
adică  de  religie  veche,  faţă  de  ei  cari  au  trecut  la  religia 
romană.  Până  şi  portul  l-au  luat  dela  Români  şi  l-au  pă¬ 
strat  până  prin  secolul  al  XIX  în  mare  parte,  aşa  că  marele 
nostru  istoric  N.  Iorga  are  intuiţia  clară  a  trecutului  nostru 
din  aceste  părţi  secueşti,  când  mai  recent  declară  că  mai 
mult  de  jumătate  din  Săcui  sunt  de  origine  română  şi  e  de 
datoria  noastră  să  le- o  spunem  aceasta  cât  mai  des  şi  cu 
documente  istorice  să  le  amintim  această  origine. 

Când  regele  Ştefan  primeşte  religia  apuseană  şi  papa 
H  numeşte  rege  apostolic,  se  ivesc  cele  dintâi  greutăţi  de 
păstorire  şi  prigoniri  contra  celor  de  religie  ortodoxă. 
Aceste  persecuţii  le  vor  fi  suferit  aici  în  Ardeal  în  prima 
linie  ortodocşii  din  Secuime,  cari  prin  legăturile  lor  cu  Bi¬ 
serica  ortodoxă  din  sud  au  ţinut  strâns  şi  mai  departe  la 
religia  lor  veche  „ohitu“,  căci  după  toate  probabilităţile  deşi 
urme  scrise  nu  avem,  Românii  din  Ţara  Bârsei  şi  Secuime 
aveau  legături  şi  acum  după  ruptura  cu  Roma  cu  episcopii 
dela  Dunăre,  atârnători  de  patriarhia  de  Ohrida  la  cari  prin 
pasul  Oituz,  Uzul  şi  alte  trecători  mergeau  preoţii  noştri 
•rtodocşi  pentru  hirotonire  sau  aceşti  episcopi,  sau  trimişii 
lor  venind  în  vizitaţii  canonice  ie  sfinţeau  preoţi  şi-i  întăreau 
în  credinţa  veche.  După  înfiinţarea  principatelor  române 
prin  veacul  al  XIV  şi  dupăce  sau  instituit  metropoliile  dela 
Suceava  şi  Târgovişte,  biserica  ortodoxă  din  Ardeal  şi 
cea  din  Secuime  a  intrat  respective  a  continuat  legăturile 
canonice  cu  acestea,  având  însă  să  lupte  cu  cele  mai  mari 
greutăţi,  căci  papalitatea  şi  regii  săi  apostolici  nu  sau  dat 
îndărăt  de  a  folosi  toate  mijloacele  pentru  stârpirea  «schis¬ 
maticilor  şi  ereticilor »  chiar  şi  cu  ajutorul  forţei  brachiale. 
Iată  ce  hotăreşte  sinodul  din  Buda  la  anul  1279  referitor 
la  preoţii  schismatici :  „Acestora  nu  le  este  iertat  a  ţinea 
cult  dumnezeesc,  a  zidi  capele  sau  alte  case  sfinte,  nici 

credincioşilor  nu  le  este  ertat  a  lua  parte  la  astfel  de  cult 
dumnezeesc  sau  a  intra  în  astfel  de  capele.  In  caz  de  lipsă 
să  se  aplice  contra  acestor  preoţi  forţa  brahială"  {Meteş, 
Ist.  bis.].  La  1428  Sigismund  merge  şi  mai  departe  cu 
aceste  măsuri  aspre,  când  ordonă:  „Să  se  despoaie  de 
avere  toţi  nobilii  şi  cnezii,  cari  ţin  pe  moşiile  lor  preoţi 
ortodocşi  ce  duc  poporul  în  rătăcire.  Preoţilor  români  să 
li  se  confişte  averea  şi  să  se  expulzeze  din  ţară.  Căsăto¬ 
riile  dintre  ortodocşi  şi  cei  de  legea  latină  e  oprit  să  se  în- 
chee,  până  ce  ortodocşii  nu  se  botează  de  preotul  catolic. 
Preoţii  cari  va  boteza  vre-o  copilă  în  legea  ortodoxă  să 
i  se  confişte  averea"  (Ibid.). 

Aceste  măsuri  drastice  erau  luate  faţă  de  preoţii  din 
ţinuturile  privilegiate,  dar  ele  vor  fi  fost  aplicate  la  preoţii 
ortodocşi  din  Secuime  cu  mai  multă  rigoare.  Urmarea  ace¬ 
stor  persecuţii  şi  ordine  aspre  luate  contra  vieţii  religioase 
a  Românilor  ortodocşi  a  fost  că  mulţi  ortodocşi  vor  fi  trecut 
la  religia  apuseană,  iar  alţii  vor  fi  luat  drumul  în  principate, 
dar  durerea  cea  mai  mare  a  fost  că  ne-am  perdut  nobi¬ 
limea  noastră  din  Ardeal  şi  din  aceste  ţinuturi  expuse  la 
atâtea  prigoane. 

A  doua  fază  de  persecuţiuni  a  fost  sub  era  princi¬ 
pilor  calvini.  Sub  urmaşul  lui  Sigismund,  sub  Ioan  Hu- 
niade  şi  Matiaş  Corvin  biserica  ortodoxă  a  mai  răsuflat 
puţin.  In  acest  timp  de  persecuţiuni  din  veacul  XV  şi  ju¬ 
mătatea  Ia  al  XVI.  Românii  din  Secuime  au  dus-o  greu. 
Preoţi  aveau  foarte  puţini,  episcopi  stabili  nu  aveau,  ei 
apăreau  şi  dispăreşu.  Istoria  pomeneşte  de  Ioan  de  Cafa 
1456  şi  cei  câţiva  după  el.  Abia  după  întemeierea  Prin¬ 
cipatelor  se  poate  vorbi  de  primele  episcopii  ca  cea  a  Va¬ 
dului  şi  Geoagiului  pe  cari  le  cunoaştem  din  istorie.  Dacă 
sub  persecuţia  bisericii  apusene,  biserica  ortodoxă  din 
Secuime  a  perdut  credincioşii  săi  dela  Târgul-secuesc  în 
sus,  pe  pământul  zis  de  ei  sfânt  « szentfold »  şi  spre  nord, 
judeţul  Ciuc,  sub  persecuţiile  calvinilor  a  pierdut  pe  cre¬ 
dincioşii  săi  din  jurul  oraşului  Sf.  Gheorghe  şi  judeţul  Odor- 
heiului,  cari  sau  calvinizat.  Astfel  avem  urmă  că  biserica 
reformată  din  Cernatul-de-jos  a  fost  până  pe  la  anul  1560 
ortodoxă,  când  a  trecut  la  reformaţi  şi  după  legile  aspre 
ale  principilor  calvini  Ii  s’a  luat  şi  biserica.  La  o  reparaţie 

a  acestei  biserici  în  anul  190S  s’a  găsit  ctitorii  români  şi 
proscomidierul  în  zid. 

Dacă  principii  calvini  se  foloseau  de  forţă  pentru  im¬ 
punerea  nouei  religii,  ei  căutau  însă  şi  pe  cale  mai  conci¬ 
liantă  să  atragă  pe  Români  la  religia  lor,  traducându-le  în 
limba  română  cărţile  rituale  din  limba  slavonă  şi  sileau 
preoţii  să  le  ţină  serviciile  în  limba  română.  In  aceste  cărţi 
erau  furişate  învăţăturile  protestante  pe  care  le-a  caterisit 
în  1643  sinodul  dela  Iaşi,  ţinut  sub  Vasile  Lupu  şi  când 
Petru  Movilă  al  Kievului  a  impus  „Mărturisirea  Ortodoxă" 
întocmită  de  el. 

Mijloacele  de  cari  s’au  folosit  episcopii  calvini  sub 
sprijinul  direct  al  stăpânitorilor  principi  şi  al  administraţiei 
nu  se  deosebesc  întru  nimic  de  cele  folosite  de  biserica 
apuseană.  Iată  ce  hoiăreşte  dieta  ardeleană  din  30  Noem- 
vrie  1566  ţinută  la  Sibiu  pentru  convertirea  Românilor 
iobagi:  „Eresul  (legea  ortodoxă]  să  se  lepede  mai  vârtos 
între  Români,  a  căror  păstori  orbi  fiind,  povăţuesc  pe  orbi 
şi  aşa  pe  sine  şi  poporul  duc  spre  peire.  Acelora  cari  nu 
ar  vrea  să  asculte  adevărul,  să  poruncească  principele  ca  — 
cu  episcopul  şi  susperitendentul  Gheorghe  să  se  dispute  din 
Biblie  şi  dacă  tot  nu  ar  voi  să  treacă  la  religiunea  cea 
adevărată  (la  calvinire]  unii  ca  aceia,  fie  episcopi  româ¬ 
neşti,  fie  preoţi  sau  călugări  să  fie  scoşi  din  ţară". 

Aceste  prigoniri  s'au  contrabalansat  prin  ajutorul  şi 
sprijinul  domnilor  din  Principatele  româneşti  cu  cari  Prin¬ 
cipii  ardeleni  aveau  legături  de  rudenie  şi  de  alianţă  contra 
duşmanului  comun  din.  Orient:  Turcii.  Dacă  calvinismul 
ne-a  adus  mult  rău  în  aceste  ţinuturi  secueşti,  totuşi  bise¬ 
rica  ortodoxă  din  Ardeal  a  avut  şi  foloase,  căci  iată  ce 
zice  dl  Iorga:  „Calvinismul  a  întărit  şi  mai  mult  recunoa¬ 
şterea  unei  episcopii  româneşti  din  partea  guvernului  ar¬ 
delean  şi  a  adus  desvoltarea  bisericii  noastre  către  unitate, 
ba  ce-i  mai  mult,  a  adus  „înjghebarea  unei  culturi  româneşti, 
crearea  unui  curent  care  merse  să  învie,  mult  mai  departe 
decât  hotarele  Ardealului  scrisul  şi  cugetarea  neamului". 

A  treia  fază  a  greutăţilor  din  trecut  pentru  păstorirea 
credincioşilor  din  comunele  judeţelor  săcueşti  a  fost  cea 
din  secolul  al  XVIII-lea,  pe  care  a  prilegiuit-o :  unirea  cu 
biserica  apuseană  şi  care  înseamnă  desbinarea  bisericii 

ortodoxe  româneşti  Tn  două.  Cu  tot  Folosul  mare  pe  care 
istoria  îl  pune  în  sarcina  acestui  eveniment,  cred  că  râul 
a  fost  cu  mult  mai  mare :  pentrucă  prin  această  desbi- 
nare  noi  am  perdut  mulţi  români  în  aceste  părţi  secueşti 
cât  şi  în  alte  părţi,  dar  răul  cel  mai  mare  e  că  ne- a  frânt 
dela  sânul  mamei  noastre,  biserica  strămoşească,  şi  ne-a 
desbinat  în  două.  Urmările  triste  sau  văzut  în  tot  cursul 
celor  două  veacuri,  dar  se  văd  şi  azi  când  formăm  o  sin¬ 
gură  ţară  prin  vitejia  soldatului  ortodox  român  dela  Oituz 
şi  Mărăşeşti  crescut  şi  oţelit  nu  de  biserica  apuseană,  ci  de 
biserica  strămoşească.  Ea  a  ţinut  legătura  sfântă  prin  po¬ 
tecile  tăinuite  ale  munţilor,  între  fraţii  de  aceeaşi  lege  de 
pe  cele  două  versante  aie  Carpaţilor.  Persecuţiunile  şi  sufe¬ 
rinţele  de  veacuri  ale  acestei  biserici  „schismatice  şi  ere¬ 
tice",  au  răsunat  puternic  în  sufletul  fraţilor  noştri  de 
aceeaşi  lege  cu  noi  şi  au  pregătit  ceasul  tainic  de  înfrăţire 
şi  bucurie  şi  când  vremea  s'a  plinit,  prin  viaţa  şi  sângele 
lor  ne- a  aşezat  în  cinstea  cea  mai  mare  ce  o  poate  ajunge 
un  neam:  întregirea  sa  într’o  singură  ţară.  De  aceea,  cu- 
vine-se  mărire  şi  siavă  ţie  biserică  strămoşească,  căci 
din  suferinţele  fiilor  tăi  mucenici,  preoţi  şi  mireni,  ai  născut 
România  de  azi. 

Contra  uneltirilor  papistaşe  şi  protestante  biserica  orto¬ 
doxă  s’a  opus  totdeauna  şi  în  mrejele  lor  au  prins  doar 
sufletele  slabe  de  înger  şi  iubitoare  de  glorie  şi  avere  tre¬ 
cătoare.  Ţăranul  iobag  a  rezistat  cu  mucenicie.  De  aceea 
nu-i  mirare  că  în  contra  noului  atac,  unirea,  sa  produs  cea 
mai  mare  reacţiune  cunoscută  şi  în  istorie  sub  numirea  de : 
„Răscoala  sau  împotrivirea  contra  unirei".  începutul  l-a 
dat  Braşovul,  această  cetăţuie  puternică  a  credinţei  stră¬ 
moşeşti  dela  începutul  zămislirii  neamului.  Un  preot  şi  doi 
credincioşi  din  Braşov  duşi  Ia  instalarea  Iui  Atanasie,  cel 
mai  laş  vlădică  românesc  din  câţi  a  cunoscut  istoria,  zice 
N.  lorga,  au  strigat:  „Că  nu  se  cuvine  şi  nu  pot  îngădui 
ca  biserica  lui  Mihai  să  fie  supusă  la  alte  religii !  Braşo¬ 
vului  i  s’a  alăturat  Sibiul,  apoi  Făgăraşul  şi  a  urmat 
Maramurăşul  îndemnat  de  bravul  său  vlădică  Iosif  Roşea 
„care  ziua  era  preot,  iar  noaptea  ostaş  viteaz".  Dar  spre 
cinstea  Românilor  ortodocşi  din  Secuime  nici  protopopul 
Haromszekului  şi  al  Gurghiului  n’au  aderat  la  unire,  îndem- 

na  ţi  poate  de  exemplul  Braşovului  unde  îşi  vor  fi  făcut 
ucenicia  de  ortodocşi  neînfrânţi.  Acestei  atitudini  demne 
este  a  se  mulţumi  că  a  mai  rămas  rămăşiţă  de  ortodocşi  în  ţi¬ 
nuturile  secueşti.  Contra  silei  ce  li  se  făcea  de  a  trece 
la  uniţi,  mulţi  preoţi  şi  credincioşi  au  părăsit  satele  şi  au 
trecut  în  Moldova.  In  eparhia  Romanului  întâlnim  şi  azi 
mulţi  ortodocşi  urmaşi  ai  celor  ce  n'au  voit  să  se  Iapede 
de  credinţa  strămoşească,  ci  în  faţa  silei  mai  bine  au  pre¬ 
ferit  să  părăsească  ţara  şi  satele  lor.  Tot  în  aceşti  ani  de 
furie  contra  bisericii  noastre  a  bântuit  prin  anul  1710 
epidemii  puternice  ca  holera  şi  foametea,  cari  au  mai  de¬ 
cimat  populaţia.  Intre  ei  vor  fi  perit  şi  mulţi  Români  or¬ 
todocşi.  Cu  toată  rezistenţa  credincioşilor  ortodocşi  din  ţi¬ 
nuturile  secueşti  totuşi  au  primit  mulţi  şi  unirea  şi  mai  ales 
preoţimea,  care  credea  în  făgăduelile  papistăseşti. 

In  statisticele  curţii  aulice  din  Viena  întocmite  între 
anii  1760 — 1762,  în  judeţul  Treiscaune  găsim  19  preoţi 
grec.  cat.  cu  417  familii,  cu  10  biserici  unite,  faţă  de  11 
preoţi  neuniţi  cu  1458  familii  şi  11  biserici.  In  judeţul  Ciuc 
găsim  16  preoţi  uniţi  cu  760  familii,  cu  5  biserici  şi  nici 
un  ortodox.  In  judeţul  Odorhei  găsim  1 1  preoţi  uniţi  cu  450 
familii  şi  3  biserici,  iar  ortodocşi  395  familii  ortodoxe  cu 
nici  un  preot  şi  cu  trei  biserici ;  în  judeţul  Mureş-Turda 
găsim  62  preoţi  uniţi  cu  575  familii  şi  23  biserici,  iar  or¬ 
todocşi  1549  familii  cu  nici  un  preot  şi  21  biserici  orto¬ 
doxe.  Case  parohiale  în  cele  4  judeţe  erau  43.  Ravagii 
însemnate  a  făcut  unirea  în  judeţul  Mureş,  Ciuc  şi  Odorhei, 
căci  cei  trecuţi  la  unire  partea  cea  mai  mare  s’au  maghiarizat 
şi  au  dispărut  în  marea  catolicismului.  De  aici  mai  deducem 
că  ortodoxia  a  fost  apărată  în  comunele  din  judeţul  Trei¬ 
scaune  fiindcă  au  avut  ca  potrivnic  al  unirii  pe  acel  pro¬ 
topop  al  Hâromszekului  a  cărui  sediu  va  fi  fost  Cernatul 
de  jos,  Uzunul  sau  Doboli,  dar  şi  fiindcă  judeţul  Treiscaune 
avea  legătură  cu  Braşovul  veşnic  ortodox  şi  cu  Moldova 
prin  pasul  Oituz  şi  prin  trecătorile  munţilor  dela  Breţcu  şi 
Covasna.  Munţii  n’au  fost  numai  adăpostitorii  fiinţei  noastre 
etnice,  ci  tot  ei  ne-au  salvat  credinţa  strămoşească,  căci 
Românii  din  Treiscaune,  chiar  şi  cei  cari  nu  mai  ştiau  ro¬ 
mâneşte,  în  urma  legăturilor  lor  cu  Braşovul  ortodox  şi 
cu  Ţările  româneşti,  au  fost  un  element  mai  viguros  ca 

cel  din  celelalte  judeţe  şi  mândria  lor  de  „olâvallâsu  şi 
disunitus  vagyok"  au  păstrat-o  până  în  zilele  noastre.  Vi¬ 
tejia  oştilor  româneşti  ale  lui  Mihai  Viteazul,  Petru  Rareş, 
Radu  Şerban,  alături  de  cari  au  luptat  şi  nobilii  săcui  au 
impus  respect  în  iobagul  săcui  faţă  de  vitejia  Românilor  ' 
cari  erau  de  aceeaşi  credinţă  cu  conlocuitorii  lor.  Ro¬ 
mâni  din  acest  judeţ.  Apoi  frumuseţea  cultului  nostru,  da- 
tinele  speciale  ale  Românilor  ortodocşi  dela  Sf.  Iiie,  Sânt- 
Petru,  Sânt-Dumitru  şi  Bobotează  noastră,  prin  farmecul 
lor  mistic,  precum  şi  raportul  de  rudenie  şi  aceeaşi  soarte 
comună  de  iobagi  cu  Săcuii  ridicau  mult  în  ochii  acestora 
religia  noastră  ortodoxă,  cu  toate  batjocurile  ce  le  aruncau 
preoţii  şi  nobilii  de  altă  religie  asupra  ei. 

Lupta  sufletească,  în  cei  care  siliţi  de  împrejurări  îşi 
părăseau  legea,  a  fost  totdeauna  grea;  căci  glasul  sângelui 
de  multe  ori  se  revolta  în  ei  mai  ales  în  prima  generaţiune 
a  celor  ce  treceau,  când  sufereau  umiliri  dela  coreligio¬ 
narii  lor.  Aşa  de  exemplu  pe  la  anul  1872  în  Cernatul  de  »  ; 
sus,  o  filie  ortodoxă  a  Cernatului  de  jos,  trăia  marele  bo¬ 
gătaş  Gheorghe  Matei,  care  cetia  încă  „Gazeta  Transilva¬ 
niei"  şi  umbla  în  port  românesc  şi  care  mergea  de  multe 
ori  la  serviciul  divin  în  biserica  reformată  unde  i  se  da 
mare  cinste.  La  propunerea  preotului  reformat  de  a  trece 
la  religia  calvină,  acesta  i-a  răspuns  cu  cuvintele  strămo¬ 
şului  său  Iuliu  Cezar:  „Decât  coadă  între  voi  mai  bine 
fruntaş  la  cei  din  legea  mea".  Când  Iosif  II  a  permis  şi  . 
Românilor  ortodocşi  să  ţină  şcoli,  multe  din  cele  dintâi 
şcoli  confesionale  sau  înfiinţat  în  judeţul  Treiscaune  tocmai 
ca  prin  ele  să-şi  poată  păstra  limba,  dar  mai  ales  credinţa 
lor  prin  învăţarea  rugăciunilor  de  toate  zilele.  Cele  dintâi 
şcoli  au  fost  în  comunele  dinDobolii  de  jos,  Ozun,  Chichiş, 
Cernatul  de  jos,  Ţaria,  Micfalău,  Sf.  Gheorghe,  Bicsad,  Aita 
şi  altele.  Bisericuţele  de  lemn  şi  primele  şcoli  confesionale 
de  alăturea  au  fost  chivotul  legii  româneşti.  Cu  dispariţia 
acestora,  deşi  jertfeau  bucuros  pentru  întreţinerea  preoţilor 
şi  dascălilor  lor,  ei  au  început  să- şi  piardă  limba  şi  să  se 
înstrăineze  de  biserica  strămoşească  şi  mai  ales  genera¬ 
ţiile  tinere  cari  cercetau  acum  şcolile  ungureşti,  în  care  limba 
şi  biserica  noastră  erau  batjocorite.  In  comuna  Micfalău, 
când  la  ivirea  oştilor  româneşti  în  1919  un  bătrân  care  se 

batea  cu  manile  în  piept  că  el  este  român,  întrebat  de 
ofiţeri  de  ce  nu  vorbeşte  româneşte  bătrânul  a  început 
să  plângă  spunând :  „De  când  ne-au  luat  şcoala  noi  toţi  am 
uitat  limba  noastră  Mândria  de  rassâ  şi  glasul  sângelui 
sunt  virtuţi,  cari  nu  se  cumpără  pe  nici  un  preţ  din  lumei 
căci  ele  sunt  calităţi  spirituale  îndumnezeite  în  trup  ome¬ 
nesc.  Dovadă  colegul  nostru  Ştefan  Ciutac,  azi  preotul 
ortodox  din  Micfalău. 

Greutăţile  de  păstorire  întâmpinate  în  trecutul  bisericii 
noastre  ortodoxe,  au  redus  în  cursul  de  veacuri  mult  nu¬ 
mărul  Românilor  şi  mai  ales  al  celor  din  judeţele  săcueşti, 
reducându-i  la  anul  1762  la  minoritate  faţă  de  60 — 70% 
câţi  erau  cu  câteva  decenii  înainte.  Dupăce  îşi  perd  încetul 
cu  încetul  limba,  deşi  s’au  produs  reacţiuni,  totuşi  copleşiţi 
când  de  elementul  protestant,  când  dfe  elementul  papistaş, 
pierd  tot  mai  mult  şi  din  calităţile  de  rassă,  până  când  se 
desnaţionalizează.  Unde  au  fost  biserici  centrale  cu  preoţi 
şi  mai  târziu  şi  şcoli  confesionale  s’au  putut  menţinea  în 
număr  redus  până  mai  târziu,  dar  prin  jumătatea  a  doua 
a  veacului-aL^LIX-lea  şi  mai  ales  după  1848  se  începe 
sistematic  secuisarea  elementului'ro'mânesc,  care  pierde  şi 
portul  şi  llimba  şi  religia  în  comunele  înconjurate  de  Secui. 

Această  desnaţionalizare  culminează  în  răsboiul  pentru 
întregirea  neamului  1916 — 1918,  când  Românii  ortodocşi  din 
satele  secueşti  sunt  forţaţi  din  nou  de  a-şi  părăşi  religia, 
căci  altfel  vor  fi  deportaţi  şi  averea  lor  confişcată.  Rămân 
memorabile  cuvintele  fruntaşului  Ioan  Virag  din  Dobolii 
de  jos,  cari  siluitorilor  de  credinţă  le  răspunde,  că  răsboiul 
de  faţă  nu  este  „vallăshâboru"  (răsboiu  religios]  ca  să-şi 
lapede  legea,  când  fii  lor  luptă  pe  fronturile  de  luptă.  Asu¬ 
pritorii  noştri  de  veacuri  foloseau  această  ultimă  ocazie, 
când  toţi  preoţii  ortodocşi  şi  greco-catolici  din  aceste  părţi 
au  fost  închişi,  internaţi,  iar  alţii  refugiaţi  în  regatul  vechiu. 
Când  în  Cernatul  de  jos  bătrânul  de  80  ani  Ştefan  Timar 
şi  soţia  sa  Ana  Matei,  o  nepoată  a  fruntaşului  Gh.  Mateiu 
din  Cernatul  de  sus,  de  care  am  pomenit,  au  fost  chemaţi 
la  primărie  să- şi  lapede  legea,  căci  altfel  li  se  confişcă  averea, 
aceştia  au  răspuns:  „Immâr  venek  vagyunk,  nem  kell 
vagyon,  de  hagyjâk  meg  a  lelkiinket"  [De  acum  suntem 
bătrâni,  avere  nu  ne  mai  trebue,  dar  lăsaţi-ne  sufletul]. 

Că  în  veacul  XlX-lea  cu  câtă  vehementă  şi  celeritate 
s'a  făcut  desnaţionalizarea  Românilor,  cea  mai  bună  do¬ 
vadă  sunt  protocoalele  parohiale  al  născuţilor  şi  morţilor 
din  parohiile  ortodoxe  sau  greco-catolice,  unde  acestea 
s’au  păstrat.  In  Cernatul  de  jos  Ia  1814  în  cel  mai  vechiu 
protocol  al  botezaţilor  găsim  la  un  an  induse  54  boteze, 
ceeace  corespunde  la  o  populaţie  de  cel  puţin  de  1200  su¬ 
flete.  Azi  în  acest  Cernat  cu  filiile  lui  mai  sunt  165  su¬ 
flete  ortodoxe.  In  Cason  unde  a  fost  protopopiat  greco- ca¬ 
tolic  şi  o  puternică  parohie,  abia  mai  sunt  câteva  famiilii. 
Tot  aşa  în  parohiile  greco-catolice  Fosia,  Ghelihţa,  Poian,  X 
Lenucia,  Ghidfalău  şi  altele.  ' 

Mănăstirea  catolică  din  Sânlelec  se  zice  că  a  fost 
întemeiată  de  Ruxanda,  fica  a  lui  Alexandru  cel  Bun,  mă¬ 
ritată  după  baronul  Apor. 

In  Peticeni,  o  comună  de  200  familii,  găsim  numai  două 
nume  de  familii,  Ciucea  şi  Oprea;  azi  toată  comuna  este 
romană-catolică:  Această  desnaţionalizare  după  anul  1848 
a  fost  pricinuită  şi  de  faptul  că  desfiinţându-se  jobăgia, 
jobagii  români  nu  mai  vin  în  judeţele  săcueşti  din  ţinuturile 
româneşti  şi  din  Moldova,  dar  şi  de  faptul  că  Ungurii  după 
împăcarea  lor  cu  Viena  şi  după  Unirea  Ardealului  cu  Un¬ 
garia,  primesc  mână  liberă  de  a  face  ce  vreau  cu  naţio¬ 
nalităţile  pentru  triumful  ideii  de  stat  maghiar,  şi  acum  încep 
ei  cu  sistemul  lor  cunoscut  de  maghiarizare.  Având  toată 
organizaţia  de  stat  pe  mâna  lor,  ei  silesc  procesul  de  să- 
cuisare  al  elementului  românesc,  care  merge  crescând  mai 
ales  în  judeţele  Odorhei,  Ciuc  şi  Mureş,  dar  şi  în  Trei- 
scaune.  In  cele  dintâiu  mai  intensiv,  pentrucă  nu. erau  preoţi 
şi  şcoli. 

Iată  ce  scrie  Ia  1845  A.  D.  Gerando:  „Secuii,  zice  el, 
au  mult  orgoliu  naţional.  Acest  sentiment  este  atât  de  pu¬ 
ternic  la  ei,  încât  nu  afji  Secui  care  să  vorbească  o  limbă 
străină.  Valahii  în  general  se  dispensează  să  înveţe  un¬ 
gureşte,  printre  Secui  însă.  Românii  îşi  perd  limba  şi  na¬ 
ţionalitatea.  In  judeţele  ungureşti  în  comunele  locuite  egal 
de  Români  şi  Unguri  într'un  interval  anumit  de  timp  popu¬ 
laţia  valahă  asimilează  pe  cea  maghiară  şi  limba  română 
devine  dominantă.  Aici  în  Secuime  se  întâmplă  contrarul, 
elementul  secuesc  absoarbe  pe  cel  valah.  Azi  sunt  mulţi 

Secui  de  religie  grecească.  Aceştia  sunt  toţi  Valahi  desna- 
ţionalizaţi ».  (La  Transilvanie  et  ses  habitants,  Paris  1845). 

Cât  de  mult  s'a  continuat  cu  această  maghiarizare  a 
elementului  românesc  şi  mai  ales  a  celui  de  religie  greco- 
catolică,  dovadă  sunt  parohiile  greco-catolice  din  Treiscaune, 
dar  mai  cu  seamă  din  Ciuc  şi  stânga  Murăşului  în  care 
credincioşii  îşi  pierduseră  limba,  este  constatarea  mai  re¬ 
centă  a  profesorului  Sabin  Oprean«ndin  Cluj.  Iată  ce  scrie 
el  în  studiul  său  „Terra  seculorum"  (Societatea  de  mâine) 
în  care  se  ocupă  mai  mult  de  secuisarea  judeţului  Odorhei. 
DupăCe  o  constată  din  numirile  topografice  că  aceste  ţi¬ 
nuturi  au  fost  româneşti  la  început,  el  zice:  „Pe  la  mijlocul 
veacului  trecut  mai  aveam  încă  15%  credincioşi  români  în 
Odorhei  din  40  cât  s’a  constatat  să  fi  fost  în  vremurile 
vechi.  In  1880  aveam  3,1%,  în  1890  abia  2,9%,  în  1900 
2,5%,  în  1910  abia  2,3%,  iar  statistica  românească  din 
1920  abia  mai  poate  stoarce  3,9%-  In  acest  judeţ,  în  1900 
din  134  comune  ale  acestui  judeţ  găsim  credincioşi  români 
în  80  de  comune,  iar  cu  30  ani  în  urmă,  după  statistica 
română,  abia  mai  găsim  în  68  de  comune".  Dar  chiar  în 
judeţul  Treiscaune  în  1762  erau  93  comune  cu  1865  fa¬ 
milii,  între  cari  nu  se  cuprind  comunele:  Buzaele,  Poiana- 
Sărată,  Marcoş,  Teliu,  Vâlcele,  Budila,  Arpătac,  Bacele. 
Ariujd  şi  Arini,  în  cari  la  un  loc  după  şematismul  bisericii 
ortodoxe  la  finea  lui  1927  se  găsesc:  14522  suflete.  Cele 
1865  de  familii  în  165  de  ani  în  mod  normal  trebuia  să 
arete  un  spor  de  cel  puţin  de  trei  ori  mai  mare,  adecă 
1865X3  =5595  familii,  cari  înmulţite  cu  5  ar  trebui  să  ne 
dea  un  total  de  27,975  suflete,  ori  azi  în  cele  93  de  comune 
pomenite  la  1762  abia  sunt  20,000  suflete  al  căror  spor 
însă  este  în  comune  curat  româneşti,  care  şi-au  păstrat 
limba  maternă. 

Cu  ocazia  recensământului  din  anul  curent  s’au  găsit 
peste  5000  suflete  de  origine  etnică  română,  dar  maghia¬ 
rizaţi  şi  de  altă  religie,  pierduţi  abia  într'un  timp  scurt  de 
100  de  ani. 

* 

*  * 

Am  schiţat  pe  scurt  greutăţile  păstoririi  în  acest  colţ 
de  ţară  atât  de  expus  pentru  elementul  românesc. 

Cauzele  acestor  greutăţi  ne-au  fost  prilejuite  de  in¬ 
fluenţe  străine  şi  duşmane  înseşi  fiinţei  noastre  şi  bisericii 
noastre,  prin  care,  în  ciuda  atâtor  vicisitudini,  ne-am  păstrat 
ca  neam.  Istoria  pune  şi  în  sarcina  preoţimei^  din  trecut 
o  parte  din  cauzele,  cari  ne-au  îngreunat  păstorirea  bisericii 
ortodoxe  din  Săcuime  şi  pentru  perderea  terenului  avut  Şi 
anume,  că  preoţimea  din  trecut  a  fost  de  multeori  incultă 
şi  analfabetă.  Va  fi  fost,  însă  această  preoţime  de  multe 
ori  incultă  şi  slabă  de  înger  ne-au  creiat-o  împrejurările 
istorice  în  care  i-a  fost  dat  bisericii  strămoşeşti  să  se  des- 
voalte.  Fără  sprijin  din  partea  statului,  ci  vecinie  prigonită, 
fără  nobilime,  care  la  cele  dintâi  atentate  contra  bunu¬ 
rilor  şi  privilegiilor  ei  vremelnice,  uita  massa  de  iobagi 
din  care  a  eşit  şi  prin  care  se  menţinea  şi  alerga  în  tabăra 
vrăşmaşă  bisericii  şi  neamului  nostru,  nu-i  mirare,  că  va 
fi  fost  şi  aşa.  Şi  atunci  singura  mângâiere  a  ţăranului 
iobag  era  biserica  lui  în  care  găsia  un  cuvânt  de  mân¬ 
gâiere  şi  o  speranţă  pentru  durerile  acestei  lumi  trecătoare. 
Acel  preot  —  iobag  —  sărac,  incult,  care  lucra  alăturea 
de  tovarăşul  său  credincios  pe  moşia  nemeşască,  unia  în 
amurguri  de  sara  cerul  cu  pământul,  cele  trecătoare  cu 
cele  vecinice  prin  ridicarea  sufletului  la  cele  netrecătoare 
şi  într’o  comuniune  sufletească  au  trăit  secole  peste  secole, 
sperând  în  acel  vis  pe  care  l-am  văzut  împlinit  sub  ochii 
noştri.  Să  nu  osândim  deci  trecutul  nostru,  ci  să  ne  desco¬ 
perim  în  faţa  preotului-iobag  al  timpurilor  trecute,  căci  el  a 
pregătit  încet  şi  tainic,  alăturea  de  alţi  mucenici  ai  trecutului, 
praznicul  zilelor  ce  trăim.  Pentru  el  potecile  munţilor  prin 
care  venea  hirotonit  dinţară  de  preot  sau  pleca  în  refugiu 
şi  surghiun  batjocorit  şi  hulit,  că  n’a  voit  să  se  lapede  de 
legea  sa  spurcată,  cum  o  numiau  vrăşmaşii  lui,  erau  firele 
de  telegraf,  cari  comunicau  ştirile  de  pe  o  parte  pe  alta  a 
Carpaţiior,  iar  stânile  de  oi  răspândite  în  Carpaţi,  pe  co¬ 
linde  mănoase  ale  Basarabiei  şi  în  văile  adânci  ale  Mol¬ 
dovei  erau  tot  atâtea  Atenee  populare,  cari  răspândiau  lu¬ 
mină  şi  cultură  românească  din  filele  îngălbinite  ale  Octoi- 
hului  şi  Ciaslovului,  şi  patrafirul  sfânt,  simbol  al  credinţei 
strămoşeşti,  a  devenit  steag  şi  scut  naţional,  care  ne-a  în¬ 
frăţit  legea  şi  limba  şi  ni  le-a  păstrat  şi  în  aceste  părţi 
deşi  mai  redus,  până  în  zilele  învierii  neamului.  Mai  târziu 

brumele  de  şcoli  confesionale  susţinute  cu  atâta  mândrie  şi 
jertfă  de;  Românii  secuisaţi  şi  ciobanii  plaiurilor  noastre  dela 
Poiana  Sărată  până  la  Buzău,  s’au  prefăcut  în  pepiniere 
de  cultură  naţională  şi  când  satele  secuisate  rămâneau  fără 
fnângăerea  preotului  român  alungat  de  puternicii  zilei,  ei 
coborau  în  aceste  sate  şi  picurau  la  zile  mari,  la  nunţi  şi 
la  înmormântări  acel  tainic  sbucium  de  durere  alimentat  de 
creştinismul  adânc  al  vieţii  religioase.  Aceasta  este  epopea 
vieţii  din  aceste  meleaguri,  pe  cari  azi  ne  revedem  stăpâni. 

Până  aici  cu  ziua  de  ieri,  dar  să  vedem  ce  e  de  făcut 
în  cea  de  azi.  Ca  mâne  se  împlinesc  10  ani  dela  întregirea 
neamului  şi  preluarea  imperiului  românesc.  Ce-am  făcut 
noi  în  aceşti  aproape  10  ani  pentru  întărirea  culturii  acestui 
neam  românesc  şi  pentru  „reromanizarea"  fraţilor  maghiari¬ 
zaţi?  Puţin,  cred,  foarte  puţin,  dar  nu-i  târziu  de  a  face  de  aci 
încolo  mult,  foarte  mult.  România  mare  nu-i  făcută  pe  10 — 20 
de  ani ,-  pentru  aceea  nu  trebuie  să  perdem  nici  o  clipă 
ca  să  întărim  biserica  strămoşească  şi  prin  ea  însăşi  teme¬ 
liile  statului  nostru.  După  întregirea  neamului  s’au  găsit  şi 
se  găsesc  la  fiecare  răspântie  stegari  ai  trecutului  şi  eroi 
dela  Mărăşeşti  cari  pârăduiesc  cu  virtuţile  strămoşeşti  pă¬ 
strate  de  ei,  dar  după  a  mea  convingere,  vigoarea  nea¬ 
mului  românesc  rămâne  să  se  păstreze  şi  în  viitor  prin 
biserică  şi  şcoală  şi  reromanizarea  elementului  românesc, 
desnaţionalizat  se  va  putea  face  numai  tot  prin  aceste  2 
instituţii,  însă  având  tot  concursul  statului  şi  administraţiei 
româneşti.  Preoţimea  română  din  aceste  meleaguri  va 
trebui  să-şi  lărgească  sfera  de  activitate  cuprinzând  întreg 
complexul  vieţii  acum  în  desvoltare  rapidă  a  poporului 
nostru,  cultivându-i  simţul  trecutului,  care  afirmă  şi  hotă- 
reşte  viitorul  nostru  ca  neam  ortodox  creştin  şi  român. 

Numai  păstrând  şi  cultivând  această  calitate  de  neam 
atât  de  aleasă  şi  distinctă  de  alte  neamuri,  ne  vom  păstra 
caracterul  etnic  şi  ne  vom  câştiga  ascendent  faţă  de  ele. 

Această  superioritate  de  neam  concrescută  din  simţul 
pentru  legea  strămoşească  în  faţa  curentelor  străine  şi  sub¬ 
versive,  cari  bat  la  porţile  Oituzului  românesc,  ne  va  da 
câştig  de  cauză  şi  cultivându  o  ne  va  produce  respect  în 
faţa  altor  neamuri  şi  altor  religii,  şi  ne  va  întări  temeliile 
statului  nostru  naţional,  care  la  rândul  său,  servindu-l  ne 
va  apăra  biserica  strămoşească  şi  aşezămintele  ei  sfinte. 

Iată  de  ce  rolul  preoţimei,  ca  şi  în  trecut,  azi  mai  mult, 
trebue  mai  ales  în  aceste  ţinuturi  săcueşti  să  străbată 
adâncul  manifestării  ca  neam  al  poporului  ce  păstoreşte, 
în  general  şi  în  special  aici,  pentru  a  nu-1  întârzia  pe  că¬ 
rările  destinului  său,  fiind  un  neam  tinăr,  viguros  şi  cu 
puteri  reînoite  după  întregirea  lui  într'o  singură  ţară,  azi  a 
sa,  pentru  vecinicie. 

Mijloacele  de  păstorire  şi  cele  mai  bune  metode  pentru 
ajungerea  acestui  scop  le  va  desvolta  colegul  meu ;  ori  cari 
ar  fi  ele  însă,  fără  un  plan  bine  stabilit  dinainte,  noi  nu  vom 
putea  uşor  reromaniza  pe  fraţii  noştri  săcuisaţi. 

Un  început  s’a  făcut.  Acesta  trebue  numai  lărgit  şi 
alimentat  pentru  a  nu  se  pierde  nici  o  clipă.  In  vechile 
centre  parohiale  din  cele  4  judeţe,  în  cari  pe  la  1762  mai 
pulsa  viaţa  românească  şi  nu  era  comună,  în  care  să  nu  se 
vorbească  româneşte,  ne  trebuie  preoţi  vrednici,  învăţători 
vrednici,  biserici  nouă  şi  pompoase,  şcoli  măreţe,  case  parohiale 
demne,  o  propagandă  din  partea  «A strei7'  şi  a  tuturor  orga¬ 
nelor  cari  sunt  creştineşti  şi  româneşti.  Pentru  ajungerea 
acestui  scop  statul  român  nu  trebue  să  cruţe  nimic.  Unde 
numai  se  va  putea  se  va  da  tot  sprijinul  românesc,  în  toate 
manifestările  vieţii  acestui  element  perdut  pentru  a-1  re¬ 
câştiga.  La  poştă,  la  şcoli,  la  tren,  la  comună,  in  admini¬ 
straţie  trebue  folosit  acest  element  şi  aducându-i  aminte  de 
originea  sa  românească  şi  să-l  readucem  în  sânul  naţiei. 

înaltul  nostru  Stăpân,  Mitropolitul  Ardealului  Dr.  Ni- 
colae  Bălan  pe  lângă  multe  planuri  măreţe  prin  înfăptuirea 
cărora  voieşte^  să  lărgească  al  via  vieţii  noastre  religioase 
şi  culturale  în  cadrele  morale  ale  bisericii  strămoşeşti  îl 
mai  frământă  acest  gând  mare :  Reromanizarea  elementului 
românesc  desnaţionalizat  din  părţile  săcueşti.  Fiecare  clipă 
perdută  în  înfăptuirea  acestui  gând  măreţ,  este  o  perdere 
simţită.  Noi  preoţimea  arhiepiscopiei  de  Alba  lulia  şi  Sibiu, 
întrunită  de  primadată  în  congres  în  capitala  jud.  Trei- 
scaune,  al  cărui  nume  simboliseazâ  mucenicia  martirului 
creştin  din  primele  secole  creştine  şi  mucenicia  neamului 
nostru  din  aceste  părţi,  să  i  dăm  tot  sprijinul  nostru.  „In 
acest  semn  vom  învinge".  Deci  cu  Dumnezeu  înainte  la 

luptă ■  loan  Rafiroiu, 

protopop. 

Din  fii  os  of  ia  creştină  a  şcoalei 
catehetice  patristice. 

Teoria  cunoştinţei  religioase. 1 

A]  Cunoaşterea  naturală  şi  relativitatea  ei. 

Dumnezeu  este  o  realitate  pe  care  o  putem 
cunoaşte,  spune  Sf.  Grigore  de  Nasians. 2  însăşi 
creaţia  văzută,  spune  Sf.  Grigorie  de  Nasians,  ne 
vorbeşte  despre  existenţa  unui  Dumnezeu  care  este 
fiinţa  cea  mai  înaltă  care  a  creat  şi  susţine  toate. 
Când  ne  aruncăm  privirile  asupra  naturii  ce  ne  în¬ 
conjoară  şi  privim  cum  întreaga  făptură  îşi  are  o 
unitate  bine  definită  şi-  cum  se  desfăşoară  mergând 
înainte'  şi  se  află  în  mişcare,  deşi  în  sine  nu  se 
mişcă,  atunci  trebue  să  conchidem  că  există  o  cauză 
supremă  care  se  află  mai  pe  sus  de  ea.  Când  privim 
cum  totul  în  lume  este  aşa  de  bine  rânduit,  cum 
cele  mai  variate  lucruri  sunt  îndeplinite  armonic, 
tragem  inevitabila  concluzie,  că  mai  pe  sus  de  toate 
lucrurile  stă  o  cauză  care  a  rânduit  această  imensă 
armonie. 3 

Dar  tocmai  când  ajungem  să  recunoaştem  în 
chip  vădit  că  Dumnezeu  este,  atunci  ne  dăm  seama 
că  nu  putem  să  ajungem  la  deplina  explicare,  ce 
este  Dumnezeu.  Privirea  lui  Dumnezeu  în  esenţa  sa 
nu  este  cu  putinţă  nici  a  fi  descrisă,  nici  să  fie  cer¬ 
cetată.  4  Noi  îl  recunoaştem  pe  Dumnezeu  din  de¬ 
părtare,  nu  din  faţă;  îl  vedem  ca  strălucirea  soa¬ 
relui  în  apele  mării  în  oglindirea  ei,  întunecoasă, 
numai  în  mărimea  şi  mărirea  operilor  sale.  II  recu¬ 
noaştem  ca  pe  cea  mai  frumoasă  şi  mai  sublimă 
dintre  toate  fiinţele,  ca  pe  o  mare  de  fiinţe, 3  sau 


'  Vezi  „R.  T."  Nr.  11  din  1927. 

*  Stock!  Op.  cit,  pag.  252. 

3  S.  Greg.  Nas.  Oral.  84.  Migne.  Patr.  gr.  tom.  XXXV. 

4  Ibid. 

*  S.  Greg.  Nasians.  Orat.  38.  Migne.  Patr,  gr.  col.  615. 

mai  degrabă  ca  pe  o  suprafiinţă  de  care  sunt  con¬ 
diţionate  toate  celelalte  fiinţe.' 

Dar  ce  este  această  fiinţă  care  întrece  toate 
fiinţele,  nu  poate  să  cunoască  fiinţa  omenească.  De 
aceea  nu  putem  să  explicăm  ce  este  Dumnezeu; 
Dumnezeu  rămâne  indescriptibil  şi  necercetabil,  ase¬ 
menea  lui  Platon  care  formulase  teologia  păgânilor.2 

Filosofii  se  apropie  câte  odată  de  adevăr,  zice 
Lactanţiu ,  dar  doctrinele  lor  n’au  nici  o  greutate, 
pentrucă  provin  dela  om  şi  nu  aii  sigilul  unei  auto¬ 
rităţi  superioare,  adecă  autoritatea  lui  Dumnezeu; 
căci  fiecare  simte  că  omul  care  învaţă  nu  diferă 
întru  nimic  de  cel  ce-1  ascultă.3 

Sfântul  Vasile  cel  Mare  arată  mai  departe  aceeaş 
relativitate  a  cunoştinţei  pe  care  o  putem  avea  noi 
singuri  prin  noi  despre  Dumnezeu.  Când  descriem 
puterea  de  creaţie  a  lui  Dumnezeu  sau  purtarea  de 
grije  sau  prevederea  lucrurilor  viitoare,  nu  putem 
zice  că  cu  aceasta  posedăm  cunoştinţa  esenţei  di¬ 
vine;  acestea  nu  sunt  decât  descrieri  ale  puterii 
dumnezeeşti  care  se  arată  din  lumea  din  afară  şi 
cu  aceasta  nu  putem  afirma  că  aceasta  este  însăşi 
substanţa  divină.  ^ 

Cunoaşterea  lui  Dumnezeu  prin  descrieri  şi 
nume  pe  care  i  le  atribuim,  nu  poate  fi  cunoaşterea 
absolută,  căci  ceeace  spunem  numai  după  descrierile 
ideilor  noastre  nu  are  fiinţă  decât  în  nume  şi  cu¬ 
vinte,  care  dispar  cu  ecoul  lor. 5  Când  îl  numim  pe 
Dumnezeu,  cel  bun,  cel  drept,  creatorul,  judecătorul, 
nu  facem  altceva,  decât  îi  pronunţăm  anumite  în¬ 
suşiri  pe  cari  le  are.6  Cu  aceste  denumiri  nu  facem 
altceva  decât  avem  un  tablou  despre  Dumnezeu, 
despre  natura  sa  dumnezeiască. 7 

’  Ibid.  orat.  12,  col.  198. 

8  Ibid.  orat.  34,  col.  538. 

8  Lactanţiu,  Divin.  lust.  Iii.  Iii.  c,  27. 

4  S.  Basil,  Adversus  Bumonîum,  1,  8,  Migne.  Patr.  gr.  col.  518. 

8  Ibid.  col.  520, 

6  Ibid,  1.  cl.  col,  533. 

1  Ibid.  1.  c.  col.  585, 


REVISTA  TEOLOGICĂ 


85 


Nici  un  tablou  însă  nu  poate  sa  ne  arate  ce  este 
Dumnezeu,  nici  o  descriere  nu-1  poate  înfăţişa  în 
cuvinte,  nici  un  ochiu  omenesc  nu-1  poate  vedea: 
căci  el  este  necuprins  în  stăpânirea  lui,  nemărginită 
măsura  lui,  nebiruit  în  puterile  sale'. 

Clement  Alexandrinul  afirmă  acelaş  principiu  în 
Stromatele  sale:  «A  ajunge  până  la  stăpânul  tuturor, 
este  cea  mai  grea  intreprindere ;  obiectul  ne  scapă 
întotdeauna  şi  se  îndepărtează  de  puterea  de  pri¬ 
cepere  a  minţii  omeneşti».1 2  Nu-i  deajuns  a  spune 
că  Dumnezeu  este  mai  presus  de  toată  lumea,  dar 
el  este  mai  presus  chiar  decât  lumea  inteligibilă.3 

Dumnezeu  nu  poate  fi  deci  demonstrat  de  mintea 
omenească;  pentru  anumite  motive  omul  nu  poate 
să-l  cunoască  nici  să-l  exprime. 

«In  adevăr  a  raţiona  asupra  fiinţei  lui  Dumnezeu 
este  tot  ce  poate  fi  mai  greu.  Principiile  lucrurilor 
nu  pot  fi  înţelese  fără  greutate,  cu  atât  mai  mult 
cauza  primă,  care  este  cauza  tuturor  celorlalte  lu¬ 
cruri,  a  fiinţei  şi  a  vieţii  lor .  Căci  cum  s’ar  putea 
exprima  ceva  care  nu  este  nici  gen,  nici  specie,  nici 
ideie,  nici  număr,  nici  accident  ?  Nu  poate  fi  numit 
tot,  şi  pe  drept  cuvânt,  pentru  că  tot  implică  mă¬ 
rimea  şi  el  este  părintele  tuturor.  Cu  atât  mai  mult 
nu  putem  vorbi  de  părţile  sale,  căci  unul  este  indi¬ 
vizibil  şi  prin  urmare  infinit,  nu  atât  că  pentru  el 
ar  fi  conceput  ca  inexplicabil,  dar  mai  ales  că  este 
fără  dimensiuni  şi  nu  are  limite.  Deasemenea  n’are 
figură  şi  nu  poate  fi  numit.  Dacă  îi  dăm  diferite 
numiri,  aceasta  o  facem  din  neputinţa  de  a-i  găsi 
numele  cel  veritabil...  noi  nu  putem  deci  cunoaşte 
pe  Dumnezeu  printr’o  cunoştinţă  demonstrativă.  Aşa 
dar  nu  rămâne  de  a  avea  o  idee  de  cel  necunoscut 
decât  prin  efectul  unei  graţii  divine  şi  prin  singur 
Logosul ,4 

1  TeofU.  Ad.  Antolic.  1.  I.  c.  p  78. 

2  Clement  A  tex.  Stromata  21.  5.  Migno  P.  S.  tom.  VIII. 

*  Ibid.  Stromata  V.  38:  Migno  P,  S.  Tom.  VIII. 

*  Ibid.  Stromata  V.  81,  82  traducere  după  Eugene  de  Fage  op.  cit. 
p.  238. 

Spiritul  omenesc  care  este  fixat  de  pământ  şi 
închis  într  un  corp  pământesc  este  incapabil  de  a 
vedea  clar  ceeace  caută,  zadarnic  tinde  să  cuprindă 
fiinţa  inexprimabilă  cu  astfel  de  multe  şi  variate 
reprezentări,  fără  să  poată  cuprinde  conţinutul  într’ o 
singură  gândire.' 

Fericitul  Augustin  are  aceleaşi  cuvinte  pentru 
relativitatea  cunoştinţei  naturale  şi  o  socoteşte  ca 
pe  o  treaptă  necesară  şi  ca  pe  un  punct  de  plecare 
către  cunoaşterea  supranaturală:  «Invisibilia  Dei 
per  ea,  quae  fada  sunt  intellectu  conspiciuntur ».* 

Cunoaşterea  intelectuală  este  un  punct  de  ple¬ 
care  către  adevărul  mai  înalt  Această  cale  este  cea 
mai  de  preferat,  pentrucă  ceeace  are  omul  în  suflet 
este  mai  aproape  de  ceeace  este  în  afară  şi  astfel 
are  putinţa  să  aibă  o  cunoştinţă  mai  deplină,1  însă 
rămâne  tot  relativă  faţă  de  puterea  îngrădită  a  ra¬ 
ţiunii. 

Numai  -unul  născut  fiul  lui  Dumnezeu  şi  Duhul 
sfânt  pot  cunoaşte  fiinţa  lui  Dumnezeu;  noi  însă 
numai  din  operile  lui  Dumnezeu  ne  putem  înălţa 
cătră  el.  Dumnezeu  sa  descoperit  omului  la  început 
numai  prin  operile  sale.4 

B]  Necesitatea  revelaţiei  divine. 

Singur  Dumnezeu  este  soarele  luminător  al  tu¬ 
turor  sufletelor.  Numai  în  lumina  sa  putem  cunoaşte 
adevărul  şi  să  judecăm  peste  tot.6 

Dupăcum  cu  ochiul  trupesc  nu  putem  vedea 
nimic  dacă  soarele  nu  îşi  împrăştie  razele  soarelui, 

’  S.  Basil.  Adv.  Eunom.  c.  317. 

1  Augustin  De  gen.  ad.  Jitt.  14  C.  32  4  49. 

Windelband  în  istoria  filosofiei  vechi,  apropie  de  cugetarea  lui  Au¬ 
gustin  în  rezolvarea  acestei  probleme,  cugetarea  lui  Hegel,  care  afirmă  că 
* filosoful  în  studiu I  său  este  tot  aşa  de  aproape  de  Dumnezeu  ca  şi  de 
sufletul  său,  pe  care-l  simte,  dar  nu-l  poate  pipăi». 

s  Augustin  De  vera  religione  c.  3.  n,  72  tllluc  ergo  tende,  unde 
ipsum  lumen  rationis  ascenditur ». 

4  S.  Basil  Adv  Eunom.  1.  14  c.  514. 

'  Augustin  ge  Oen  ad.  litt  1.  8.  c.  25.  n.  47. 

asemenea  nu  putem  să  cunoaştem  un  adevăr  inte¬ 
ligibil  fără  lumina  cea  inteligibilă  a  Iui  Dumnezeu, 
soarele  cunoştinţei  noastre.1 

Dupăcum  soarele  îşi  răspândeşte  lumina  sa  peste 
toate  lucrurile  pentru  a  putea  fi  văzute,  asemenea 
Dumnezeu  împărtăşeşte  toate  spiritele  spre  a  putea 
străbate  către  însuşi  adevărul,  singurul  mai  presus 
de  toate.2  Acest  adevăr  este  exprimat  şi  mai  clar 
de  sf.  loan  Damascenul  care  pune  revelaţia  divină 
ca  ceva  indispensabil  pentru  puterea  de  cunoa¬ 
ştere  a  omului  în  materie  de  adevăruri  dumne- 
zeeşti:  «Fă ră  cooperarea  şi  ajutorul  lui  Dumnezeu 
noi  nu  am  putea  şti  nici  vrea  binele;  în  puterea 
noastră  este  numai  de  a  stărui  în  virtute  sau  de  a 
urma  lui  Dumnezeu  care  ne  cheamă,  ori  de  a  ne 
îndepărta»  d 

Cunoaşterea  deplină  a  divinităţii  trece  deci  din¬ 
colo  de  domeniul  raţiunei  omeneşti,  complectându-şi 
necunoscutul  pe  calea  revelaţiei  divine,  şi  primind-o 
cu  puterea  credinţei. 

C}  Cunoaşterea  absolută. 

Concepţia  cunoaşterii  lui  Dumnezeu  pe  calea 
revelaţiei  divine  nu  este  ceva  incidental  în  filosofia 
patristică,  ci  este  punctul  central  pe  care  îl  accen¬ 
tuează  toţi  sfinţii  părinţi. 

In  « Didahiile  apostolice »,  găsim  insistându-se 
asupra  cunoştinţei  lui  Dumnezeu,  aduse  omenirii  prin 
Isus  Hristos,  pentru  care  creştinii  aduc  mulţumire 
lui  Dumnezeu:  «Noi  îţi  aducem  mulţumire,  părinte 
sfinte,  pentru  sfânt  numele  tău  pe  care  l-ai  făcut 
să  locuească  în  inimile  noastre ,  pentru  cunoaşterea 
pe  care  tu  ne-ai  dat-o  prin  Isus»d 

'  ibid.  Soliloquia  1.  1.  c.  8, 

3  lbid  op.  cit. 

3  Jean  Damasc  Dialog  contra  Manich?  11,  80  Migne  Patr.  gr.  tom. 
XCIV  col.  972—973. 

4  iiippolyte ,  Hemmer.  Oabriel  Ogev  et  A  Laurent.  Les  peres  apo- 
stoliques,  La  Doctrine  des  douze  apotres.  Paris  1926  p.  19. 

Barnaba  în  scrisoarea  pe  care  o  adresează 
creştinilor,  le  trimite  învăţături  din  izvorul  Mântui¬ 
torului  1  pentru  ca  prin  credinţă  să  aibă  cunoaştere 
desăvârşită. 

Sfântul  Justin  Martirul,  filosoful  convertit  la 
creştinism,  ne  înfăţişează  în  dialogul  său  pe  care  îi 
are  cu  Trifon,  lămuriri,  că  deşi  sufletul  este  creat 
de  Dumnezeu  totuşi  îşi  are  şubrezenia  sa,8  pentru 
a  încerca  să  forţeze,  secretul  în  care  este  învăluit 
creatorul:  inteligenţa  noastră  este  deci  prea  debilă 
pentru  a  putea  cuprinde  acest  obiect  infinit.  Bătrânul 
său  cu  care  stă  de  vorbă  conchide,  că  «Spiritul 
omenesc  nu  va  vedea  niciodată  pe  Dumnezeu  fără 
ajutorul  sfântului  Duh  şi  numai  aşa  sufletele  pot 
cunoaşte  pe  Dumnezeu».6 

Cunoaşterea  lui  Dumnezeu  a  venit  prin  Isus 
Hristos  şi  se  primeşte  nu  numai  cu  puterea  inteli¬ 
genţei  obişnuite,  care  sa  văzut  neputincioasă,  ci  îi 
vine  în  ajutor  credinţa.  Logosul  a  făcut  cunoscut 
oamenilor  pe  Dumnezeu.  De  aceea  Clement  Alexan¬ 
drinul  îl  numeşte  lumina:  «Eu  vă  dau,  spune  Lo¬ 
gosul  el  însăşi,  cunoaşterea  lui  Dumnezeu».6 

Aceasta  este  cunoaşterea  pe  care  toţi  creştinii 
veacului  al  II-lea  o  priveau  ca  prima  binefacere,  pe 
care  a  adus-o  Hristos.  El  rămâne  dascălul  şi  peda¬ 
gogul  permanent  educator  al  sufletelor.* 

Raţiunea  se  pleacă  în  faţa  credinţei  pentru  pă¬ 
trunderea  adevărului  absolut;  numele  de  creştin  nu 
este  incompatibil  cu  cel  de  filosof,  iar  creştinismul 
devine  filosofia  cea  mai  sigură,  adevărata  filosofie 
religioasă  a  sfinţilor  părinţi.6 

Raţiunea  este  facultatea  pe  care  Dumnezeu  a 
dat-o  la  tot  omul  să  cunoască  adevărul.  Aceasta 
raţiune  omenească  sar  putea  zice  că  arătându-se 

*  Ibid  op.  cit.  Letfre  de  Barnabe  p.  31. 

5  Lagrange  S.  Justin  p.  17. 

8  Ibid  op.  cit.  Bialogue.  IV  7  p,  18. 

4  Clement  Alexandrinul.  Stromata.  VII  5. 

5  Ibid  Stromata  VII  10  col.  480. 

6  Lagrange,  op.  cit.  p,  21. 

Luminii  divine,  dar  aceasta  înţeleg  existenţa  numai 
îutr’aceea  că  natura  omenească  este  creată  după 
chipul  lui  Dumnezeu.' 

Revelaţia  însă  este  manifestarea  unei  lumini 
adăugate,  pe  motivul  că  raţiunea  nu  avea  încă  un 
adevăr  stabilit  în  chip  clar,  sau  mai  curând  că  ea 
era  încă  neputincioasă  a  înţelege  adevărul  etern. 

Sfântul  Iustin  în  prima  sa  apologie  spune:  «că 
am  fost  creaţi  din  început,  aceasta  n’a  fost  treaba 
noastră;  dar  că  am  ales  să  urmăm  celorce  sunt 
plăcute  lui  Dumnezeu ,  el  ne  convinge  şi  ne  conduce 
la  credinţă  cu  ajutorul  facultăţilor  raţionale,  dă¬ 
ruite  nouă».2 

Opera  lui  Isus  Hristos  este  o  operă  de  revelare 
şi  învăţătură,  în  afară  de  aceea  a  rescumpărării  şi 
a  împăcării  omului  cu  Dumnezeu.  Cunoaşterea  de¬ 
săvârşirii  fiinţei  lui  Dumnezeu  nu  ne-o  poate  da 
decât  Dumnezeu,  fiindcă  natura  noastră  este  pieri- 
toare  şi  slabă,  puterea  noastră  inconştientă,  cuvântul 
nostru  nesigur.  In  natura  divină  din  contră,  toate 
atributele  ce  i  se  acordă  se  expun  pentru  a  se  face 
potrivite  cu  grandoarea  subiectului. 3 

De  aceea  «învăţământul  catehetic  este  necesar 
acelor  ce  se  iniţiază  în  misterele  pietăţii...  făcându-i 
să  înţeleagă  şi  necredincioşii  cuvântul  demn  de  cre¬ 
dinţă  al  doctrinei» .4 

Prin  urmare  lumina  cuvântului  lui  Dumnezeu 
venit  prin  doctrina  demnă  de  credinţă  a  lui  Isus 
Hristos,  desăvârşeşte  puterile  noastre  sufleteşti  în 
procesul  cunoaşterii  divine.  Această  desăvârşire 
însă  nu  anihilează  puterea  noastră  de  cunoaştere, 
ci-i  sprijineşte  mersul  treptat  al  cunoaşterei  cătră 
divinitate. 

Cunoaşterea  relativă  se  opreşte  la  orizontul 
lumii  create  la  „primum  cognitum“,  .dela  care  apoi, 
graţie  luminii  divine,  cunoaşterea  ajunge  la  Dum- 


*  Ibid.  p.  135. 

!  5.  Iustin,  Apologia  1,  10. 

s  S.  Greg.  de  Niss.  Oreiio  catehetica  magna,  cap.  1, 
1  Ibid. 

nezeu,  la  cunoaşterea  absolută.  Avem  deci  cunoa¬ 
şterea  naturală  şi  cunoaşterea  supranaturală  între¬ 
buinţând  în  procesul  acestei  cunoaşteri  atât  raţiunea 
omenească  cât  şi  autoritatea  divină.  Acest  fapt  este 
afirmat  de  fericitul  Augustin  când  spune,  că  tot  ce 
învăţăm,  tot  ce  cunoaştem  este  prin  autoritate  şi  prin 
raţiune. 1 * 3 * 

Autorităţii  îi  corespunde  credinţa,  iar  raţiunii 
ştiinţa.-  Autoritatea  ne  dă  adevărul  pe  care-1  primim 
prin  credinţă.  Pe  această  cale  se  mijloceşte  cunoa¬ 
şterea  ştiinţifică  în  aşa  chip  că  adevărul  primit  pe 
calea  autorităţii  se  înalţă  la  înţelegerea  ştiinţifică. 
Aşa  dar  cunoaşterii  raţionale  îi  precede  cunoaşterea 
din  autoritate. 8  Lăsând  chestiunea  raportului  dintre 
credinţă  şi  raţiune  vedem  că  prin  credinţă  omul 
poate  ajunge  la  lumina  cunoaşterii  adevărului.  Cre¬ 
dinţa  în  adevărul  revelat  îl  înalţă  pe  om  cătră  lu¬ 
mina  cunoştinţii  absolute.' 

Revelaţia  divină  şi  credinţa  noastră  au  deci  un 
rol  de  seamă  în  cunoaşterea  lui  Dumnezeu  după 
cum  afirmă  şi  marele  părinte  bisericesc  Sfanţul  loan 
Damascen: 5  Pe  Dumnezeu  nimenea  nu  far  fi 
văzut  vre-odată.  Numai  singur  unul  născut  Fiul, 
care  este  în  sânul  Tatălui,  acela  a  spus  (loan  1,  18): 
Dumnezeu  nu  se  poate  explica  prin  nici  o  cuvântare 
şi  nici  nu  se  poate  înţelege  în  vre-uri  chip  oare-care... 
căci  nimeni  n’a  cunoscut  pe  Tatăl ,  fără  numai  Fiul; 
nimeni  nu  cunoaşte  pe  Fiul  fără  numai  Tatăl  (Matei 
XI,  27).  Şi  în  adevăr,  după  starea  aceea  fericită 
(dela  început)  nimeni  n’ar  mai  fi  cunoscut  pe  Dum¬ 
nezeu,  dacă  nu  s’ar  fi  descoperit  El  însuşi  omului ». 

Preotul  M.  Bulacu, 

IVa  urmai  prof.  Acad.-teol.  Oradea-mare 


1  Augustin.  Contra  Acad.  1,  o.  c.  20,  n.  43. 

»  Ibid.  De  util.  cred.  c.  11,  « Quod  intelligimus,  debemus  rationi, 
quod  credimus,  autoritate. 

3  Stockl ,  op.  cit.  Das  heil.  Augustinus.  Seine  Erkenntnisstheorie  p.  313. 

1  Augustin,  De  vera  relig,  c.  24. 

S.  loannes  Damascanus.  De  fide  orthodoxa  cap-  1. 

(3e  gândesc  ea  despre  Mrisfosf 

El  este  slava  lui  Dumnezeu. 

Sufletul  meu  împrumutând  cuvintele  psalmistului  sus¬ 
pina  ca  şi  el : « Dumnezeule ,  Dumnezeul  meu,  câtva  tine  mânec. 
Insetat-a  de  tine  sufletul  meu.  In  pământ  pustiu  şi  neumblat 
şi  fără  de  apă,  aşa  întru  cel  sfânt  m’am  arătat  ţie ,  ca  să 
văz  puterea  ta  şi  slava  ta». 

Ce  sanctuar  îmi  va  arăta  slava  lui  Dumnezeu  ! 

Templul  din  Sion  s’a  prefăcut  în  pulbere,  nici  un  sanc-, 
tuar  făcui  de  mână  omenească  nu  domoleşte  sbuciumul 
sufletului  meu :  nici  chiar  ceriul  care  vesteşte  gloria  lui 
Dumnezeu. 

Isus  este  singurul  sanctuar  care  mă  atrage,  fără  a  di¬ 
spreţul  pe  celalte,  căci  dimpotrivă  El  mă  face  să  le  iubesc 
mai  mult.  El  singur  împlineşte  aspiraţiile  sufletului  meu, 
către  El  îmi  ridic  ochit  pentru  a  vedea  puterea  şi  mărirea 
lui  Dumnezeu. 

El  este  adânc  ca  seninul  ceriului,  dar  profunzimea  sa 
nu  umileşte  spiritul ; 

El  luminează  ca  şi  soarele,  dar  lumina  sa  nu  ne  orbeşte 
când  II  privim 

El  este  curat  ca  apa  de  izvor  ce  curge  pe  pietriş  şi  viu 
ca  şi  ea; 

El  este  dulce  ca  privirea  unui  copil,  şi  neclintit  ca  o 
stâncă  în  mijlocul  valurilor; 

El  este  solitar  asemenea  unui  geniu  şi  totuş  încunjurat 
în  ac-elaş  timp  de  nenumăraţi  martori; 

El  vorbeşte  ca  unul  ce  are  putere  şi  vorba  sa  e  simplă 
ca  a  unei  mame  iubitoare; 

In  suferinţă  ca  şi  în  bucurie, 

In  îndoială  ca  şi  în  speranţă, 

In  pragul  morţii  ca  şi  în  pragul  vieţii. 

Eu  îmi  ridic  ochii  câtva  El  şi  contemplez  gloria  Fiului 
unic  venit  dela  Tatăl. 

După  S.  Boutlier.  Trad.  de  Pr.  D.  D.  Achimescu, 


4* 

Imperativul  categoric  ai  zilelor  noastre.' 

Şi  iarăş  va  să  vie,  cu  mărire,  să 
judece  viii  ţi  morţii,  a  cărui  împărăţie 
nu  va  avea  sfârşit.  Simb.  Cred.  a.  7. 

Iubiţi  Creştini  şi  Fraţi! 

Azi,  în  Dumineca  închinată  de  biserica  ortodoxă 
unei  profunde,  meditaţii  asupra  legăturii  dintre  vremel¬ 
nicie  şi  vecinicie,  eu  vreau  să  leg  vremile  şi  manife¬ 
stările  omeneşti  ale  lor  de  concepţiile,  de  credinţele, 
din  cari  emanează,  şi  din  compararea  zilelor  noastre  cu 
un  trecut  apropriat,  ca  să  fie  mai  cunoscut,  să  scot 
imperativul  categoric  vremii  de  acum. 

In  sufletul  omului  modern,  în  adâncurile  cele  mai 
intime  ale  lui,  se  desfăşură  o  sfâşietoare  dramă;  şi  inima 
mea  —  o  ştie  Celce  iarăş  va  să  vie  să  judece  viii  şi  morţii, — 
doreşte  fierbinte  să  ajute  mântuirea,  eliberarea  şi  biruinţa 
sufletului  omenesc  şi  creştinesc.  Şi  fiindcă  nu  mă  în¬ 
doiesc,  că  doriţi  acelaş  lucru,  (că  sunt  grozav  de  ame¬ 
ninţătoare  zilele  noastre),  sunt  sigur  de  binevoitoarea 
răbdare  şi  ascultare  a  celorce  în  clipa  de  faţă  vă  aflaţi 
în  acest  sfânt  lăcaş. 

Iubiţi  Creştini  şi  Fraţi/ 

De  esenţă  divină,  sufletul  omenesc  poartă  în  sine 
nesecata  tendinţă  şi  dorinţă  de  a  se  întoarce  acolo,  de 
unde  a  fost  luat. 

Momit  însă  cu  un  raiu  fericilor,  uşor  de  câştigat 
aici  pe  pământ,  a  căzut  într’un  laţ,  care  îndată  s’a  schimbat 
într’un  lanţ  greu  de  rob  al  materialismului  maşinizator 
al  vremii  noastre.  Va  fi  ceva  mai  bine  de  un  veac  de 
când  a  început  a  ni  se  spune  fermecător:  materia  e 
totul;  materia  poartă  în  sine  enorme  puteri  creatoare, 
ea  a  creat  viaţa,  ea  conduce  evoluţia,  ea  aduce  fericirea 
fericirilor;  idoloiatrizaţi  materia!  De  aici  apoi  încă  un 
salt:  materia  şi  natura  sunt  una;  în  numele  naturii  faceţi 

1  Rostita  în  Catedrala  metropolitană  ort.  rom.  din  Sibiu,  în  19  Fe¬ 
bruarie  1928. 

tot  ce  vă  trece  prin  cap  şi  râdeţi  de  ceice  vă  vorbesc 
de  suflet,  ca  unica  valoare,  ce  dă  preţ  tuturor  celorlalte. 

Şi  cum  o  idee,  ca  să  treacă  dela  «savanţi»  la  masse 
şi  să  se  transforme  în  banii  mărunţi  ai  vieţii,  necesită 
cam  100  de  ani,  tocmai  în  zilele  noastre  ne  e  dat  să 
culegem  mai  din  plin  roadele  acestor  concepţii.  Necăsă- 
toria,  destrămarea  familiei,  desfrâul  cel  mai  odios  de  sus 
şi  până  jos,  stupefiantele,  fraudele,  gazele  asfixiante,  stri¬ 
virile  de  oameni,  de  drepturi,  de  dreptate,  lipsa  oricărei 
virtuţi,  a  oricărei  nobleţe,  a  oricărui  ideal,  «răcirea 
dragostei»  şi  înfierbântarea  urii  dintre  oameni,  sunt  roa¬ 
dele,  cari  te  fac  să  crezi,  că  a  început  a  se  vărsa  pe 
pământ  cuprinsul  apocalipticelor  cupe.  lată,  ce  ne-a 
dat  concepţia:  idololatrizaţi  materia,  închinaţi-vă  ei! 

Şi  de-ar  fi  numai  atât !  In  văzduh  clocote  o  grozavă 
furtună,  ce  ameninţă  cu  pieire  întreaga  Europă  şi  cul¬ 
tura  ei.  Şi  robitul  suflet  o  presimte.  Se  svârcoleşte,  se 
zbuciumă,  vrea  să  preîntâmpine  catastrofa,  ştiind  că 
numai  el  singur  e  în  stare  să  salveze,  ceeace  merită  să 
fie  salvat. 

Iubiţi  Creştini  şi  Fraţi!  Ajutaţi-1,  scăpaţi  i  din  lanţul 
robiei,  şi  el  vă  va  mântui  pe  voi,  şi  pentru  voi  şi  pe 
toţi  ceilalţi,  cari  nu  mai  simt  creştineşte!  Voi  aveţi  o 
experienţă!  Puneţi  din  nou  în  funcţie  marile  puteri,  cari 
au  mai  salvat  odată  Europa  şi  ce  era  de  preţ  în  cul¬ 
tura  greco-romană,  gata  a  se  prăbuşi  şi  a  nu  mai  rămânea 
din  ea,  decât  ce  a  rămas  din  vechiul  Babilon!... 

Iubiţi  Creştini  şi  Fraţi!  De  intrai  njmai  acum  30 
de  ani  pr  n  casele  creştinilor  noştri,  mai  în  fiecare,  la 
loc  de  frunte,  găseai  trei  icoane:  în  mijloc  Răstignirea 
Domnului ,  încadrată  de  scenele  impresionante  ale  chi¬ 
nuirii  Iui,  deoparte  Maica  Domnului ,  plângând  şi  ru- 
gându-se  pentru  noi,  şi  de  alta  înfricoşata  Judecată  de 
pe  armă ;  în  faţa  lor  ardea  candela,  şi  seară  de  seară 
ai  casii  băteau  mătănii  şi  ziceau  «ocinaşele». 

Acest  fel  de  icoane,  azi,  nu  se  mai  prea  găseşte, 
fiindcă  nu  mai  au  căutare,  nu  ne  mai  plac. 

Şi  ce  înţeles  adânc  avea  şi  are  cinstirea  lor!  A  pune 
înaintea  ochilor  tăi  icoana  pătimirii  Domnului  şi  a-i  jertfi 
zilnic  câteva  clipe  de  contemplare  mistică,  dovedea,  că 

tu  ai  înţeles  şi  eşti  convins,  că  «sufletul  mai  mare  este 
decât  trupul»,  că  pentru  înfrumseţarea  şi  desăvârşirea 
lui  s’a  adus  jertfa  cea  mare  de  pe  Golgota,  că  pe  el 
ai  să  pui  preţul  cel  mai  mare  şi  pentru  eliberarea  lui 
de  sub  cutropirea  vremelnicelor  ispite  ai  să  dai  lupta  cea 
mai  dârză,  făcând  adeseori  să  sângereze  şi  trupul  tău. 

In  drumul  spre  spiritualizarea  vieţii  tale,  lumea  cea 
de  jos  te  va  face  să  cazi,  va  căuta  să  te  zdrobească, 
dar  Maica  Domnului,  simbolul  virtuţii,  al  castităţii,  al 
simplităţii  moravurilor,  al  îndurării  fără  margini,  se  în¬ 
duioşează,  cu  pilda  vieţii  ei  pământene  te  îmbărbătează 
şi-ţi  îmbie  armele,  şi  cu  rugăciunile  ei  de  azi,  te  ajută 
să  birueşti. 

Că  tu  trebue  să  lupţi  neîncetat  şi  dârz  cu  răul  din 
tine  şi  din  afară  de  tine,  pentru  a  trece  din  vremelnicie 
în  vecinicie,  adecă  «din  trup  sufletesc  să  devii  trup 
duhovnicesc 1  complect  spiritualizat,  cum  spune  Sf. 
ap.  Pavel,  că  trebue  «să  omori'  cu  Duhul  faptele  tru¬ 
pului  şi  să  fii  viu» 2  când  se  va  face  bilanţul  cuge¬ 
telor,  simţemintelor  şi  faptelor  tale  bune  şi  rele,  în  lu¬ 
mina  Vecimciei,  la  judecata  cea  mare ,  a  cărei  înfricoşe- 
toare  icoană  o  ai  zilnic  în  faţă. 

Icoanele  de  sticlă,  rudimentar  zugrăvite,  vorbeau 
cu  înţeles  adânc  ca  cei  mai  vestiţi  savanţi  ai  rasei  albe 
adunaţi  în  Septemvrie  trecut  la  congresul  internaţional 
de  cercetări  psihice  dela  Paris,  spuneau  exact  ca  ei: 
trup  şi  suflet  sunt  existenţe  de  naturi  deosebite;  «su¬ 
fletul  este  celce  face  viu»,  el,  sufletul  nemuritor,  el  di- 
rige  evoluţia,  nu  materia,  cum  vă  învăţa  materialismul 
«a  cărui  bază  ştiinţifică  —  demonstra  doctorul  Maxvell 
din  Bordeaux  —  astăzi  nu  mai  poate  fi  susţinută»,  şi 
evoluţia  te  îndreaptă  spre  cerul  conştiinţii,  spre  desă¬ 
vârşirea  asemănătoare  cu  a  Tatălui  de  acolo,  ideal, 
care  fructifică,  cum  a  mai  fructificat  viaţa,  cu  roade  vred¬ 
nice  de  nemurire.  Dar  aceasta  e  oare  altceva  decât  elibe¬ 
rarea  sufletului  ?  Nu  e  tocmai  recunoaşterea  supre¬ 
maţiei  Iui,  redarea  drepturilor  lui,  spiritualizarea  vieţii? 
—  Şi  sufletul,  în  zbuciumul  lui  de  azi,  caută  altceva? 

1  1  Cor.  15,  44. 

4  Rom.  8,  13. 

Atâta  a  dorit  pe  vremea  cezarilor  romani,  atâta  do¬ 
reşte  şi  azi!  Dar  cum  pentru  această  operă  puterile 
învăţaţilor  antici  n’au  însemnat  mai  nimic,  singure  nu 
pot  prea  mult  nici  ale  celor  de  azi;  trebue  să  li  se 
adauge,  spre  a  le  fortifica  şi  înviora, >  puterea  lui  Isus 
Hristos  şi  a  evangheliei  Lui  crezute  şi  practicate  cu 
fanatism,  aşa  ca  din  creştinii  rămaşi  încă  «duhovni¬ 
ceşti»  să  se  ridice  «nebunii»,  cari  să  «înţelepţiască» 
din  nou  lumea.  Iată  imperativul  categoric  al  zilelor 
noastre!  Iată  porunca  cea  mai  mare!  Ferice  de  lumea 
ce  i  se  va  supune!! 

Iubiţi  Creştini  şi  Fraţi! 

Evanghelia  nu  e  ceeace  spun,  ceice  n’au  cetit-o 
niciodată.  In  cele  mai  mici  fragmente  ale  ei  glăsuieşte 
vecinicia  şi  ascunde  adevăruri  de  viaţă  atât  de  mari  «că 
cerul  şi  pământul  vor  trece»  dar  ele  nu,  până  se  vor 
plini  toate.1  Crezută,  meditată  şi  făcută  cu  inima  cu¬ 
rată  a  unui  copil,  face  minuni  în  orice  vreme,  fiindcă 
alăturea  de  ea  şi  de  voinţa  ta  stă  darul  lui  Dumnezeu. 

Iată  bunăoară  fragmentul  cetit  azi  din  evanghelie,  * 
evidenţiază  patru  mari  adevăruri  cu  nemăsurată  putere 
de  spiritualizare,  asupra  cărora,  nu  păgubindu-vă,  vă  rog 
să  osteniţi  a  cugeta  îndelung. 

Ne  spune  întâi,  că  orice  faptă  izvoreşte  din  resor¬ 
turile  intime  ale  sufletului,  din  credinţa  despre  lume  şi 
viaţă,  care-1  stăpâneşte,  de  aceea  după  roade  vei  cu¬ 
noaşte  pomul,  după  faptele  lui.  mari  şi  mici,  omul.3 

Al  doilea,  că  nimic  din  ceeace  se  petrece  bun  sau 
rău  în  sufletul  omului,  de  unde  apoi  poate  trece  în 
fapte  bune  şi  rele,  nu  se  pierde  niciodată,  ci  rămâne 
să  te  sprijinească  sau  să  te  osândească  atunci,  când 
vremea  se  va  îneca  în  vecinicie. 

Al  treilea:  că  faptele,  lucrurile  şi  totul  pe  lume  au 
atâta  preţ,  cât  le  împrumută  sufletul,  că  dela  el  îşi  deţin 
valoarea;  un  păhar  de  apă,  o  bucăţică  de  pane,  un  adă¬ 
post  pentru  un  strein,  o  vorbă  bună  pentru  un  bolnav, 
o  cercetare  a  unui  întemniţat,  învăhii+e  discret  în  iub:re 

1  Matei  5,  18  şi  Luca  21,  33. 

1  Matei  25,  31  -  46. 

*  v.  Matei  7,  18. 

creştinească,  ajung  mai  de  preţ  decât  aurul  şi  diamantul, 
ajung  valori  vecinice,  cari  rescumpără  viaţa  cea  fără 
de  sfârşit. 

Şi  al  patrălea  adevăr:  de  vrem  să  spiritualizăm  şi 
inobilăm  viaţa  şi  de  vrem  celor  trecătoare  să  le  dăm 
netrecătoria,  să  facem  totul  în  numele  lui  Isus  Hristos 
şi  împreună  cu  El,  «căci  fără  de  Mine  nu  puteţi  face 
nimic»,1  demn  de  viaţă. 

Cine  dintre  ceice  cugetă  nepreocupat  contestă  pu¬ 
terea  de  spiritualizare  şi  îndreptare  a  vieţii  numai  a 
acestor  patru  adevăruri,  când  ar  fi  urmate  cu  fanatism 
în  fiecare  clipă?  Câtă  putere  trebue  să  aibă  atunci  în¬ 
treaga  evanghelie! 

Eliberaţi  deci  sufletul  prin  Hristos  şi  Evanghelie! 
Şi  atunci  relele  vor  dispărea,  iar  virtutea  va  răsări  din 
pământ  şi  cu  puterea  căldurii  de  sus  se  va  înălţa  până 
la  cer,  ridicând  cu  sine  până  acolo  şi  pe  oameni,  şi  va 
împăca  familii  şi  clase,  şi  va  adumbri  în  dragoste  de 
frate  popoare  învrăjbite,  va  salva  opere  de  veacuri  şi 
va  crea  opere,  ce  vor  înfrunta  cu  zimbetul  sfinxului 
egiptean  veacurile  viitoare  şi  rânjetul  neputincios  al 
colţilor  lor  distrugători  până  la  ziua,  când  Domnul 
«iarăşi  va  să  vie,  cu  mărire»,  să  statornicească  pe  veci 
binele  în  hotarele  împărăţiei  Sale  fără  de  sfârşit.  Amin. 

Pr.  Gh.  Maior. 


De  sfintele  Paşti . 

„Mea marile  foaie,  laudă  îngropării 
aduc ,  Mristoase  al  mea 

Lumina  cucereşte  uâsduhurile  şi  'n  unde  de  belşug  se 
revarsă  asupra  pământului  înviorându-l. 

Fiori  de  bucurie  sărbătorească  umple  întreaga  fire!  E 
praznicul  luminei  binecuvântate ;  nu  e  făptură  să  nu  se  îm¬ 
părtăşească  din  darul  ei  dumnezeesc ;  bucurie  a  primăverii, 
bucurie  a  învierii,  bucurie  a  desrobirii,  cât  de  mult  am  dorit 


'  loan  15,  5. 

de  tine,  cât  de  mult  te-am  visat  în  amurgurile  grele  de  tri¬ 
st  efe  şi  sterpe  de  nădejde,  ale  zilelor  de  iarnă!... 

Puteri  nehotărnicite  de  nici  o  sfială,  năvălesc  şi  sporesc 
şi  biruiesc  în  flori  şi  ’n  inimile  oamenilor. 

Vieaţa  e  în  clocot  de  zămisliri  nouă :  se  zămislesc  minu¬ 
nile  frumuseţii  fără  istov. 

Sârguiesc  să  se  înnece  în  raza  de  soare,  albinele  har¬ 
nice,  dorind  de  sporul  fagurilor  şi  de  mireazma  cucernică  a 
aluatului  din  care  se  frământă  lumânările  sfinte  de  pe  altare. 

Au  început  păresimile  şi  vremea  patimilor  Domnului, 
nu  e  departe...  Copiii  îşi  pleacă  ochii  lor  curaţi  ca  rouă 
zorilor,  pe  rostul  cântărilor  de  prohodire,  şi  în  inima  lor  cernită 
de  durere,  se  aprinde  smirna  iubirii  şi  compătimirii  pentru 
atâtea  chinuri  fără  de  înţeles: 

„In  mormânt  viaţă,  pus  ai  fost  Hristoase,  şi  s’au 

spăimântat  oştirile  îngereşti !“ .  Lacrimi  grele  picură  pe 

foile  prohodului  străbun,  moştenit  cu  scumpătate  dela  îna¬ 
intaşii  lor  în  evlavie,  ca  un  prinos  de  recunoştinţă  negrăită. 

De  ce  a  trebuit  atâta  suferinţă,  de  ce  s’a  cerut  atâta 
prisos  de  sânge,  de  ce  aiâta  potop  de  nedreptate  şi  atâtea 
puhoaie  de  ură  în  lume? 

„Te  mărim  pe  tine,  Doamne  Isuse,  şi  îngroparea  îţi 
cinstim  şi  patimile,  că  din  munca  iadului  ne-ai  isbăvit" ..... 

Mustul  vieţii  fierbe  fără  potol  în  brazdele  proaspete  ale 
ogoarelor.  Pasările  albe  ale  primăverii  svâcnesc  ca  nişte 
fiori  ale  cerului  şi  zărzârii  zâmbesc  în  grădini  ninse,  pare 
peste  noapte,  de  flori  rumene,  drumeţul  îşi  caută  popas  unde-i 
soare,  şi  sufletul  odihnă  în  uimire. 

„Cel  frumos  cu  chipul,  decât  oamenii  toţi,  ca  un  om 
se  vede  mort  şi  fără  de  chip;  celce  firea  toată  a  înfrum- 
seţat“.  Cât  de  greşit  şi-a  înţeles  omul  rostul  vieţii  lui  şi  la 
câte  ispăşiri  dureroase,  s’a  sortit  singur  prin  atâta  neînţe- 
lepciune  !... 

„O  nespusa  ta  răbdare,  bunule!"  — 

In  toiul  bucuriei  luminei  şi  în  alaiul  biruinţii  vieţii,  pă¬ 
mântul  şi-a  deschis  sânul  de  neguri  ca  să  primească  jerfa 
isbâvitoare : 

„Ca  grăunţul  de  grâu,  întrând  tu  în  pământ,  spic  prea 
mult  înmulţitor  nouă  ne-ai  crescut,  isbăvind  pe  oamenii  cei 
din  Adam“  ! . . . 

Nori  grei  au  întunecat  zările  lumii  şi  umbrele  lor  uriaşe 
au  coborât  în  sufletele  oamenilor  desnădejdea : 

„S'a  schimbat  făptura  privind  patima  ta  că  cu  tine  — 
au  pătimit  toate  câte  sunt,  făcător  a  toate  cunoscându-te“. 

Şi  zidirea  de  Duh  a  îngerilor,  neatinşi  de  prihană,  s'a 
tulburat  şi  s’a  înfiorat  de  osânda  morţii : 

„Cereştile  cete,  mort  văzând  pe  Stăpânul,  pentru  noi 
sau  spăimântat  şi  au  tremurat  şi  cu  aripile  s’au  acoperit" ! 

Ci  peste  prăpăstiile  morţii  firea  omenească  topită  în 
păcat  a  fost  înălţată  pe  culmi  de  sfinţenie : 

„Suind  tu  pe  cruce,  împreunai  suit  şi  pe  oamenii  cei 
vii! . 

„In  mormânt  nou  te-ai  pus,  înoind  Hristoase  firea 
oamenilor". 

Dumnezeu,  prin  taina  proslăvită  a  întrupării,  supu- 
nându-se  morţii,  a  răpus  moartea  şi  a  pus  în  neasfinţitâ 
lumină  adevărul  nemuririi ! 

„Unul  din  Treime,  de  ocară  moarte  rabdă  pentru  noi 
cu  trupul,  binevoind ;  se  tem  toate  şi  pământul  tremură". 

„Laud  îngroparea,  mă  închin  patimilor  şi  puterea  îţi 
măresc  Milostive,  că  m’ai  deslegat  de  patimi  putrede!".. 

Svon  de  tânguire  se  lămureşte  în  lume.  Suspină  adânc 
sufletul  omenirii  căci: 

„Cu  batjocură  să  îmbracă  ceice  împodobeşte  cerul, 
stelele,  luceferii,  soarele  şi  pământul  tot  i-a  înfrumuseţat". 

Din  besnele  chinurilor  şi  desnădejdii,  iese  la  lumina 
veciniciei  cugetul  desmetecit  de  vederea  lui  Hristos. 

„Slavă  ţie  Doamne,  ceice  dai  vieaţa  şi  iadul  l-ai 
omorît". 

Trezite  din  somnul  adânc  al  păcatului,  popoarele  pă¬ 
mântului,  îşi  desluşesc  rostul  de  taină  al  morţii  Fiului  dum- 
nezeesc  : 

„Neamurile  toate,  laudă  îngropării  aduc,  Hristoase  al 
meu". 

Pacea  sufletelor  e  zăbavnică.  0  zăticneşte  pornirea  spre 
rău  a  firii.  Ura  pustieşte  lanurile  vieţii,  cosaşii  morţii  sunt 
fără  preget  şi  slujba  lor  nu  e  fără  spor : 

„Pace  adunării,  nouă  mântuire,  prin  înviere-ţi  dă-ne“ 

_ Roiul  copiilor  cucernici  care-şi  înfrăţiseră  glasurile 

şi  lacrimile  în  tânguirile  prohodului,  se  împrăştie  ca  la  o 
adiere  de  aripi  îngereşti: 

„Robilor  tăi,  maică,  dă -le  ca  să  vază  învierea  Fiului 
Tău," . 

Pe  muşuroaiele  care  strivesc  sub  povara  lor  de  tină, 
atâtea  trupuri  părăduite  de  moarte,  se  despică  în  taina  amur¬ 
gului  şi  înfloresc  lăcrimioarele. 

Clopotul  plânge  ca  la  aţipirea  în  vecinicie  a  unui  copil. 
Candelele  străjuesc  cu  lumina  lor  lină  chipurile  sfinţilor  tă¬ 
cuţi  de  pe  catapeteasmă.  Copiii  culeg  flori  pentru  învierea 
Domnului...  Undeva  într’un  tufiş  de  liliaci  plânge  o  privi¬ 
ghetoare  singuratecă.  Primăvară  dulce,  tu  eşti  solia  în¬ 
vierii  noastre  —  prin  tine  voi'beşte  inimilor  noastre,  Dum¬ 
nezeu !...  Prof.  Dr.  Gr.  Cristescu. 


MIŞCAREA  LITERARA. 

Das  Ortodoxe  Christentum  des  Ostens,  Sein  Wesen 
und  seine  gegenwărtige  Gestait.  Gastvortrăge,  gehalten  an 
der  Berliner  Universităt  von  Ştefan  Zankow,  Profesor  an 
der  Universităt  zu  Sofia.  Furche-Verlag  Berlin  1928.  Pag. 
148.  Broş.  6  M.  Legată  7'20  M. 

Ceîuice  trăieşte  în  contact  cu  noua  literatură  religioasă 
a  Occidentului  nu-i  va  fi  greu  de  loc  să  constate  interesul 
deosebit  pe  care-I  manifestă  de  o  vreme  încoace  acest 
Occident  faţă  de  legea  ortodoxă  a  Răsăritului. 

Cauzele  acestui  interes  sunt  multiple.  Ele  trebuesc 
căutate  însă  îndeosebi  în  trezirea  generala  a  sentimentului 
religios,  în  setea  după  mai  mult  misticism  în  viaţă,  după 
elementul  contemplativ  al  vieţii  spirituale,  caracteristică 
Orientului. 

Nu  puţin  a  contribuit  însă  Ia  trezirea  acestui  interes 
nici  „împrăşfierea  rusească"  de  după  răsboiu;  nici  confe¬ 
rinţele  mondiale,  zămislite  din  năzuinţa  de  reunire  a  bise¬ 
ricilor  creştine,  conferinţe  la  cari  au  participat  în  număr 
considerabil  şi  reprezentanţi  ai  Bisericii  ortodoxe  de  pre¬ 
tutindeni. 

Cartea  dlui  profesor  Dr.  Ştefan  Zankow  dela  Univer¬ 
sitatea  din  Sofia  încă  este,  cel  puţin  indirect,  rezultatul 
viului  interes  pe  care-l  arată  Apusul  faţă  de  creştinismul 
ortodox  al  popoarelor  răsăritene. 

Ea  cuprinde  şase  conferinţe  ţinute  de  autor  în  seme¬ 
strul  de  vară  al  anului  1927,  la  universitatea  din  Berlin. 

Răspunzând  onorabilei  invitaţii  ce  i  s’a  făcut  din  partea 
amintitei  Universităţi  şi  ţinând  aceste  conferinţe,  dl  Şt.  Zan- 
kow  a  adus  un  îndoit  serviciu :  ascultătorilor  şi  cititorilor 
cărţii  şi  Bisericii,  al  cărui  fiu  distins  este. 

Intr  adevăr  cartea  dlui  Zankow,  zidită  sistematic,  pe 
temeiul  unei  largi  bibliografii  pe  care,  cunoscând  aproape 
toate  limbile  neamurilor  ortodoxe,  autorul  a  putut-o  con¬ 
sulta,  şi  pe  temeiul  unei  largi  experienţe  personale,  va 
avea  darul  să  contribue  în  niăsură  considerabilă  la  lămu¬ 
rirea  Apusului  asupra  esenţei  ortodoxiei  răsăritene. 

Şi  apusul  are  nevoe  de  această  lămurire  venită  dela 
chiar  fiii  Bisericii  noastre.  Căci  în  această  privinţă  apusul 
a  dovedit  că  este  într’o  cumplită  eroare.  Inclusiv  eruditul 
teolog,  aproape  octogenar  A.  Harnack.  Când  vor  cunoaşte 
Apusenii  comorile  spirituale  fără  seamăn  ale  Bisericii  orto¬ 
doxe,  suntem  convinşi  că  vor  iubi  această  Biserică,  aşa 
cum  au  iubit-o  toţi  câţi  au  ajuns  să  le  cunoască.  Şi  în 
felul  acesta  drumul  spre  „UDa  sfântă"  se  va  deschide 
mai  larg. 

Dar  repet,  dl  Şt.  Zankow  a  adus  un  preţios  serviciu 
şi  ortodoxiei,  sporindu-i  prestigiul  prin  conferinţele  D-Sale 
menite  să  risipească  nedumeriri  şi  erori  şi  să  ducă  în  Apusul 
blindat  în  propriile  sale  prejudiţii  lumină  dela  Răsărit,  lu¬ 
mina  lui  Hristos. 

Prin  publicarea  acestor  conferinţe  Ia  îndemnul  eru¬ 
ditului  profesor  de  teologie  A.  Deissmann  dela  Berlin  — 
dl  Zankow  a  dat  gestului  de  apostolat  al  D-sale  o  şi  mai 
mare  amploare. 

Cartea  cuprinde  şase  capitole :  1.  Chestiuni  introductive. 
2.  Crezul  3.  Biserica.  4.  Cultul.  5.  Evlavie  şi  activitate. 
6.  Reprivire  şi  perspective,  —  în  care  autorul  expunând 
în  chip  magistral  tot  ceeace  formează  belşugul  de  învăţă¬ 
tură  şi  viaţă  esenţială  şi  proprie  creştinismului  ortodox  al 
răsăritului. 

Mai  este  oare  nevoe  să  recomandăm  această  carte  ? 

Prof.  N.  COLAN. 

* 

„Religiose  Besinnung"  revistă  trimestrială  în  ser¬ 
viciul  aprofundării  credinţei  creştineşti  şi  al  înţelegerii  ecu¬ 
menice  (Redactor:  Dr.  Georg  Boss,  Nurnberg,  Okenstrassse 
17,  Stuttgart,  Stiftstrasse  17).  „Religiose  Besinnung"  nu 
este  o  revistă  nouă,  ci  e  numai  o  altă  numire  a  revistei 
„Una  sancta",  care  a  fost  silită  să-şi  sisteze  apariţia  sub 
aceasta  firmă,  cu  începutul  anului  curent,  în  urma  edictului 
de  oprelişte  dat  de  cătră  sf.  Scaun  în  anul  trecut  cătră 
toţi  credincioşii  romano -catolici,  clerici  sau  laici,  oprindu-i 
cu  asprime  pe  aceştia  dela  orice  colaborare  la  acest  organ 
bisericesc  interconfesionaL 

Pe  paginile  acestei  reviste  putem  ceti  părerile  unor 
renumiţi  cugetători  ai  veacului.  Timpul  în  care  trăim 
pretinde  o  adâncire  în  cele  sufleteşti  şi  o  lărgire  a  per¬ 
spectivei  noastre  spirituale.  Prăpăstiile  săpate  de  timp 
între  creştin  şi  creştin  nu  le  poate  astupa  nici  o  minte 
omenească,  nici  un  plan  omenesc  făurit  fără  Duhul 
lui  Dumnezeu.  Insă  aceste  abisuri  să  nu  închidă  nici 
când  privirea  noastră  liberă,  nici  să  nu  împiedice  o 
convorbire  cu  intenţia  unei  înţelegeri.  Pentruca  să  putem 
realiza  aceasta  intenţie  ni  se  cere  mai  întâi  de  toate  o 
fidelitate  neclintită  în  credinţa  cea  dreaptă,  ca  apoi  de  aici 
să  păşim  în  faţa  problemelor  din  timpul  nostru.  La  des- 
baterea  aceastor  probleme  ni  se  cere  să  părăsim  atitudinea 
duşmănoasă  de  până  acum,  căci  din  o  apropiere  a  confe¬ 
siunilor  se  vor  naşte  neîncetat  datorii  nouă  ale  înţelegerii 
şi  ale  dragostii  creştineşti.  Dacă  aceste  datorii  vor  fi  des¬ 
considerate,  credinţa  nu-şi  va  putea  îndeplini  chemarea  sa, 
aşa  cum  se  cere. 

A  servi  o  înţelegere  mai  corectă  şi  o  realizare  pro: 
gresivă  a  acestor  datorii,  este  ideea  conducătoare  a  revistei 
„Religiose  Besinnung".  Ea  nu  vrea  să  propage  nici  un 
fel  de  învăţătură  şi  nu  se  atinge  de  credinţa  nimănui,  ci 
ne  chiamă.  numai,  să  stăm  de  vorbă  asupra  problemelor 
vieţii  religioase  ridicându-ne  deasupra  prăpăstiilor  confe¬ 
sionale.  Ea  tinde  spre  o  adâncire  a  vieţii  religioase  cre¬ 
ştineşti,  spre  o  cunoştinţă  reciprocă  între  credincioşii  de 
diferite  credinţe  şi  spre  o  mai  pruîundă  înţelegere  omenească. 

Primul  număr  apărut  în  Aprilie  a.  c.  cuprinde,  între 
altele: 

1.  Creştinis  nul  oriental  şi  protestantismul.  [O  cores¬ 
pondenţă  între  prof.  Dr.  Bulgacov  şi  parorul  Ehrenberg). 

2.  Realismul  religios,  de  Dr.  Buchheim. 

3.  Drumul  pieziş.  [Cugetări  asupra  circularei  papale 
referitoare  la  unitatea  bisericească],  de  Dr.  G.  Boss. 

4.  Audienţă  la  papa,  de  Dr.  Haeberlin. 

5.  O  lucrare  laică  pentru  ideea  ecumenică,  de  Alex. 
Baldus. 

6.  învăţătura  mistico-ascetică  a  Orientului  creştin,  de 
prof.  Dr.  N.  Arse  ni  ev. 

7.  Catolicitatea  cultului,  de  păr.  Schorleiner. 

8.  Margiuire  şi  înţelesul  filosofiei  religioase,  de  Dr. 
C.  Dyrssen. 

9.  Inoirea  filosofiei  din  spiritul  creştinismului  oriental, 
de  Dr.  K.  Petraschec. 

10.  Noua  literatură  etico-socială,  de  Dr.  F.  Miiller. 

11.  Unitatea  confesională  în  soluţionarea  problemei 
sociale,  de  pastorul  Lutze. 

La  acestea  se  adaogă  o  vastă  cronică  literară,  dife¬ 
rite  întrebări,  discuţii  etc.  Dr.  N.  T. 

* 

O  carte  venită  la  timp.  In  editura  Librăriei  Diecezane 
din  Arad  a  apărut:  „Treisutecincîzeci  de  Pilde  pentru 
predici  şi  alte  cuvântări"  scrisă  de  P.  Sf.  Episcop  Grigorie 
al  Aradului  şi  părintele  Protosinghel  Dr.  Austin  Suciu. 

Aceasta  lucrare  este  aproape  cu  totul  nouă  în  acest 
gen,  deoarece  încercările  de  până  acum  nu  au  aspectul 
unei  opere  sistematice,  cum  e  cea  de  faţă.  Pe  aproape 
400  pagini  cuprinde  350  pilde,  luate  din  istoria  universală, 
din  istoria  Românilor,  din  Sf.  Scriptură,  din  scrierile  sfin¬ 
ţilor  Părinţi  şi  din  vieţile  şi  experienţa  altor  bărbaţi  celebri, 
precum  şi  din  viaţa  de  toate  zilele.  Pildele  sunt  grupate 
după  conţinutul  lor,  în  mod  alfabetic  şi  cele  mai  multe  au 
şi  câte  un  citat  din  Sf.  Scriptură  şi  câte  o  aplicaţie  nime¬ 
rită.  Celce  le  utilizează,  găseşte  imediat  şi  fără  multă  os¬ 
teneală  pilda,  care-i  este  necesară. 

Nu  numai  preoţii,  ci  chiar  catiheţii,  învăţătorii  şi  alţi 
intelectuali  găsesc  aici  materialul  bogat  pentru  cuvântări, 
diferite  exortări  şi  lecţiuni  catihetice  iar  famiile  creştine 
o  lectură  distractivă,  edificatoare  şi  folositoare. 

Recomandăm  deci  cu  insistenţă  această  carte,  care 
vădeşte  inspiraţia  înaltă  şi  curată  a  autorilor  de  a  contribui 
cât  mai  efectiv  la  strălucirea  cuvântului  divin  în  inimile 
setoase  ale  creştinilor  de  azi. 

Cartea  costă  100  Lei,  plus  12  Lei  pentru  francarea 
recomandată  şi  se  poate  procura  dela  Librăria  Diecezană 
din  Arad,  dela  Librăria  Pavel  Suru  din  Bucureşti  şi  alte 
Librării  din  ţară. 


CRONICA. 

EXTERNĂ. 

Tragicul  sfârşit  al  tratativelor  dintre  biserica  Romei 
şi  biserica  anglicană.  Ultimele  ştiri  venite  dela  biserica 
Romei  şi  biserica  anglicană  ne-au  făcut  să  înţelegem  des- 
nodământul  trist  al  unor  vechi  tratative  de  unire  între  am¬ 
bele  biserici.  Recenta  enciclică  a  papei  Piu  al  XI,  trimisă 
în  lumea  largă  şi  criza  bisericii  anglicane,  nu  numai  că  au 
o  coincidenţă  de  timp,  dar  pornesc  din  acelaş  conglomerat 
pregătit  în  taină  de  ambele  biserici,  care  a  explodat  cu 
răşunet  mondial.  Trădare  fără  nici  un  scrupul  dfe  o  parte, 
lacrimi  şi  lucruri  încurcate  de  altă  parte,  sunt  realitatea 
crudă  a  zilei.  Pentru  a  înţelege  mai  bine  acest  desnodă- 
mânt,  vom  face  o  mică  privire  retrospectivă  a  negociaţiu- 

nilor  dintre  cele  două  biserici,  urmărind  stadiul  la  care  au 
ajuns  motivul  ruperii  lor. 

Tratativele  de  unire  între  Roma  şi  biserica  anglicană 
au  început  şi  s’au  accentuat  mai  mult  în  ultimii  ani  sub  denu¬ 
mirea  de  « Convorbirile  dela  Malines ».  Malines  este  oraşul 
de  reşedinţă  al  arhiepiscopiei  catolice  din  Belgia  şi  deci 
bine  plasat  pentru  întâlnirile  delegaţilor  celor  două  biserici- 

Cardinalul  belgian  Mercier,  vestit  prin  hotărâta  sa  ati¬ 
tudine  faţă  de  ocupaţia  germană  a  Belgiei  în  timpul  marelui 
războiu,  a  fost  cu  adevărat  şi  sufletul  acestor  negociaţiuni 
între  Roma  şi  biserica  anglicană  Ia  Malines.  Din  partea 
bisericii  anglicane,  arhiepiscopul  de  Canterbury  purta  viu 
interes  tratativelor  prin  diferiţi  delegaţi. 

Tratativele  între  cele  două  biserici  încep  în  Octomvrie 
1921,  se  continuă  în  Decemvrie  aceiaşi  an,  apoi  în  Martie 
1923,  pentru  a  se  termina  cu  memorabila  şedinţă  ţinută 
sub  preşidenţia  cardinalului  Mercier  în  anul  1925  luna  Maiu. 

Tratativele  şi  concluziile  lor  au  format  un  secret  din 
partea  ambelor  biserici.  Papa  dela  Roma  îşi  rezerva  numai 
momentul  când  să  trimbiţeze  succesul  repurtat  asupra  bi¬ 
sericii  anglicane.  Cardinalul  Mercier  tăinuia  deliberările, 
însă  era  mandatarul  oficia!  al  Papei  Piu  ai  Xl-lea,  după 
cum  ne  vorbeşte  foaia  catolică  „La  vie  catholique"  de  o 
vizită  specială  a  cardinalului  la  Roma  în  anul  1925,  după 
care  a  dat  vagi  comunicări  lumii  catolice:1  „Aceasta  nu 
înseamnă  de  sigur  că  unirea  bisericilor  este  făcută  şi  că 
ne  putem  aştepta  să  vedem  mâine  biserica  anglicană  că 
aderă  în  masă  la  unitatea  catolică ;  dar  lucru  incontestabil 
este  că  situaţia  merge  spre  îmbunătăţire". 

Prin  urmare  scopul  tratativelor  era  bine  fixat,  trata¬ 
tivele  către  unire  mergeau  în  progres,  papa  Piu  al  Xl-lea 
era  informat  personal  de  toate,  —  însă  ordinea  de  zi  era 
să  se  păstreze  în  secret  toate  demersurile.  Care  era  însă 
adevăratul  motiv  al  adâncului  mister? 

Această  descoperire  ne-o  fac  jurnalele  bisericii  ro- 
mano-catolice  în  timpul  de  faţă,  după  eşecul  bisericii  an¬ 
glicane  cu  „Prayer-Book"  şi  deci  dugă  spulberarea  tuturor 
iluziilor  de  unirea  a  celor  două  biserici.  Astfel  „La  vie  ca- 
tolique"  în  baza  informaţiilor  date  de  corespondentul  spe¬ 
cial  dela  Roma  [5  Februarie  1928],  declară  că  toată  tă¬ 
cerea  în  chestiunea  tratativelor  dela  Malines,  se  datoreşte 
nu  atât  prudenţii  tradiţionale  a  curiei  romane,  cât  mai  ales 
opoziţiei  foarte  vii  ce  ar  fi  făcut- o  episcopatul  anglican. 
Acţiunea  şi  mişcarea  convertirilor  individuale,  singura  cale 
de  revenire  a  anglicanilor  la  unitatea  romană,  era  socotită 


'  Rome  et  Ies  «Conversations  de  Malines».  La  vie  ealholique  11  Fe- 
vrier  1928. 

de  episcopat  ca  cea  mai  primejdioasă.  Ceva  mai  mult,  dl 
Eduard  Devoghel,  care  ne  face  aceste  destăinuiri,  ne  tră¬ 
dează  şi  pe  arhiepiscopul  de  Canterbury,  despre  care  spune 
deschis  că  a  fost  persoana  care  a  crezut  că  este  necesar 
să  se  ţină  în  secret  toate  tratativele  şi  documentele  dela 
Malines  în  jurul  momentului  revizuirii  cunoscutei  cărţi  de 
ritual  „Prayer  Book“,  care  începuse  provocarea  desbaterii 
însufleţite  în  lumea  protestantă. 

Negociaţiunile  dela  Malines  ajunseră  deci  pe  o  treaptă 
înaintată,  influenţând  pe  cale  indirectă  începutul  unei  nouă 
organizaţiuni  de  viaţă  religioasă  în  interiorul  bisericii  an¬ 
glicane.  Ce  era  de  fapt  „Prayer  Book"  în  biserica  angli¬ 
cană  decât  cea  mai  de  seamă  carte  întrebuinţată  după  Bi¬ 
blie  ?  „Prayer  Book“  cartea  de  ritual  a  bisericii  anglicane 
redactată  pentru  primadată  în  anul  1549  şi  încorporată  în 
Constituţia  engleză  în  1571  cuprindea  liturgia  oficială  a 
cultului  public,  serviciul  comuniunii,  botezului,  confirmării, 
cununiei,  servicii  funebre,  cele  39  de  articole  ale  confe¬ 
siunii  de  credinţă  anglicană,  pasagii  biblice  şi  Vechiul  şi 
Noul  Testament  şi  diferite  rugăciuni  pentru  cultul  public 
şi  ierurgii  particulare.  Ori,  tocmai  această  carte  de  ritual 
a  bisericii  anglicane  prin  revizuirea  şi  adăogirile  ce  i  se 
făcuseră,  demasca  spiritul  bisericii  romano- catolice,  introdus 
în  practicele  religioase  anglicane. 

Ziua  de  15  Decemvrie  1927  a  fost  dupăcum  ştim  ziua 
fatală  când  această  carte  a  fost  respinsă  în  Camera  Co¬ 
munelor  cu  247  voturi  contra  205.  Teama  arhiepiscopului 
de  Canterbury,  primatul  bisericii  anglicane,  s’a  împlinit, 
fapt  ce  l-a  făcut  să  părăsească  Camera  Comunelor  cu  la¬ 
crimile  în  ochi,  susţinut  de  arhiepiscopul  de  York. 

Care  a  fost  atitudinea  bisericii  romano- catolice  după 
această  criză  ivită  în  sinul  bisericii  anglicane?  Lepădarea 
de  toate  negociaţiunile  din  trecut  şi  ascunderea  sub  cutele 
tradiţionalelor  enciclice  ale  curiei  papale.  Osservatore  ro¬ 
mano  în  care  altădată  se  puteau  vedea  comunicări  asupra 
negociaţiunilor  dintre  Roma  şi  biserica  anglicană,  acum 
declară  că  Papa  n'a  luat  niciodată  act  de  tratativele  dela 
Malines  decât  „ca  de  un  fapt  survenit  între  persoane  par¬ 
ticulare  fără  nici  im  mandat".  Iată  diplomaţia  curiei  pa¬ 
pale.  Oportunismul  oamenilor  fără  inimă  este  tot  ce  poate 
caracteriza  mai  mult. 

Nu  cumva  biserica  romano  catolică  simulează  o  retra¬ 
gere  strategică  de  pe  frontul  anglican?  Mgr.  Fonteneile  în 
preamărirea  papei  Piu  al  Xl-lea  cu  ocazia  viitorului  jubileu  1 
nu  uita  a  socoti  recenta  enciclică  ca  p=  un  vânt  puternic 
care  va  trece  pe  deasupra  tuturor  confesiunilor  împărţite 


1  Sa  Saintcte  Pie  Xl-e  par  Mgr.  Fontenelte.  „La  vie  catholique". 

şi  muribunde,  aruncând  ramurile  moarte  şi  apropiind  de 
tulpina  bătrână  în  viaţă,  toate  ramurile  încă  sănătoase. 
Aceasta  este  nădejdea  curiei  romane. 

Numai  o  scurtă  privire  asupra  acestei  diplomaţii  ome* 
neşti  a  curiei  papale,  ne  înfioară,  când  vedem  din  nou  vechea 
deviză :  „Scopul  scuză  mijloacele".  Crede  biserica  romano- 
catolică  că  va  reuşi  să  ajungă  la  unirea  bisericilor  creştine 
cu  asemenea  mijloace  ?  Ne  îndoim. 

Iată  de  ce  biserica  ortodoxă  de  răsărit  este  şi  va  fi 
centrul  de  greutate  în  importanţa  şi  actuala  chestiune  a 
unirii  bisericilor.  Cătrâ  ea  se  îndreptează  privirile  tuturor 
celorlalte  biserici  din  apus,  nu  pentru  a  o  înghiţi  _cum  so- 
coate  biserica  romano-catolică,  ci  pentru  a  se  orienta  pe 
această  grea  şi  spinoasă  cale,  a  uniunii  bisericii  cu  lumi¬ 
nile  tezaurului  ei  apostolic  şi  tradiţional  păstrat  neatins 
dealungut  veacurilor.  Stockholm  şi  Lausanne  ne  sunt 
exemple  deschise  ale  unor  congrese  ce  au  lucrat  în  spirit 
creştinesc  pe  calea  aceasta. 

Tragicul  sfârşit  al  negociaţiunilor  Romei  cu  biserica 
anglicană  ne  rechiamă  prin  contrast  timpul  liturgiei  come¬ 
morative  a  Sinodului  dela  Niceea,  celebrată  la  29  Iunie 
1925  la  Westminster  la  care  au  figurat  şi  patriarhii  orto¬ 
docşi  de  Ierusalim  şi  Alexandria  cu  care  prilej  s'a  rostit 
„Simbolul  de  credinţă"  fără  „filioque". 

Acest  simţământ  de  fraternitate  creştină  al  bisericii 
ortodoxe  care  a  încălzit  întotdeauna  cu  suflul  adevăratei 
iubiri  creştine  fără  să  fraterniseze  cu  idei  rătăcite,  ori  să 
se  lase  furată  de  diplomaţia  protocoalelor  curiei  papale, 
este  cea  mai  bună  chezăşie  că  biserica  ortodoxă  va  fi  şi 
în  viitor  cu  deplină  autoritate  morală  pentru  a  prezida  marea 
chestiune  a  uniunii  bisericilor  creştine. 

Preotul  Mihail  Bulacu,  prof:  Oradea. 

*  INTERMA 

Legea  cultelor  a  fost  votată.  Faptul  că  discuţiile  de 
o  neasemănată  amploare  în  jurul  proiectului  de  lege  pentru 
regimul  cultelor  au  durat  în  Senat  trei  săptămâni  încheiate, 
n’a  surprins  pe  nime.  Era  doar  o  problemă  mult  mai  im¬ 
portantă  decât  ca  ea  să  fi  putut  să  fie  soluţionată  la  repe¬ 
zeală,  ca  orice  lege  de  cointeresări  mascate. 

Ceeace  a  surprins  însă  pe  toată  lumea,  până  La  indigo 
nare.  a  fost  schimbarea  de  atitudine  la  care  s’a  pretat  în 
ultimul  moment  dl  ministru  Lăpădatu,  care  sub;  impulsul  nu 
ştim  căror  forţe  misterioase  s’a  lăpădat  ia  di  scufia  pe  ar¬ 
ticole  a  legii  de  tot  ceeace  susţinuse  entuziast  cinci  aii 
de-arândul. 

Vorbise,  emoţionant  şi  convingător,  P.  S.  Episcop 
Roman  Ciorogariu,  septuagenarul  străjer  al  drepturilor 
noastre  naţionale,  dela  graniţa  apuseană  a  ţării;  vorbise, 
cu  logică  de  o  rară  stringenţă  învăţatul  părinte- asesor  Dr. 
Gb.  Ciuhandu;  vorbise,  cu  un  maldăr  de  documente  cari 
nu  îngăduiau  replică,  P.  S.  Episcop  Grigorie  al  Aradului; 
vorbise  cu  o  vervă  documentată  dl  Bogdan-Duică,  rectorul 
Universităţii  Ardealului  desrobit;  şi  vorbise  —  atacând  pro¬ 
blema  în  asamblul  ei  —  patru  ore,  ascultat  cu  atenţiune 
religioasă,  I.  P.  S.  Sa  Mitropolitul  Nicolae  al  Ardealului. 

Discursul  L  P.  S.  Sale,  de  o  largă  amploare,  de  o 
temeinica  documentare,  de  o  promptitudine  fără  precedent 
în  replici,  de  o  eleganţă  cu  adevărat  academică  în  desfă¬ 
şurarea  sa  integrală,  a  stârnit  un  delir  de  însufleţire.  Aplauda 
şi  ovaţiona  majoritatea,  banca  ministerială,  tribunele!  S’a 
cerut,  frenetic,  afişarea  discursului! 

Această  manifestaţie,  unică  în  Senatul  României  mari, 
se  adresa  marelui  orator ;  dar  ea  se  adresa  în  acelaş  timp, 
fireşte,  şi  dreptăţii,  al  cărei  apărător  strălucit  era. 

Intr’adevăr,  după  „epocalul  discurs"  [calificativul  nu  e 
al  nostru]  al  L  P.  S.  Mitropolit  Nicolae  toată  lumea  a  rămas 
convinsă  de  dreptatea  tezei  ortodoxe  cu  privire  la  legea 
cultelor. 

Au  plecat  capul,  ca  pocăiţi,  până  şi  vrăşmaşii  acestei 

teze. 

Iar  după  toate  acestea,  la  discuţia  pe  articole  a  legii 
dl  ministru  Lăpădatu,  şi  cu  el  întreg  guvernul,  şi-a  întors 
cojocul  şi  —  dând  cinstea  pe  ruşine  —  a  adoptat  punctul 
de  vedere  diametral  opus  aceluia  pe  care  îl  apărase  cinci 
ani  de  zile.  Ba  ce  e  mai  mult,  la  apărarea  băiguită  a  pro- 

Eunerii  pentru  suprimarea  articolului  47  [45]  dl  ministru 
ăpădatu  voia  să  facă  impresia  că  e  capabil  de  acelaş 
„brio"  pe  care  l-a  dovedit  la  apărarea  tezei  contrare.  A 
fost  o  atitudine  de  o  rară  elocvenţă.  Atributul  adecvat  al 
acestei  atitudini  îl  gâceşte  oricine. 

1  P.  S.  Mitropolit  Nicolae,  vrând  să  constrângă  pe 
ministrul  cultelor  să-şi  precizeze  atitudinea  printr’o  decla¬ 
raţie  precisă  (pe  care,  nesilit,  n'a  avut  curajul  s’o  facă]  l-a 
înlrerupt  cu  cuvintele; 

—  Dacă  noi  adoptăm  articolul  45  devenit  47  în  redac¬ 
tarea  cu  care  V’aţi  prezintat  în  faţa  corpurilor  legiuitoare, 
ce  faceţi  D-Voastră,  dle  ministru,  îl  menţineţi  ? 

—  H  menţin,  dacă  se  învoesc  şi  „ceilalţi"  —  răspunse 
încurcat  şi  cu  faţa  ca  pământul,  ministrul  cultelor. 

In  acest  moment  Fetru  rostea  în  curtea  pretoriului 
cuvintele:  „Nu  cunosc  pe  omul  acela". 

In  Senat  se  coborâse  o  atmosferă  de  morgă.  Banca 
ministerială  n  o  mai  putea  suporta.  De  aceea  a  făcut  semn 

prezidenţiei  să  suspende  şedinţa.  Şi  era  Vinerea  (30  Martie 
1928(. 

A  doua  zi.  Sâmbăta,  după  câteva  discuţii  cari  puneau 
într'o  lumină  şi  mai  sinistră  atitudinea  petrină  a  ministrului 
Lăpădatu  şi  a  colegilor  săi  de  bancă,  I.  P.  S.  Mitropolit 
Nicolae  s'a  urcat  Ia  tribună,  spunând  următoarele: 

Înainte  de  a  da  cetire  declaraţiei  mele,  ţin  să  fac  ur¬ 
mătoarele  constatări: 

Ceice  au  reprezentat  altă  opiniune  n’au  făcut  nici  o 
concesiune  din  punctul  de  vedere  extremist  adoptat  din 
capul  locului  Mj  se  pare  cu  atât  mai  nejustificată  această 
atitudine  cu  cât  nu  şi-au  documentat  teza,  ceeace  am  avut 
impresia  că  aţi  constatat  şi  D-Voastră  domnilor,  senatori. 

Tot  atât  de  neînţeleasă  mi  se  pare  şi  evoluţia  pe  care 
a  parcurs-o  dl  Ministru  al  Cultelor  în  reprezentarea  punc¬ 
tului  de  vedere  al  guvernului.  Pornind  dela  teza  pe  care 
şi  noi  am  revindecat-o  ca  fiind  întru  toate  în  conformitate 
cu  dreptatea  şi  cu  principiile  cari  stau  la  temelia  legii  cul¬ 
telor,  trecând  apoi  prin  concesii  şi  retractări,  a  sfârşit  prin 
adoptarea  punctului  de  vedere  diametral  opus,  pe  care  în 
şedinţa  de  ieri  am  avut  impresia  că  vrea  să-l  apere  cu 
acelaşi  entuziasm  cu  care  1- a  apărat  pe  cel  dintâi. 

Noi  cari  am  avut  şi  avem  în  vedere  interesele  supe¬ 
rioare  ale  neamului,  am  mers  cu  spiritul  nostru  de  conci¬ 
liantă,  pe  care  l-am  avut  din  capul  locului,  până  acolo, 
încât  acceptăm  punctul  de  vedere  formulat  în  textul  cu  care 
sa  prezentat  On.  guvern  înaintea  D-Voastră,  domnitor  se¬ 
natori,  şi  pe  care  însuşi  guvernul  l-a  declarat  ca  un  punct 
de  vedere  cu  totul  neutral. 

In  şedinţa  de  ieri  P.  Sf.  episcop  greco-catolic  al 
Gherlei,  Iuliu  Hossu,  a  prezentat  o  propunere  la  care  sau 
raliat,  prin  declaraţia  dlui  Gyârfâs,  toţi  minoritarii. 

Renunţând  la  articolul  47  al  legii,  guvernul  prin  con¬ 
secinţele  logice  ale  acestei  renunţări  s’a  raliat  la  teza  ex-, 
tremistă  a  minoritarilor 

Intre  asemenea  împrejurări,  dacă  ne  este  greu  să  ne 
explicăm  punctul  de  vedere  al  minoritarilor,  dacă  ne  este 
şi  mai  greu  să  scuzăm  punctul  de  vedere  al  fraţilor  noştri 
uniţi,  ne  este  cu  totul  imposibil  să  înţelegem  şi  să  urmăm 
noul  punct  de  vedere  al  guvernului. 

Noi  am  cetit  în  sfânta  evanghelie  prea  mult  decât  ca 
să  nu  respectăm  porunca  ei:  „Cuvântul  vostru  să  fie  aşa, 
aşa,  nu,  nu;  iar  ceeace  este  mai  mult  decât  atâta,  dela 
cel  rău  este”. 

După  aceea,  cu  glas  domol  şi  plin  de  o  tragică  dem¬ 
nitate,  a  citit  următoarea  declaraţie: 

Declaraţie. 

Reprezentanţii  Episcopatului  Bisericii  Ortodoxe  ro¬ 
mâne  au  considerat  de  o  elementară  şi  sfântă  datorie  a 
lor  să- şi  exprime  cu  hotărâre  convingerile  şi  să  şi  spună 
cuvântul  cu  Ocazia  discuţiei  generale  a  legii  cultelor  şi  să 
atragă  totodată  binevoitoarea  atenţiune  a  guvernului  român 
asupra  principiilor  fundamentale  pe  cari,  în  interesul  armo¬ 
niei  desăvârşite  între  confesiuni  şi  în  interesul  salvgardării 
celor  mai  superioare  interese  ale  statului  român,  ar  fi  tre¬ 
buit  să  şi  le  însuşească  acest  guvern  la  statornicirea  de¬ 
finitivă  a  textului  legii. 

Episcopatul  ortodox  român  a  arătat  că  legea  pentru 
regimul  cultelor  cuprinde  dispoziţii  în  flagrantă  contradicţie 
cu  prevederile  constituţiei  precum  şi  dispoziţii,  care  lezează 
principiu]  fundamental  al  libertăţii  conştiinţei  religioase, 
principiu  care  formează  însăşi  axa  centrală  a  legii  cultelor. 

De  aceea  Episcopatul  ortodox  român,  ia  cu  profund 
regret  la  cunoştinţă  nesocotirea  desideratelor  sale,  izvorâte 
din  logica  faptelor,  întemeiate  pe  drepturile  imprescripti¬ 
bile  ale  bisericii  ortodoxe  române,  în  care  este  reprezen¬ 
tată  covârşitoarea  majoritate  a  populaţiunei  româneşti,  re¬ 
fuzând  în  virtutea  conştiinţei  sale  de  demnitate  şi  de  înalt 
patriotism,  orice  restricţiuni,  precum  şi  orice  ştirbire  ce  s'ar 
aduce  în  aceste  clipe  istorice  suveranităţii  Statului  românesc. 

Episcopatul  ortodox  român  nu  poate  să  lipsească  dela 
datoria  de  a- şi  mărturisi  convingerile  sale  şi  nu  poate  se 
mi  insiste  pentru  liniştirea  conştiinţei  şi  a  convingerilor,  ce 
şi-a  creiat  în  cursul  zbuciumului  de  veacuri  asupra  reper- 
cursiunei  imense  ce  va  avea  în  sufletul  ţării  întregi  o  lege 
de  importanţa  aceleia  pe  care  astăzi  Domniile  Voastre. 
Domnilor  Senatori,  o  veţi  întări  cu  votul  Domniilor  Voastre. 

Acest  Episcopat  conştient  de  misiunea  sa  nu  poate 
intrelăsa  să  nu  înfăţişeze,  în  adevărata  ei  lumină,  postura 
piezişe  în  care  se  găsesc  înaltele  Corpuri  Legiuitoare,  ne¬ 
voite  să  legifereze  fără  să  fie  în  măsură  de  a-şi  fi  asigurat, 
în  prealabil,  deplina  libertate  de  conştiinţă  şi  de  acţiune. 

Împotriva  uzanţelor  internaţionale  celor  mai  elemen¬ 
tare,  subordonând  principiul  menţinerii  neştirbite  a  suve¬ 
ranităţii  interne,  unor  consideraţiuni  de  oportunism  lipsit 
de  temeiul  adevărat  guvernul  român  a  crezut  a  fi  în  drep¬ 
turile  sale  legitime  încercând  a  adopta  şi  a  pune  în  con¬ 
cordanţă  dispoziţiunile  cuprinse  în  legea  cultelor  cu  textul 
convenţiunii  încheiate  anterior  cu  Vaticanul,  impunând  în 
chipul  acesta  ţării  întregi,  respectarea  voinţei  şi  intereselor 
unei  organizaţii  eclesiastice  din  afară  de  fruntariile  României. 

Conştient  de  misiunea,  de  drepturile  şi  datoriile  sale, 
Episcqpatul  ortodox  român  formulându-şi  toate  rezervele 


REVISTATEOLOOICĂ  109 


şi  manifestând  dela  această  tribună  voinţa  sa  fermă  de  a 
vedea  înfăptuită  toată  dreptatea  şi  salvgardată  suverani¬ 
tatea  naţională  internă  a  Statului  român,  nu  va  înceta  nici 
de  acum  înainte  un  singur  moment  de  a  lupta  pentru  tri¬ 
umful  unei  cauze  superioare  care  este  a  noastră  a  tuturora, 
ca  şi  a  guvernului  român  deopotrivă,  şi  de  a  încerca,  prin 
mijloace  de  persuasiune  desprinse  din  paginele  Sf.  Evan¬ 
ghelii  şi  încredinţate  nouă.  purtătorii  testamentului  Mântui¬ 
torului  Isus  Hristos,  de  a  repune  biserica  ortodoxă  română 
în  plenitudinea  drepturilor  sale  pentru  îndeplinirea  misiunei 
istorice,  ce  i  s'a  încredinţat. 

Aşa  să  ne  ajute  Dumnezeu! 

[Semnaţi] : 

Pimen  mitropolitul  Moldovei. 

Nicolae  mitropolitul  Ardealului. 

Gorie  arhiepiscop  al  Chişinănlui. 

Roman  episcop  al  eparhiei  Oradiei. 

Nicolae  episcop  al  eparhiei  Vadului.  Feleacului  şi  Clujului 

Lucian  al  Romanului. 

Grigorie  al  Aradului,  Ienopolei.  Hălmagiului  şi  al  părţilor  din  Bănat. 

Nichita  al  Argeşului. 

Ghenadie  al  Buzăului. 

Apoi,  cu  liniştea  suverană  a  celuice  are  conştiinţa  că 
a  apărat  până  la  sfârşit  demnitatea  ţării  şi  dreptatea  Bi¬ 
sericii  sale,  a  coborât  dela  tribună,  îndreptându  se  spre  uşe. 

Mitropolitul  Ardealului  descătuşat  era  silit  să  pără¬ 
sească  Senatul  României  mari ...  Ii  urma,  P.  S.  Episcop 
Roman  ^Ciorogariu,  îmbătrânit  în  cinste  şi  ’ncununat  cu 
laurii  atâtor  izbânzi  pe  cari  le- a  câştigat  în  lupta  eroică  pe 
care  a  purtat-o  pentru  dreptatea  neamului  său  sub  stăpâ¬ 
niri  străine...  Era  acelaş  Episcop  Roman,  care  botezase 
cu  propriul  său  sânge  nevinovat  incinta  senatului  pe  care 
era  constrâns  acum  să-l  părăsească,  împreună  cu  ceialalţi 
episcopi  ai  Ardealului. 

In  incintă  au  rămas  majorităţile,  miniştrii,  cântăreţii 
„celeilalte  strane"  şi  publicul  din  tribune.  Aeesta-şi  oprise 
răsuflarea ;  exponenţii  catolicismului  sau  cufundat  în  Scaune, 
de  greutatea  victoriei...  majorităţile  se  ascundeau  în  bănci 
înţrebându-se  dacă  senatul  are  subsol;  iar  miniştrii  —  o, 
miniştrii!  —  păreau  a  se  întreba  fiecare:  „Nu  cumva  sunt 
eu.  Doamne  ?“ 

Legea  a  fost  votată. 

In  perspectiva  morală  se  zărea  „ţarina  olarului"... 

Necivice. 


* 

Cuvântul  Ortodoxiei.  La  comentarul  plin  de  elogii, 
adus  de  ziarul  Universul  în  numărul  74  discursului  —  ma¬ 
gistral  din  toate  punctele  de  vedere  —  rostit  în  Senat  de  I.  P. 
5.  Sa  mitropolitul  Dr.  Nicolae  Bălan  al  Ardealului  în  dup’a- 
miâza  zilei  de  27  Martie  a.  c.  —  în  numele  celor  din  tri¬ 
buna  publicului  asistent  allu  de  interes  pentru  edificarea 
cetitorilor  de  a  reda  aci  măcar  o  mică  parte  a  impresiilor 
emoţionante,  provocate  de  frumuseţea  strălucitoare  a  ade¬ 
vărurilor  multilaterale,  exprimate  de  marele  ierarh  al  Bi¬ 
sericii  neamului. 

Discursul  I.  P.  S.  Sale  la  legea  cultelor  era  aşteptat 
cu  o  firească  nerăbdare,  dar  şi  cu  deplină  încredere.  în¬ 
crederea,  nădejdea,  n'a  ruşinat  nici  de  astădată!  Căci  in¬ 
spiraţia  înaltului  ierarh  a  fost  scoasă  nu  numai  din  cărţile 
nenumărate  —  cetite  cu  temeiu,  precum  şi  din  practica  la 
faţa  locului,  ci  era  cu  adevărat  divină,  ca  şi  cea  a  Sfân¬ 
tului  Apostol  Pavel.  „Acesta  este  un  adevărat  urmaş  al 
Apostolilor”,  este  fraza  prinsă  din  gura  unui  ziarist,  care 
nici  nu  mai  putea  însemna  pe  hârtie,  ci  sorbea  fermecat 
cuvintele  adevărului  istoric,  rostite  de  I.  P.  S.  Sa  cu  elanul 
credinţei. 

Un  altul  tot  ziarist  distins  —  îşi  ştergea  lacrimile 
pe  furiş. 

Membre  distinse  din  înalta  societate  bucureşteană 
plângeau  cu  duioşie  la  auzul  suferinţelor  ortodoxiei  din 
Ardealul  trecutului  îndurerat.  Intru  amintirea  entusiazmului 
şi  admiraţiei  stârnite,  Societatea  ortodoxă  a  femeilor  ro¬ 
mâne  a  dat  seara  următoare  o  serbare.  Societatea  a  oEerit 
L  P.  S.  Sale  o  casetă  bizantină  şi  o  scrisoare  pe  pergament. 

Un  uşier  —  dintre  cei  mai  selecţi  —  plângea  şi  el. 
Când  l-am  descoperit,  îmi  destăinui  cu  frenezie:  „Deşi 
multe  am  auzit  în  aceasta  sală,  dar  ca  acestea  niciodată”. 

Aproape  fiecare  frază  era  răsplătită  cu  aplauze  de 
membrii  senatului.  Publicului  îi  era  greu  a  se  abţine  dela 
manifestaţia  simpatiei  colective.  Mulţi  au  stat  în  picioare 
timp  de  4  ore  şi  un  sfert,  ca  să-l  asculte.  O  adevărată 
« şedinţă  înălţătoare »  şi  memorabilă  pentru  toţi  ceice  am 
avut  fericirea  să  putem  asista  la  dânsa. 

O  mândrie  justă  şi  creştinească  era  înstăpânită  pe 
feţele  tuturor  la  auzul  marilor  adevăruri  rostite  întru  rea¬ 
bilitarea  ortodoxiei  la  locul  ei  binemeritat.  In  România  în¬ 
tregită,  aceasta  credinţă  strămoşească  niciodată  n'a  fost 
mai  măestrit  şi  mai  entuziast  apărată  ca  acum  în  şedinţele 
areopagului  român  de  toţi  ierarhii  noştri  în  frunte  cu  I.  P. 
S.  Sa  mitropolitul  Ardealului. 

Cuvintele  acestea  de  omagiu  sunt  deci  prinosul  recu¬ 
noştinţei  din  partea  publicului  asistent,  faţă  de  I  P.  S. 
mitropolit.  Dr.  i.  F. 

Dispoziţii  nouă  de  salarizare.  Pentru  a  alcătui  în 
ţara  românească  un  stat  de  plată  se  cerea  să  fi  acrobat 
în  matematici.  Şi  prin  noueie  dispoziţii  de  salarizare,  nu 
se  cere  mai  puţin,  cu  toatecă,  ceice  le-au  întocmit  socot, 
că  au  simplificat  mult  operaţia. 

An  de  an  s'au  adăogat  sporuri,  şi  pentru  fiecare  o 
rubrică  aparte ;  şi  fiecare  spor  după  un  calcul  deosebit 
pentru  diferitele  categorii  şi  stări  civile.  Calculatorii  deve¬ 
niseră  adevăraţi  virtuoşi.  Un  profesor,  fost  director,  rugat 
să-şi  controleze  sumele  salarului  ce  avea  de  primit,  a  de¬ 
clarat  :  „Prefer  să  fiu  scurtat  cu  300  Lei  lunar,  decât  să 
mi  le  mai  calculez”. 

Anul  acesta  trebuiau  adaose  rubrici  nouă.  Dar  unde  ? 
Nu  mai  încăpeau  pe  statele  de  dimensiunea  cearceafurilor. 
Probabil  aceasta  i-a  îndemnat  pe  cei  din  ministerul  instruc¬ 
ţiunii  publice  să  mai  reducă  coloanele,  dar  nu  şi  calculele. 
Noile  „Instrucţiuni  referitoare  la  salarizarea  corpului  di¬ 
dactic  secundar”  [adoptate  rezumativ  şi  de  ministerul  cul¬ 
telor,  cum  rezultă  din  ordinul  Nr.  6843,  din  2  Martie  1928], 
dă  nişte  tabele  sinoptice  despre  toate  sumele,  ce  trebue 
introduse  în  state ;  prin  urmare  caicul  gata.  Dar  pacostea ! 
începând  la  1  Octomvrie  1927,  s’au  dat  50 70  din  sporuri 
la  orele  suplimentare  şi  integrante  ale  profesorilor  şi  la 
leafa  de  bază  a  funcţiei  a  doua;  şi  aici  apoi  complicaţie, 
care  întrece  pe  cele  de  până  acum,  deoarece  profesorilor 
cu  aceeaş  situaţie  în  învăţământ  nu  le  iese  retribuţie  Ia  fel. 

Instrucţiile  nouă,  păstrează  împărţirea  veche  în  cate¬ 
gorii  a  profesorilor ;  schimbă  însă  la  unii  obligaţia.  Profe¬ 
sorii  şi  măiestrii  suplinitori  trebue  să  aibă  18  ore  sau  măcar 
15,  pentru  a  putea  primi  80”  0  din  leafa  titularului.  Orele 
de  lecţii  sunt  de  2  feluri:  integrante  şi  suplimentare,  fără 
a  le  explica.  Din  faptul  că  s’a  întroduS  şi  a  cincea  gra¬ 
daţie,  deduc  că  aceste  instrucţii  sunt  înainte  mergătoarele 
legii  învăţământului  secundar,  care  se  suvoltă  acum  pe 
birourile  parlamentului,  de  aceea  poate  aplică  ceva  din 
textul  ei.  *  Fiindcă  sporurile  variază  şi  după  starea  civilă 
[căsătorit,  sau,  nu  şi  cu  sau  fără  copii],  cum  şi  după  cate¬ 
goria  de  oraşe,  retribuţia  orei  suplimentare  sau  integrante 
pentru  fiecare  profesor  trebue  calculată  aparte  şi  aşa  vom 
afla,  că  doi  profesori  egali  cu  situaţie  în  învăţământ  vor 
primi  pentru  oră  sume,  ce  diferă.  Sporul  de  50  0  din  acce¬ 
sorii,  se  calculează  ca  şi  leafa  întreagă :  întâi  leafa  de  bază 
şi  gradaţiile  şi  la  aceasta  'j„  din  sporurile  [la  ore  compli- 

mentare :  cu  chirie  şi  adaos  familiar,  la  cele  suplimentare 
—  fără  ele]  unui  titular  fără  gradaţii,  dar  cu  situaţia  ta 
civilă  şi  a  categoriei  oraşului  în  care  locuieşti  tu,  împărţită 
la  numărul  reglementar  de  ore. 

Altă  dispoziţie  nouă  este,  că  celce  are  2  funcţii,  va 
primi  50*/,  din  sporurile  ei,  dar  funcţionarii  proveniţi  din 
învăţători  în  slujbe  bisericeşti  nu,  iar  preoţii  la  a  doua 
funcţie  nu  pot  primi  şi  gradaţiile,  ci  numai  leafa  de  bază 
şi  cele  50#/0  din  sporurile  ei, 

O  altă  dispoziţie  nouă  e:  referitor  la  impozit.  Dacă 
cineva  primeşte  leafa  pe  două  state  deosebite,  impozitul 
de  4%  şi  87»  se  aplică  asupra  amânduror  la  suma  întreagă 
[fără  a  se  scădea  cei  750  lei  lunar  neimpozabili].  Referitor 
la  ceice  au  întreţinere  în  natură  se  spune,  că  la  suma  im¬ 
pozabilă  au  să  adauge  şi  salarul  de  bază  şi  apoi  a  calcula 
impozitul,  iar  în  exemplul  din  instrucţii  se  ia  salarul  de  bază 
şi  gradaţiile.  Care  e  normativ  ?  Textul  sau  exemplul  ? 

Nu  precizează  situaţia  profesorilor  de  religie,  decât 
în  forma,  că  profesorii  de  religie  sunt  obligaţi  la  10  ore 
cu  salar  de  bază  de  1200  lei,  iar  orele  cari  trec  de  nu¬ 
mărul  acesta  se  socotesc  numai  suplimentare,  şi  nu  pot 
complecta  o  catedră  (15  ore).  Evident  situaţia  profesorilor 
cu  parohie.  —  Pentru  Ardeal,  tocmai  fiindcă  nu  e  tradiţia 
noastră  să  i  se  dea  şi  parohie,  şi  de  ar  fi  —  nu  i  se  poate 
dă  din  simplul  motiv,  că  oraşele  nu  sunt  româneşti  şi  or¬ 
todoxe,  căci  multe  din  ele  nici  n'au  vre-o  parohie  româ¬ 
nească,  deşi  ş coaie  populate  cu  mii  de  elevi  români  şi  or¬ 
todocşi  sunt,  —  profesorul  de  religie  trebue  să  fie  asimilat 
în  obligaţie  şi  drepturi  cu  profesorii  titulari  de  materii  li¬ 
terare  şi  ştienţifice. 

In  această  privinţă  de  altfel  s’au  făcut  intervenţiile  de 
lipsă!  Şi  după  informaţiile,  pe  cari  ni  le-am  putut  câştiga, 
catedrele  de  religie  recunoscute  până  acum  prin  vre-un 
ordin  ministerial,  vor  rămânea  catedre  perfect  asimilate  cu 
ale  celorlalţi  profesori. 

O  altă  dispoziţie  este,  că  funcţionarilor,  cari  în  1927  n’au 
primit  decât  80V«  din  sporul  acordat  acelui  an,  —  dela  1 
Ianuarie  1928  încolo  primesc  şi  diferenţa.  Deci  profesorii,  în¬ 
văţătorii  şi  preoţii  primesc  un  nou  spor  de  20V»,  sau  a  patra 
parte  din  suma  celui  primit  anul  trecut.  Pr,  Gh.  Maior. 


